galehiri: ގައުމީ ހަރާންކޯރުން\nދިވެހިގައުމަށް މޮޅާއި ރީތި ނަމާއި ޝަރަފު ލިބުމަށް ނޭދޭ ދިވެހި ނަމެއްގައި އުޅޭ ބަޔަކު ދިވެހި ގައުމުގައި ތިބިކަން އެބަ އެނގެއެވެ. މިކަން އެނގޭ މީހުންގެ ތެރޭ އިވުމާއި ފެނުމުގެ ޙިއްސު ސަލާމަތުން ހުރި ރާއްޖެއިން ބޭރުގެ ބައެއް މީސްމީހުންނާއި ރާއްޖޭގެ ބައެއް މީސްމީހުން ވެސް ވެއެވެ. އެބަޔެއްގެ އަމިއްލަ ވަޠަނަށް މޮޅާއި ރީތި ނަމާއި ޝަރަފު ލިބުމަށް ނޭދޭ މީހުންނަކީ ގައުމީ ހަރާންކޯރުންގެ ގިންތީގައިވާ ބަޔެކެވެ.\nމިހާރު ހިނގަމުންދާ އޭއެފްސީ ޗެލެންޖް ކަޕް ފުޓްބޯޅަ މުބާރާތުގައި ދިވެހިރާއްޖޭގެ ނަމުގައި ބައިވެރިވެ ކުޅެމުންދާ ދިވެހިންނަށް އެމުބާރާތުން ލިބޭ ކޮންމެ މޮޅަކީ ކޮންމެ ރީތި ނަމަކީ އަދި ކޮންމެ ޝަރަފަކީ މުޅި ރާއްޖެ އޭގައި ޙިއްޞާވާ އެއްޗެކެވެ. އެއީ ހަމައެކަނި އެސްކޮޑްގައި ނުވަތަ އެޓީމްގައި ކުޅެމުންދާ ކުޅުންތެރިން ޙިއްޞާވާ އެއްޗެއް ނޫނެވެ. ގައުމީ އެއްޗެކެވެ. ގައުމީ ކަމެކެވެ. އެންމެހައި ދިވެހިންގެ ކަމެކެވެ.\nމިހެންވީއިރު ދިވެހިގައުމަށް މޮޅާއި ރީތި ނަމާއި ޝަރަފު ހޯދުމަށް މެދުވެރިވެ އެކަންކޮށްދޭ ދިވެހި ގައުމީ ފުޓްބޯޅަ ކުޅުންތެރިންނަށް އެކުޅުންތެރިން ރަމްޒުކޮށްދޭ ދިވެހިގައުމުގެ ފަރާތުން ފައިސާގެ އިނާމެއް ދެއްވާގޮތަށް ނިންމެވުމުން މިކަމާއި ކަންބޮޑުވެ މިކަމާއި ނުރުހި މިކަމާއި މޭކަރައި އެކި ކަހަލަ ވާހަކަތައް ދުލުން ބޭރުކޮށް ގަލަމުން ލިޔެ އުޅުމަކީ ދިވެހި ގައުމަށް އިޚުލާޞްތެރި ވަފާތެރި އަދި ގައުމުދެކެ ލޯބިވާ އެއްވެސް މީހަކު ކުރާނެކަމެއް ނޫނެވެ. އެކަމެއް ނުކުރާނެއެވެ. އެކަހަލަ ކަންކަން ކުރާނީ ގައުމީ ހަރާންކޯރުންނެވެ.\nގައުމީ ހަރާންކޯރުން އެމީސްމީހުންގެ ފާސިގުކަމާއެކު ދައްކާ ބައެއް ވާހަކަތައް ދައްކާނީ އެކަމެއް އެގޮތަށް ކުރުމުގެ ސަބަބުން ދިވެހި ރައްޔިތުންނަށް ލިބެންވާ އެއްޗެއް ރައްޔިތުންނަށް ނުލިބިދާނެތީވެ، ރައްޔިތުންނަށް ހެޔޮ އެދޭ ނަމެއްގައި ރައްޔިތުންނާއި ހުރެ ލޮލުފިޔައެއް ނުޖެހިގެން އުޅޭ ހުސް ނަމެއްގައެވެ. ހުސް އަޑެކެވެ. ކަންއޮތް ގޮތެއްނޫނެވެ.\nއެހެނީ، ދިވެހި ރައްޔިތުންނަށް އެހާ ހެޔޮ އެދޭނަމަ ދިވެހި ރައްޔިތުން ދެކެ އެހާ ލޯބިވާނަމަ، ދިވެހި ރައްޔިތުންނަށްޓަކައި ގުރުބާންވާނަމަ، ދިވެހިރައްޔިތުންގެ އެކި ކަންކަމާއި ޙަވާލުވެގެން ތިބި ބައެއް މީސްމީހުނާއި އެމީހުންނާއި ގުޅުން ހުރި ހަތަރު ފަސް ބައިވެރިއަކު ދިވެހިރައްޔިތުންގެ ބައިތުލްމާލު ނޮޅައިލައި ބައިތުލްމާލުން ދަވާލި ފައިސާތައް ދިވެހި ރައްޔިތުންނަށް އަނބުރައި ހޯދާ ވާހަކަނުދައްކައި އެފައިސާތައް އަނބުރައި ހޯދާ ވާހަކަނުލިޔަން ޖެހޭ އެއްވެސް ސަބަބެއް ނެތެވެ. އެކަމަކު އެކަމެއް ނުކުރެއެވެ. އެއީ ދެނެހުރި ކަމެއްވެސް ނޫނެވެ. ޔޯލަކޮށް ބަޔަކު ދައްކާތީ އަޑު އިވުނު ވާހަކައެއްވެސް ނޫނެވެ.\nދިވެހިގައުމީ ހަރާންކޯރުންނަކީ ކޮންބަޔެއްކަން ދިވެހިގައުމު ދެކޭނެއެވެ. ދިވެހިގައުމު ބަލާނެއެވެ. އަދި އެބަޔެއްގެ ވާހަކަ ދިވެހިގައުމު ދައްކާނެއެވެ. ރުހުނަސް ނުރުހުނަސް އެއަޑު ދިވެހިގައުމު އިއްވާނެއެވެ.\n26 މޭ 2014މ.


FVM City gai Refrigeration and Air conditioning Course eh fashaifi\nހުނަރުވެރިން ބިނާކުރުމުގެ ގޮތުން ފެށި ރެފްރިޖެރޭޝަން އެންޑް އެއަރކޮންޑިޝަނިން ސާޓް3ކޯސް\nފުވައްމުލައް ސިޓީގައި ރެފްރިޖަރޭޝަން އެންޑް އެއަރ ކޮންޑިޝަނިންގ ކޯހެއް ފަށައިފި\n14 ފެބުރުއަރީ 2020, 9:01 |\nސަރުކާރުގެ ހުނަރުވެރިން ބިނާކުރުމުގެ ޕްރޮގްރާމް 2020 ގެ ދަށުން ސަރޓިފިކެޓް3އިން ރެޕްރިޖަރޭޝަން އެންޑް އެއަރ ކޮންޑިޝަނިންގ ކޯހެއް ފުވައްމުލައް ސިޓީގައި ފަށައިފިއެވެ. މިއީ ޓިވެޓް އޮތޯރިޓީއާއި ފުވައްމުލައް ސިޓީ ކައުންސިލް ގުޅުގެ ކުރިޔަށްގެންދާ ކޯހެކެވެ.\nޒުވާނުންނަށް ހުނަހުރަތައް ދަސްކޮށްދީގެން އާމްދަނީ ލިބޭނެ މަގުފަހި ކުރުމުގެ މަގުސަދުގައި ހިންގާ މިކޯހުގައި 20 ބައިވެރިން ހިމެނެއެވެ. ހުނަރުވެރިން ބިނާކުރުމުގެ ގައުމީ ޕްރޮގްރާމަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓާއި މޯލްޑިވްސް ޕޮލިޓެކްނިކް ގުޅިގެން ކުރިއަށްގެންދާ ޕްރޮގްރާމެކެވެ.\nވެ. އަދި، އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު ވިދާޅުވިއެވެ.\nކޯސްފެށުމުގެ ރަސްމިއްޔާތުގައި ޥާހަކަ ދައްކަވަމުން އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު ވިދާޅުވީ މުސްތަޤްބަލުގައި ހުނަރުވެރިން ބިނާކުރުމުގެ އިތުރު ކޯސްތައް ފުވައްމުލަކުގައި ހިންގުމަށް ހަމަޖެހިފައިވާކަމަށެވެ.\nމިރަސްމިއްޔާތުގައި މޯލްޑިވްސް ޕޮލިޓެކްނިކްގެ ސީއީއޯ އަހްމަދު ނާސިރް އާއި ފުވައްމުލައް ސިޓީ ކައުންސިލްގެ މޭޔަރ އަދި ޑެޕިއުޓީ މޭޔަރ ވެސް ބައިވެރިވެވަޑައިގެންފައި ވެއެވެ.\nކުރީ ސަރުކާރުން މިފަދަ ކޯސްތައް ހިންގަން އަމިއްލަ ކޮލެޖުތަކަށް ބޮޑު ހޭއްދައެއް ކޮށްފައި ވެއެވެ. އެގޮތުން ފުވައްމުލައް ސިޓީގައި ވެސް ޒިކުރާ ކޮލެޖުން ވީކެންޑުގަިއ ކިޔަވަިއދޭގޮތަށް އިލެކްޓިްރިކް ވައިޔަރިން ކޯހެއް ފެށިއެވެ. އެކޯހާއި ބެހޭ އިތުރު މައުލޫމާތެއް ލިބޭގޮތް ވަނީ ނުވެފައެވެ.\nގިނަ ދުވަހަށް ފުރިހަމަ ޚިދުމަތުގެި ބެހެއްޓުމަށް އެއަރކޮންޑިޝަން ސާފުކުރައްވާ\nއިތުރު ލިޔުންހުނަރުވެރިން ބިނާކުރުން\nTags: ހުނަރުވެރިން ބިނާކުރުން


MNU Islami Thauleemaai Beerahtehi Thanakah Hedhumah Masaiykaiy Ebakurey - Dr.Iyaaz - Vaguthu\nގައުމީ ޔުނިވަސިޓީ އިސްލާމީ ތައުލީމާއި ބީރައްޓެރި ތަނަކަށް ހަދަން އެބައުޅޭ - ޑރ.އިޔާޒް\nދިވެހިރާއްޖޭގެ ގައުމީ ޔުނިވަސިޓީ (އެމްއެންޔޫ) އަކީ އިސްލާމީ ތައުލީމާއި ބީރައްޓެރި ތަނެއް ކަމުގައި ހެދުމަށް ހީލަތްތަތެރި މަސައްކަތްތަކެއް ކުރަމުން އެބަގެންދާ ކަމަށް މިސަރުކާރަށް ތާއިދުކުރާ ދީނީ އިލްމުވެރިޔާ ޑރ.މުހައްމަދު އިޔާޒް އަބްދުލްލަތީފް ވިދާޅުވެއްޖެއެވެ.\nޑރ.އިޔާޒް މިރޭ ކުރެއްވި ޓްވީޓެއްގައި ވިދާޅުވީ ގައުމީ ޔުނިވަސިޓީއަކީ އިސްލާމި ތައުލީމާއި ބީރައްޓެރި ތަނެއް ކަމުގައި ހެދުމަށް އެތަނުގެ ކައުންސިލާއި އެޑިއުކޭޝަން މިނިސްޓްރީ ގުޅިގެން ހީލަތްތެރި މަސައްކަތްތަކެއް އެބަ ކުރައްވާ ކަމަށެވެ. ނަމަވެސް ޔުނިވަސިޓީގެ ކައުންސިލާއި އެޑިއުކޭޝަން މިނިސްޓްރީ ގުޅިގެން ކުރައްވާ "ހީލަތްތެރި މަސައްކަތުގެ" ތަފްސީލެއް ޑރ.އިޔާޒް ހާމަ ކުރައްވާފައެއް ނުވެއެވެ.\nގައުމީ ޔުނިވަސިޓީ އިސްލާމީ ތައުލީމާއި ބީރައްޓެރި ތަނަކަށް ހެދުމަށް ކުރަމުން ގެންދާ ހީލަތްތެރި މަސައްކަތްތައް ހުއްޓުވައި ދިނުމަށް ޑރ.އިޔާޒް ވަނީ ރައީސް ޞާލިހާއި ނައިބު ރައީސް ފައިސަލް ނަސީމްގެ އަރިހުން އެދިވަޑައިގެންފައެވެ. ޑރ.އިޔާޒްގެ ޓްވީޓްގައި ރައީސް ޞާލިހާއި ނައިބު ރައީސް ފައިސަލް ވެސް ޓެގް ކުރައްވާފައި ވެއެވެ.\nޑރ.އިޔާޒަކީ ގައުމީ ޔުނިވަސިޓީގެ ބައެއް ކޯސްތަކުގައި ކިޔަވައި ދެއްވަމުން ގެންދަވާ ލެކްޗަރާއެކެވެ.\nގައުމީ ޔުނިވަސިޓީ އިސްލާމީ ތައުލީމާއި ބީރައްޓެރި ތަނަކަށް ހެދުމަށް ހީލަތްތެރި މަސައްކަތްތަކެއް ކުރަމުން ގެންދާ ކަމަށް ޑރ.އިޔާޒް ވިދާޅުވިއިރު ރައީސް ޞާލިހްގެ ވެރިކަމުގައި ބައެއް ކަންކަން ހިނގަމުންދާ ގޮތުން ދީނީ އިލްމުވެރިން މީގެ ކުރިން ވެސް ވަރަށް ބޮޑަށް ކަންބޮޑުވުން ފާޅުކުރައްވާފައި ވެއެވެ. ހާއްސަކޮށް އިސްލާމްދީނަށް ފާޑުކިޔާ ފަރާތްތަކާއި މެދު ސަރުކާރުން އެކަށީގެންވާ ފިޔަވަޅެއް އަޅުއްވަމުން ނުގެންދަވާތީ އިލްމުވެރިން ވަނީ ވަރަށް ބޮޑަށް ކަންބޮޑުވުން ފާޅުކުރައްވާފައެވެ.\nގައުމީ ޔުނިވަސިޓީ އިސްލާމީ ތައުލީމާއި ބީރައްޓެރި ތަނަކަށް ހެދުމަށް ހީލަތްތެރި މަސައްކަތްތަކެއް ކުރަމުން ގެންދާކަމުގެ ތުހުމަތު ކުރިއިރު އަމިއްލަ ކޮލެޖެއް ކަމަށްވާ މަންދު ކޮލެޖްގައި ކިޔަވަމުންދާ ދަރިވަރަކު މޫނު ބުރުގާ އަޅާތީ އޭނާ ކޯހުން ވަކިކުރަން އެކޮލެޖުން ނިންމި މައްސަލައެއް ވަނީ ހޫނުވެފައެވެ. ނަމަވެސް އެދަރިވަރުގެ ދިފާއުގައި އަދި މިހާތަނަށް ސަރުކާރުގެ އެއްވެސް އިދާރާއަކުން އެއްވެސް އެއްޗެއް ނުބުނެއެވެ.\nއެމްއެންޔޫގެ ކޯސްތަކަށް ކުރިމަތިލުމުގެ މުއްދަތު އިތުރުކޮށްފި\nއޮކްޓޯބަރ 17, 2020 22:09\nއިޔާޒު ބުރައުފުއްލަވަން ނުހައްދަވާ ރސޯލިހާ ބައްދަލު ކޮއްލާފަ ރައީސްއޮފީހުގެ ބޭރުގަ މީޑިއާއަށް ބުނެލާ ރސޯލިހަ ކީ ނަންފުޅާ އެއްގޮތަށް ސޯލިހު މީހެ ކޭ..ރަސޫލާ ދުޢާ ދެންނެވިފަދަ އެއްވެސް ބޭފުޅެ މިހާރު ދިވެހިރާއްޖޭގަ ވެރި ކަން މި ކުރާގޮތަށް ވެރި ކަން ކުރި ކަމުގެ އެއްވެސްމީހެއްގެ ނަންފުޅެ ފެންނަން އެބައޮތްތަ..ޒިންމާނަގަންޖެހޭ އިޔާޒު އިލްޔާސް ޒައިދު އަނިލް މިއީ މިސަރު ކާރަށް ސަނާ ކިޔާ މިސަރު ކާރު ގެންނަން މަސައް ކަތް ކުރި ޝޭޙުން..\nއޮކްޓޯބަރ 18, 2020 01:42\nބަލަ އިޔާޒޫ ހޭބައްޔާ މިހިރަ ހިމާރާ ކޮން އިރަކު މިގައުގް އިސްލާމީ ތައުލީމެއް ﷲގެ ޝަރުއީ އަސާސް ކިޔަވަދިދީ. ކަލޭމެން ތި ތިބީ ދީން ވިއްކައިން ޣައިރުމުސްލިމު ކިޔަން ދަސްކޮއްދޭން. (ކާފަރު) ކިޔުން މަނާ\nއޮކްޓޯބަރ 18, 2020 08:44\nޝޭޚުންތަ ނޫނީ ސޭކުންތަ؟ ބޮޑަށް ވައްތަރީ ސޭކުންނާ.\nއޮކްޓޯބަރ 17, 2020 22:27\nބައްލަވާ ހޭފުޅު އެރީތޯ ކޮބާ ޝެއިޚް އިލްޔާސް\nރާއްޖޭގެ ރައްޔިތުން ނަށް ދުޢާދެއްވި ސޯލިޙް ކަމަށް އެންގި. ވޯޓްލާން. މަނިކުފާނު މެން ގުނބޯ ހެދުނަސް ނިކަމެތި ދިވެހި ރައްޔިތުން ގެ ގިނަބަޔަކަށް އެނގޭ އެމްޑީޕީގެ ފިކުރަކީ ކޮބައިކަން. ހުރިގޮތް މައެއްގެ ބޮޑުކަމާއެވެ. ވޯޓްލާން ދުވި މީހުން ޒިންމާވާންޖެހޭ.\nއޮކްޓޯބަރ 17, 2020 22:30\nތިމާފޭހުނު އިލޮށިގަނޑު ތިމާގެ ލޮލަށް !\nއޮކްޓޯބަރ 17, 2020 22:59\nޑޮ ކްޓަރ އިޔާޒު ކިޔަނީ ކީ ކޭތަ؟ ދެއިރު ދެއަނގައިން ވާހަ ކަ ނުދައް ކާ ކެރިގެން ތި ކަން ހުއްޓުވަން ނި ކުންނަންވީނުން.\nއޮކްޓޯބަރ 17, 2020 23:03\nކަލޭ ތިވާހަކަ ދައްކާކަން ތާހިރެއްނޫން ކަލޭމެއް މޮ ވެރިކަން ހިމާޔަން ކުރަނީ މިހިރަ ގޮތް ކުޑަޔާ\nއޮކްޓޯބަރ 17, 2020 23:21\nއަތުން ފައިސާ ކޮޅެއް މަދުވީދޯ އަނެއްކާ ވެސް ފައިސާކޮޅެއް ލިބުނީމަ ރާގު ބަދަލުވާނެ. ތިޔައީ ދެފުށްކެހެރި ސޭކުން.\nއޮކްޓޯބަރ 17, 2020 23:22\nމާތްވެގެންވާ އިސްލާމް ދީނަށް ލޯތްބެއް ނެތް ބަޔަކަށް ވެރިކަން ހޯދައިދޭން ޑރ. އިޔާޒް މެން ކެމްޕޭން ކުރި އިރު އަހަރެމެން ބުނަމުން ދިޔައީމު ކޯލިޝަން ދަޅަދައްކައިގެން ވެރިކަމަށް އައިސް ވެރިކަމުގެ ހުރިހާ ބާރެއް ދަމައިގަނެ ދީނާ ކުޅޭނެޔޭ. މިކަހަލަ ދީނާ ދުރު ދީނާ ބީރައްޓެހި ބަޔަކު އިސްލާމީ ތަޢުލީމާގެ ވަސްވެސް ދުއްވާލާނެ އިނގޭތޯ. މުޅި މަޖިލީހުގައި ލާދީނިއްޔަތުގެ މީހުން ލީޑް އެ ކުރަނީ. ހަމަ މީގެ މީހުން ޖޭއެސްސީގައި. ހުރިހާ ބާރެއް މުށުތެރޭގައި ބާއްވައިގެން ހާވާހަޑި ތިޔަ ފެންނަނީ. މިކަމުގެ ޒިންމާ އިޔާޒް ވެސް ނަގަން ޖެހޭނެ. މީގެ އަގު ދައްކަން ޖެހޭނެ.\nއޮކްޓޯބަރ 18, 2020 01:06\nޢިޔާޟު ތިހަދަނީ ބޮޑު ދޮގެއް. ތިޔަ މައްސަލައަކީ ޝަރީޢާ ފެކަލްޓީގެ ނަން ކުރިން އޮތްގޮތަށް "ފެކަލްޓީ އޮފް ޝަރީޢާ އެންޑް ލޯ" އަށް ބަދަލު ކުރާތީ ދައްކާ ބަހަނާއެއް. ތިމާމެނަށް ލޯ ކިޔަވައިދޭން ނޭގޭޙާލުގަ ފެކަލްޓީގެ ތެރެ ގަޑަބަޑު ކުރަން ވާނުވާގަ އަނގަތަޅަނީ. ފެކަލްޓީގެ ޑީންއަކަށް ލޯ ކިޔަވާފަހުރި ފަރާތެއް މިއިން ޒަމާނަކު ނައާދޭ. މިހެން ވުމުން ތަނުގެ ކުރިއެރުން ވަނީ މަޑުޖެހިގަ. ހަރުކަށި ފިކުރުގަ ތިބި 2ތިން އަނގަ އެތަން ހިސޯރުކުރަން ކުރާ މަސައްކަތް ކުއްވެރިކުރަން.\nއޮކްޓޯބަރ 17, 2020 23:29\nޝޭހު މެންގެ ހީލަތްތެރި ރޭވު މުން ގެނައި ސަރުކާރެއް މީ....އަދި ޝޭހު މެންގެ ސަރުކާރުންވަނީ އެހައި މެ ހީލަތްތެރިކޮށް އިސްލާ މްދީނާއި ދެކޮޅަށް މަސައްކަތް ކުރާނެބަޔަކެ ޔުނިވަރުސިޓީއާ އެހެންވެސް މުހިއް މު އިދާރާތަކަށް ލައިފަ އަދި ބޮޑެތި ބާރުތައްދީފަ.\nއޮކްޓޯބަރ 17, 2020 23:32\nލާދީނިއްޔަތުކަން ހުއްޓުވަން ރަމްޒީ ވެރިމީހާ އާއި އޭނާގެ ނައިބަށް ޓެގް ކޮށް ބުންޏަކަސް މިހިރަފެންނަ ސޭކާ ދެލޯފުޅާ ތިޔަ ކަމެއް ނުހުއްޓުވާނެ. މިއީ ސީދާ އެވެރިން ނުބައި އެޖެންޑާއެއްގެ ދަށުން ރާވައިގެން ކުރަމުންދާ ކަމެއް. މިކަން ކަލެއަށް ވެސް ރަނގަޅަށް އެނގޭނެ. މިވެރިންނަށް ދީނަކީ މުހިންމު އެއްޗެއް ނޫން. ސޭކުމެން މޮޔަވެ ބޯގޯސް ވީމާ ނުވިސްނެނީ.\nއޮކްޓޯބަރ 17, 2020 23:35\nބަލަ އިޔާޒޫ ތީ ރައީސް އާއި ނައިބު ރައީސް އަށް ނޭނގި ހިނގާ ކަމެއް ނޫން...ތިޔަބޭފުޅުން މިކަމުގެ ޒިންމާ އުފުލަންޖެހޭނީ....ޔާމިން ވެރިކަމުން ދުރު ކުރީ މޮޅުތަކެއް ވާނެ ކަމަށް ދޯ...ޔާމިން އިރުގާ ތިޔަކަހަލަ ކަންކަން ކުރެއްވިތަ...އަމިއްލަ ހިތާ ސުވާލު ކޮށްލަބަލަ\nއޮކްޓޯބަރ 18, 2020 00:00\nއިޔާޒް މެންހީނުކުރާތި މިލާދީނީ ބައިގަނޑު ކޮންޓުރޯލް ކުރެވޭނެކަ މަށް އަދި ކަލޭމެންގެ ބަސް އެމީހުން އަހާނެކަމަށް. ކަލޭމެންގެ ބޮލަށް ހުތްޖަހާފަ އެމީހުންބޭނުން ކަންތައް އެތިބީކޮށްގެން. ދެންތިބޭ އަނގަހާވައިގެން. ދުނެޔެއަކީ އިންތިހާނުތަކެއް ލައްވާފައިވާ ތަނެއްކަން އެންބެބޮޑަށް އެނގެންޖެހޭނެ ބަޔަކީވެސް ތިޝޭހުން . ޔާމީންދެކެ ކިތަންމެ ރުޅިއަޔަސް ނުކުރަންވާވަރުކަންތައްހުންނާނެ. ވ.ސަލާމް\nއޮކްޓޯބަރ 18, 2020 00:03\nއެމްޑީޕީން އެވާހަކަ ދައްކާށޭ ބުނީތޯ ތިބޭފުޅާކައިރީ އެހެން ކަމައްވެއްޖެއްޔާ ތިވާހަކަ ތިބޭފުޅާއައް ދެއްކިއްޖެ ހެން ހީވަނީ ދެން މާދަމާ އަނެއްކޮޅައް އަނބުރާނުލާނެކަމައް އުއްމީދުކުރަން\nއޮކްޓޯބަރ 18, 2020 00:31\nލީލާ ކަހަލަ މީހަކާ ދަރިވަރުންގެ ކަންތައް ހަވާލްކުރާނީ ކޮން މަގުސަދެއްގަކަން އިޔާޒް މެނަށްއަދި ނޭގިދާނެ. ވަޒީފާއިއުލާން ކުރު މުގެ ކުރިންވެސް ލީލާބުނި އެ މަގާ މަށް ހޮވޭނީ އޭނަޔޭ. މީ މާދުރާލާ ރޭވިގެން ހިންގާ ކަންތައްގަނޑެއް. ތިތާ އިސްކޮށްތިބި ހަސަން އަދި ޝަރީފް އޮތީ ސަރުކާރު ބޭނުންވާގޮތަށް ކަންކޮށްދޭން ބައިއަތުހިފާފަ. ދެންތިބޭ ޓުވީޓް ކުރަން.\nއޮކްޓޯބަރ 18, 2020 00:42\nއިޔާޒް މީ މީނަގެ ބައްޕަޔައްވެސް ހުރި ހުތުރެއް.\nއޮކްޓޯބަރ 18, 2020 00:45\nއިޔާޒޫ ކަންކަން ކުރެވޭނެ މީހުން ކައިރީގަ އާދޭސްކޮށް ޓެގްކޮށް ހަދާބަލަ މިސާލަކައް އަންނި\nއޮކްޓޯބަރ 18, 2020 01:45\nމި ޚަބަރުގަ ޢިޔާޒުއަކީ ކިޔަވައިދޭ މީހެއްކަމަށް ލިޔެފަ އޮތީމަ އެ ކިޔަވައިދޭ އެއްޗަކާއި ކިޔަވައިދޭ ގޮތެއްވެސް ބަލާލުން ރަނގަޅު. ހަމަ ގައިމުވެސް މިޒަމާނުގަ ޔުނިވަރ ސިޓީއެއްގަ ލެކްޗަރަރ އެއް ކިޔަވައިދޭ މިންގަނޑެއްގައި ޢިޔާޒު ކިޔަވައިނުދޭ. ދުވަހަކުވެސް ސްލައިޑެއްހާ މިންވަރެއްވެސް ނެތް ހަދާފަ. ގަޑިއަކަށް އެޓެންޑެއް ނުވޭ. އަމާ ބުނީތީ ފަރަށްދާ އުސޫލުން އިޔާޒުވެސް ގޮސްއުޅޭކަން މިއީ ސާފު ތެދެއް. މިކަމަކީ ސްޓުޑެންޓުން މެދުވެރިކޮށް ބަލައިލާ ޙަގީގަތް ހާމަކުރަންޖެހޭފަދަ ކަމެއް.\nއޮކްޓޯބަރ 18, 2020 03:47\nނޫނޭ ކަލޯ، އެއީ ހަމަ ރަސޫލާގެ ދެންނެވި ބޭފުޅުން. މަނިކްޕުޅު ދެން ތިޔަހެން ބުނީމަ ގަބޫލުކުރާނީ ކާކު؟ ޝައިތާނު\nއޮކްޓޯބަރ 18, 2020 05:00\nހާހާހާ ގައިމު ނަމާއެއްގޮތަށް ސޯލިޙޯ.\nމީއޭރު ދެއްކިވާހަކަ. މިކަހަލަ ކިތައް ކަންތައްތޯ.\nހަނދުމަފުޅު އެބަހުރިތޯ ސޯލިޙް ގެ ވާހަކަފުޅުތައް. ވ ރީތި ޖަލްސާ ތަކުގައި ދެއްވާ ޚިތޯބް. އެކަމަކު އެއަށް ޢަމަލުކުރޭތޯ އެބަ. މިސަރުކާރު ގެންނަށް މަރުފަލިޖެހި އެންމެން ޒިންމާ ނަންގަވާ.\nއިޔާޒް އުސްތާޒަށް މިވަރުވީ ކަމަށްޓަކައިވެސް ޝުކުރުކުރަން. އަދާލަތު ޕާޓީ ކޮބާތޯ. ޙައްޤު ބަސް އިއްވާ .\nއޮކްޓޯބަރ 18, 2020 05:43\nދެންވެސްނޮވޭ އެމްޑީޕީ ލާދީނީ ބައިގަނޑުގެ ފަހަތުންދުވަން..ހެހެހެ....!!! ޖަހާލަތު ޕާޓީތީ އަގެއްއޮތްބައެއްނޫ...!؟! ފެއްނަނީ މުނާފިގުސިފަތަ..!؟\nއޮކްޓޯބަރ 18, 2020 09:03\nއެމްޑީއެން އިން އިސްލާްމް ދީނަށް ފުރައްސާރަކޮށް ނެރުނު ރިޕޯޓާގުޅިގެން ސަރުކާރުން އެއްވެސް ފިޔަވަޅެއް ނާޅާތީ ރައްޔިތުންކަންބޮޑުވުން ފާޅުކޮށް އިޔާޒުމެންނަށް ބަވާ ލާނެތް ދޭން ފެށީމާ އިޔާޒު އިސްވެހުރެ މިސަރުކާރަށް ތާއީދުކުރާ އިލްމުވެރިންތަކެއް ގޮވައިގެން ގޮސް ރައީސް ސޯލިހާ ބައްދަލުކޮށްފާ ނިކުމެބުނީ ރައީސް ވަރަށް ރަނގަޅަށް ވާހަކަތައް އަޑު އަހާފިޔޭ.، ވަރަށްބޮޑު އުއްމީދެއް ލިބިއްޖޭ އެކަމާމެދު ފިޔަވަޅު އަޅުއްވާނަމޭ. އަދި އަދަށްވެސް އެބުނާ ފިޔަވަޅެއް ނާޅާ. އެކަން ހަމަރަނގަޅަށް އިޔާޒަށް ގަބޫލުކުރެވުނީމާ މިފަހަރު ތިޔަކަންތަކުގައި ރައީސާ ބައްދަލުނުކޮށް ޓްވީޓެއް ތިކުރީ ބައްދަލުކުރިއަސް ވާނެކަމެއްނޯންނާނެކަން އެނގޭތީ. މިފަހަރު ރައްޔިތުން ކިޔާފާނެ ފާޑު ތަކަކުން ސަލާމަތްވާން ވެގެން.\nއިޔާޒަށް ދަންނަވާލަން އޮތީ ގައުމީ ޔުނިވަރުސިޓީ ދީނާ ބީރައްޓެހި ތަނަކަށް ހަދަން ކުރި ކަމެއް ވިދާޅުވެދެއްވާށެވެ. ޕީއެޗުޑީ ހައްދަވައިގެން ހުރެ ވިދާޅުވާ އެއްޗެއް ހެއްކާ އެކު ވިދާޅު ވެދެއްވިނަމަ ތިޔަވިދާޅުވާ އެއްޗެއް މީހުން ގަބޫލު ކުރުން ކައިރި. މިހާރު މިވާގޮތަކީ މަނިކުފާނުގެ އިލްމީ އަގު ވެއްޓެމުން ދަނީ. ދެން ވަކި ހިސާބަކުން މަނިކުފާނު ރަނގަޅު އެއްޗެއް ވިދާޅުވިއަސް މީހުން ގަބޫލެއް ނުކުރާނެ.\nއޮކްޓޯބަރ 18, 2020 09:41\nމީތަ ގެންނަންއުޅުނު މިނިވަންކަމަކީ.\nއޮކްޓޯބަރ 18, 2020 09:54\nހަމަ ގަމާރީ. ޑަކުޓަރު ގަމާރު ވާނުވާ ނޭގޭ ކޮށްކަހަލަ ބައެންމީ.ކަލޭމެންގެ ސަބަބުން މުޅިމިގައުމު މިހަލާކުގެ ތެރެއަށް ވެއްޓުނީ އިޔާޒޫޫޫޫ.\nޑިސެމްބަރު 31, 2020 12:20\nތި އިޔާޒު މެން ތަސައްރަފު ފުދެން އަދި ދުވަސް ކޮޅެއް ނަގާނެ ކަމަށް ބެލެވެނީ!


( ސަޕޯޓް ސްޓާފް ގްރޭޑް2)\n1- ކައުންސިލް އިދާރާގެ ވެހިކަލްގައި ކުރުމަށް އަންގާ ދަތުރުތަށް ކުރުން.\n2- މާފުށީ ކައުންސިލް އިދާރާގެ ވެހިކަލް ދޮވެ ސާފުކުރުމާއި މަރާމާތުކޮށް ބެލެހެއްޓުން.\n3- ވެހިކަލް ދުއްވުމުގައާއި ބެލެހެއްޓުމުގައި ދިމާވާ އެކްސިޑެންޓްތަކުން ނުވަތަ އެހެން ގޮތަކުންވެސް ލިބޭ ގެއްލުންތައް ލަސްނުކޮށް ވަގުތުން ވަގުތަށް ސްފަވައިޒަރަށް އެންގުން.\n4- ސެމިނަރ،ވާރކްޝޮޕް އަދި ބައްދަލުވުންތަށް ފަދަ ޕްރޮގްރާމްތަށް ބާއްވާއިރު ތަންތާއްޔާރުކުރުމާއި އެތަނަށް ބޭނުންވާ ތަކެތި ގެންދިޔުން.\n5- ރަށުގެ އިޖްތިމާޢީ ސަރަހައްދުތަކުން ކުނިނެގުން.\n6- ގޭގެއިން ކުނި ނެގުމާއި، ކުނި ވަކިކުރުމާއެކު އެކުންޏަށް ހާއްސަކުރެވިފައިވާ ތަނަކަށް ރައްކާތެރިކަމާއެކު ކުނި އެޅުން.\n7- މީގެ އިތުރުން އިދާރާ ހިންގަވަން ހުންނަ ވެރިޔަކު ވަޒީފާގެ މަސްޢޫލިއްޔަތާއި ގުޅޭގޮތުން އަންގަވާ ކަންކަން ކުރުން.\nމޯލްޑިވްސް ޓްރާންސްޕޯޓް އޮތޯރިޓީން ޤަބޫލުކުރާ C1 ކެޓަގެރީ ލައިސަންސް ޙާޞިލްކޮށްފައިވުމާއެކު، ލިޔަންކިޔަން ދަތުމާއި، މަޤާމުގައި ކުރަންޖެހޭ މަސައްކަތް ކުރަން އެނގުމާއި، އެމަސައްކަތް ކުރެވޭފަދަ ޞިއްޙަތެއްގައި ހުރި މީހެއްކަމުގައިވުން.\nއުމުރުން 18 އަހަރު ފުރިފައިވުން ( މީލާދީގޮތުން ).\n9. ޓްރާންސްޕޯޓް އޮތޯރިޓީން ޤަބޫލުކުރާ C1ކެޓަގަރީގެ ލައިސަންސްގެ ސާފު ކޮޕީ ހުށަހަޅަންވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 މާރޗް 2019 ވާ ބުދަ ދުވަހުގެ (14:00) ގެ ކުރިން، މާލެއަތޮޅު މާފުށީ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ( [email protected] ) އަދި ފެކްސް (6640073) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


US State Dept ge South Asia sarahahdhaa behey issveriyaa aa...\nރާއްޖެ - އެމެރިކާ - ދިވެހިރާއްޖެ\nއެމެރިކާގެ ޚާރިޖީ ވުޒާރާގެ ދެކުނު އޭޝިއާ ސަރަހައްދާއި ބެހޭ އިސްވެރިޔާ އާއި މިނިސްޓަރ ޝާހިދު ބައްދަލުކުރައްވައިފި\nޕަބްލިކް ފައިނޭންސް މެނޭޖްމަންޓާއި، ޤާނޫނުގެ ވެރިކަން ހިންގުމާއި އިންސާނީ ހައްޤުތަކާއި އަދި ހެޔޮވެރިކަމާއި ގުޅޭ ގޮތުން މަޝްވަރާކުރެއްވި\nކ. މާލެ 13 ޑިސެންބަރު 2018 | ބުރާސްފަތި 17:26 2,083\nމިނިސްޓަރ ޝާހިދު (ކ) ޑެޕިއުޓީ އެސިސްޓަންޓް ސެކްރެޓަރީ ރޭންޒް (ވ) އާއިއެކު - ފޮރިން މިނިސްޓްރީ\nއެމެރިކާގެ ޚާރިޖީ ވުޒާރާގެ ދެކުނު އަދި މެދުތެރޭ އޭޝިއާ އާއި ބެހޭ އެންމެ އިސްވެރިޔާ، ޑެޕިއުޓީ އެސިސްޓަންޓް ސެކްރެޓަރީ ޑޭވިޑް ޖޭ. ރޭންޒް އާއި ޚާރިޖީ ވަޒީރު އަބްދުﷲ ޝާހިދު ބައްދަލުކުރައްވައިފި އެވެ.\nމި ބައްދަލުކުރެއްވުން އޮތީ އަންގާރަ ދުވަހު ޚާރިޖީ ވުޒާރާގައެވެ. ޚާރިޖީ ވުޒާރާ އިން މައުލޫމާތު ދޭ ގޮތުގައި މި ބައްދަލުވުމުގައި ޕަބްލިކް ފައިނޭންސް މެނޭޖްމަންޓާއި، ޤާނޫނުގެ ވެރިކަން ހިންގުމާއި އިންސާނީ ހައްޤުތަކާއި އަދި ހެޔޮވެރިކަމާއި ގުޅޭ ގޮތުން ދެބޭފުޅުން މަޝްވަރާކުރެއްވިއެވެ.\nމިނިސްޓަރ ޝާހިދުގެ އިތުރުން ސަރުކާރުގެ އެހެން ބައެއް އިސްވެރިންނާއި ވެސް ޑެޕިއުޓީ އެސިސްޓަންޓް ސެކްރެޓަރީ އޮފް ސްޓޭޓް ރޭންޒް ބައްދަލުކުރައްވާނެއެވެ. އޭނާ ރާއްޖެ ވަޑައިގެންފައި ވަނީ ދެ ދުވަހުގެ ދަތުރުފުޅެއްގައި ހޯމަ ދުވަހުއެވެ. ރޭންޒް، ޑެޕިއުޓީ އެސިސްޓަންޓް ސެކްރެޓަރީކަމާއި ހަވާލުވެވަޑައިގަތީ އޮކްޓޯބަރު މަހުއެވެ.\nރޭންޒް އާއިއެކު މިނިސްޓަރ ޝާހިދު ބޭއްވެވި ބައްދަލުވުމުގެ ތެރެއިން. ފޮޓޯ: ފޮރިންގ މިނިސްޓްރީ\nއެމެރިކާއިން ވަނީ ރާއްޖޭގެ ސިޔާސީ މަސްރަހުގައި މިއަހަރު ހިނގި ކަންކަން ވަރަށް ކައިރިން ބަލާފައެވެ. އެގޮތުން 1 ފެބްރުއަރީގެ ކޯޓު އަމުރާއި، އޭގެ ފަހުން ކުއްލި ނުރައްކަލުގެ ޙާލަތު އިއުލާންކުރުމާއި އެކަމާއި ގުޅިގެން ހިނގި ކަންކަމުގައި ރައީސް ޔާމީންގެ ސަރުކާރުން އަމަލުކުރަމު ދިޔަގޮތާއި މެދު ހިތްހަމަނުޖެހިގެން އެމެރިކާއިން އިންޒާރުތައް ދީ، ބަޔާންތައް ނެރެފައިވެއެވެ.\nރޭންޒްގެ އިތުރުން އެހެން ބައެއް ފަރާތްތަކާއިއެކުވެސް މިނިސްޓަރ ޝާހިދު ވަނީ އަންގާރަ ދުވަހު ބައްދަލުކުރައްވާފައެވެ. އެގޮތުން ޔޫ.އެން.އެފް.ޕީ.އޭގެ ފަރާތުން ރާއްޖޭގައި ހުންނަވާ ކަންޓްރީ ޑިރެކްޓަރ ރިޓްސޫ ނަކެންއާއި ބައްދަލުކުރައްވައި، އެޖަމްއިއްޔާއިން ރާއްޖޭގައި ހިންގާ ޕްރޮޖެކްޓްތަކާއި ބެހޭ ގޮތުން ދެބޭފުޅުން މަޝްވަރާކުރެއްވިއެވެ.\nމިނިސްޓަރ ޝާހިދު، ރިޓްސޫ ނަކެންއާއިއެކު. ފޮޓޯ: ފޮރިންގ މިނިސްޓްރީ\nއަދި މީގެ އިތުރން މޯލްޑިވްސް - އިންޑިއާ ކޮންސިއުލަރ ޓޯކްސްގެ ދެވަނަ ބުރުގައި އިންޑިއާ ސަފީރާއި އިންޑިއާގެ ޚާރިޖީ ވުޒާރާގެ އިސް ބޭފުޅުންނާއިއެކު މަޝްވަރާކުރެއްވިއެވެ.


Atholhuthakugai 833 active case\nއަތޮޅުތަކުގައި އެކްޓިވް ކޭސްތަކުގެ އަދަދު 833 އަށް އަރައިފި އެވެ. މިއީ އަތޮޅުތަކުގައި އެކްޓިވް ކޭސްތައް އެންމެ ގިނަ ދުވަސްވަރެވެ.\nއެޗްޕީއޭގެ ތަފާސް ހިސާބުތައް ދައްކާ ގޮތުން 58 ރަށެއްގައި އެކްޓިވް ކޭސްތައް އެބަހުއްޓެވެ. ޕޮޒިޓިވް ކޭސްތައް އެންމެ ގިނަައީ ޅ. ފެލިވަރުގައެވެ. އެރަށުގައި 245 މީހަކަށް ބަލިޖެހިފައިވެއެވެ. އެއީ 109 ދިވެހިންނާއި 136 ބިދޭސީންނެވެ. ޕޮޒިޓިވް މީހުން ދެން އެންމެ ގިނައީ ނައިފަރުގައެވެ. އެ ރަށުގައި 141 މީހަކަށް ބަލި ޖެހިފައިވެއެވެ. އޭގެ ތެރޭގައި ހިމެނެނީ 125 ދިވެހިންނާއި 16 ބިދޭސީންނެވެ.\nކ. ހުރާގައިވެސް ޕޮޒިޓިވް ނަންބަރު ވަނީ 100 އިން މަތީގައެވެ. އެރަށުގައި 110 މީހަކު ޕޮޒިޓިވްވެފައިވެއެވެ. އެއީ 91 ދިވެހިންނާއި 19 ބިދޭސީންނެވެ. ކ. ދިއްފުށީގައި 92 މީހަކަށް ބަލިޖެހިފައިވެއެވެ. ޅ. ހިންނަވަރުގައި 19 ޕޮޒިޓިވް ކޭސް އެބަހުއްޓެވެ.\nދ. ކުޑަހުވަދޫގައި 19 މީހަކު ޕޮޒިޓިވްވެފައިވާއިރު ނ. ޅޮހީގައި 13 މީހަކު އަދި ކުޅުދުއްފުށީގައި ނުވަ މީހަކު ޕޮޒިޓިވްވެފައިވެއެވެ.\nކޮވިޑްގެ ހާލަތު އެންމެ ގޯސްވެފައިވާ ރަށްތައް\nޅ. ފެލިވަރު - 245 މީހަކު ޕޮޒިޓިވް\nޅ. ނައިފަރު - 141 މީހަކު ޕޮޒިޓިވް\nކ. ހުރާ - 110 މީހަކު ޕޮޒިޓިވް\nކ. ދިއްފުށި - 92 މީހަކު ޕޮޒިޓިވް\nޅ. ހިންނަވަރު - 19 މީހަކު ޕޮޒިޓިވް\nދ. ކުޑަހުވަދޫ - 19 މީހަކު ޕޮޒިޓިވް\nނ. ޅޮހީ - 13 މީހަކު ޕޮޒިޓިވް\nއަތޮޅުތެރޭގައި ކޮވިޑް އެންމެ ބޮޑަށް ފެތުރިފައިވާ ދުވަސްވަރަކީ މިއީއެވެ. ކޮވިޑްގެ ހާލަތު އެންމެ ބޮޑު ރަށްރަށުގައި ހެލްތް ޕްރޮޓެކްޝަން އެޖެންސީ އެޗްޕީއޭއިން މިހާރު ވަނީ ހަރުކަށި ފިޔަވަޅުތަކެއް އަޅާފައެވެ. އެގޮތުން ޅ. ނައިފަރާއި ކ. ހުރާގައި ވަނީ ފިޔަވަޅުތައް އަޅާފައެވެ.\nނައިފަރު ކުޅުދުއްފުށި ހިންނަވަރު + ފެލިވަރު ހުރާ ދިއްފުށި\nރައީސް ސޯލިހް ޅ އަތޮޅުގެ ހަ ރަަށަކަށް


އިއުލާނު – Page5– Maldivian Democratic Party\nއެމްޑީޕީގެ ޒުވާނުންގެ ހިއްވަރުގައި 48 ދާއިރާއެއް ތަމްސީލު ކުރާނެ ފޯކަލް ޕޮއިންޓުގެ މަޤާމަށް ކުރިމަތިލުމުގެ ފުރުޞަތު ހުޅުވާލުން\nއިއުލާން ބެއްލެވުމަށް މިލިންކަށް ފިއްތަވާލައްވާ\nބަރަކާތްތެރި އަލްހާ އީދުގެ ތަހުނިޔާ އާއި ހެޔޮއެދުންތައް، މިޕާޓީގެ މެމްބަރުންނާއި އެންމެހާ ލޮބުވެތި ރައްޔިތުންނަށް، ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ފަރާތުން އަރިސް ކުރަން.\nއެމްޑީޕީ ޒުވާނުންގެ ކޮންގްރެސްގެ ޑިރެކްޓަރ އޮފް ކޮންގްރެސްގެ މަގާމަށް އައިކު އަޙްމަދު އީސާ އައްޔަން ކުރުން\n މިހިނގާ އޮގަސްޓް މަހުގެ 30 އަދި 31 ވަނަ ދުވަހުގައި ބާއްވަން ހަމަޖެހިފައިވާ އެމް.ޑީ.ޕީ ޒުވާނުންގެ ކޮންގްރެސްގެ ޑިރެކްޓަރ އޮފް ކޮންގްރެސްގެ މަގާމަށް ގ.ސައްލިގެ އައިކު އަޙްމަދު އީސާ އައްޔަނު ކޮށްފައިވާކަން އިއުލާނުކޮށް […]\nޒުވާނުންގެ ހިއްވަރުގެ ލޯގޯ ޑިޒައިންކޮށް ކުރެހުމަށް އާންމުކޮށް ހުޅުވާލުން\nދިވެހިރައްޔިތުންގެ ޑިމޮކްރެޓިކް ޕާޓީގެ ޒުވާނުންގެ ކޮންގްރެސް މިއަހަރުގެ އޯގަސްޓް 30 އަދި 31 މި ދެދުވަހު ބޭއްވުމަށްވަނީ ހަމަޖެހިފައެވެ. މި ކޮންގްރެސްގައި ޒުވާނުންގެ ހިތްވަރުގެ އައު ލޯގޯ ފާސްކުރުމަށް ވަނީ އެޖެންޑާ ކުރެވިފައިވެއެވެ. މިހެންކަމުން […]\nއެމްޑީޕީގެ ރެޖިސްޓްރާ ޖެނެރަލްގެ މަޤާމަށް ކުރިމަތިލުމުގެ ފުރުޞަތުހުޅުވާލުން\nޕާލިމެންޓްރީ ގްރޫޕް އިންތިޚާބު 2019 ދާއިމީ ނަތީޖާ\nޕާލިމެންޓްރީ ގްރޫޕް އިންތިޚާބު 2019 ދާއިމީ ނަތީޖާ ބެއްލެވުމަށް މިލިންކަށް ވިއްތަވާލައްވާ\nޕާލިމެންޓްރީ ގްރޫޕް 2019 އިންތިޚާބު\n2019 މާރިޗު 14 އިން 17 އަށް ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ވ. ޅ. އަދި ނ. އަތޮޅަށް މޯލްޑިވިއަން ޑިމޮކްރެޓިކް ޕާޓީ (އެމްޑީޕީ)ގެ ކެމްޕޭނުގައި ބައިވެރިވެވަޑައިގަތުމަށް ދަތުފުޅުކުރައްވާނެއެވެ. ރައީސުލްޖުމްހޫރިއްޔާގެ ޝެޑިއުލްގެ ދަތިކަމަށްޓަކައި […]\n28 ޖެނުއަރީ 2019\nރައްޔިތުންގެ މަޖިލިސް 2019 ގެ އިންތިޚާބުގެ ޕްރައިމަރީގެ ދާއިމީ ނަތީޖާ\nދާއިމީ ނަތީޖާ ބެއްލެވުމަށް މިލިންކަށް ފިތާލައްވާ


މާރިޔާ އެކަމަނާ އަށް ވޯޓުދެއްވި މެންބަރުންނަށް ޝުކުރުއަދާކުރައްވައިފި – Maldivian Democratic Party\nމާރިޔާ އެކަމަނާ އަށް ވޯޓުދެއްވި މެންބަރުންނަށް ޝުކުރުއަދާކުރައްވައިފި\nދިވެހި ރައްޔިތުންގެ ޑިމޮކްރެޓިކް ޕާޓީގެ ޗެއަރޕާސަން ކަމުގެ މަގާމުން އިއްޔެ އިސްތިއުފާދެއްވާފައިވާ މައްޗަންގޮޅި އުތުރު ދާއިރާގެ މެންބަރު އަލްއުސްތާޛާ މާރިޔާ އަޙުމަދު ދީދީ، ޖޭއެސްސީގެ މެންބަރުކަމަށް މިއަދު ހޮވުނު މާމިގިލީ ދާއިރާގެ މެންބަރު ޤާސިމް އިބްރާހީމް އަށް މަރުހަބާ ވިދާޅުވެ، އެކަމަނާ އަށް މިއަދު ވޯޓުދެއްވި މެންބަރުންނަށް ޝުކުރު އަދާކުރައްވައިފިއެވެ.\nއެމްޑީޕީ ވެބްސައިޓަށް ދެންމެ ފޯނުން މައުލޫމާތު ދެއްވަމުން މާރިޔާ ވިދާޅުވީ ” އަޅުގަނޑު ޖޭއެސްސީގެ މެންބަރަކަށް އައްޔަންކުރުމަށް މިއަދު ވޯޓުދެއްވި ހުރިހާ ބޭފުޅުންނަށް ވެސް އަޅުގަނޑު ވަރަށް ބޮޑަށް ޝުކުރު ދަންނަވަން. އަދި މިއަދު ޖޭއެސްސީގެ މެންބަރުކަމަށް ރައްޔިތުންގެ މަޖިލީހުން އައްޔަންކުރުމަށް ފާސްކުރެއްވި، މާމިގިލީ ދާއިރާގެ މެންބަރު ގާސިމް އިބްރާހީމް އަށް ވަރަށް ބޮޑަށް މަރުހަބާ ދަންނަވަން. އަޅުގަނޑު އުއްމީދުކުރަން ޖޭއެސްސީގައި ގާސިމް އިބްރާހީމް އިޚްލާސްތެރިކަމާއެކު، އާންމު ރައްޔިތުންނާއި، ގައުމީ މަސްލަޙަތަށް އިސްކަން ދެއްވައިގެން ރައްޔިތުންނަށް ލާބައާއި މަންފާހުރި ގޮތުގައި މަސައްކަތްކޮށްދެއްވާނެ ކަމަށް.”\nމިއަދުގެ ޖަލްސާގައި ގާސިމް އިބްރާހިމް ޖޭއެސްސީގެ މެންބަރު ކަމަށް ހަމަޖެއްސުމަށް ފެންނަކަމަށް ވޯޓް ދެއްވީ ޖަލްސާއަށް ހާޒިރުވި 74 މެންބަރުންގެ ތެރެއިން 38 މެންބަރުންނެވެ. އަދި ގާސިމް އެ ކޮމިޝަންގެ މެންބަރު ކަމަށް ކަނޑައެޅުމަށް ނުފެންނަ ކަމަށް ވޯޓް ދެއްވީ 36 މެންބަރުނެވެ.\nއެމްޑީޕީގެ ފަރާތުން ޖޭއެސްސީގެ މެންބަރު ކަމަށް ހުށަހެޅުއްވި މައްޗަންގޯޅި އުތުރު ދާއިރާގެ މެންބަރު އަލްއުސްތާޛާ މާރިޔާ އަހުމަދު ދީދީ އަށް ލިބިވަޑައިގަތީ 36 ވޯޓެވެ. އަދި މާރިޔާއާ އެ ކޮމިޝަންގެ މެންބަރަކަށް ހޮވެވުމަށް ނުފެންނަ ކަމަށް ވޯޓް ދެއްވީ 37 މެންބަރުނެވެ. އަދި ވަކިކޮޅަށް ވޯޓް ނުދެއްވާ އެއް މެންބަރުކު އިންނެވި އެވެ.


SunOnline: Adheebge massalathakuge adu ehun thaavalu kurumahfahu cancel koffi\nއަދީބުގެ މައްސަލަތަކުގެ އަޑުއެހުން ތާވަލުކުރުމަށް ފަހު ކެންސަލްކޮށްފި\nނަޖާހު މަސްއޫދު 09 Jul 2020, 12:52\nއޭޕްރީލް 28، 2019: ކުރީގެ ނައިބް ރައީސް އަހުމަދު އަދީބު ސުޕްރީމް ކޯޓު ބޭރުގައި -- ސަން ފޮޓޯ/ ފަޔާޒު މޫސާ\nކުރީގެ ނައިބު ރައީސް، އަހުމަދު އަދީބުގެ މައްޗަށް ދައުލަތުން އުފުލާފައިވާ ހަތް ދައުވާގެ އަޑުއެހުން މިއަދު ކްރިމިނަލް ކޯޓުގައި ތާވަލުކުރުމަށްފަހު އެ އަޑުއެހުން ކެންސަލްކޮށްފި އެވެ.\nމި މައްސަލަތަކުގެ އަޑުއެހުމެއް މިއަދު 13:00އަށް ކްރިމިނަލް ކޯޓުގައި ތާވަލުކުރި ނަމަވެސް، މިހާރު އެ އަޑުއެހުން ވަނީ ކެންސަލްކޮށްފަ އެވެ.\nކްރިމިނަލް ކޯޓުން ބުނި ގޮތުގައި، އެ އަޑުއެހުން ކެންސަލް ކުރީ ޕްރޮސެކިއުޓާ ޖެނެރަލްގެ އޮފީސް މިއަދު ޑިސްއިންފެކްޓު ކުރާތީ ވަކީލުންނަށް އޮފީހަށް ގޮސް ވީޑިއޯ ކޮންފަރެންސް ކޯލު މެދުވެރިކޮށް ބައިވެރިނުވެވޭނެތީ އެވެ. އަދި އަޑުއެހުމުގެ ގަޑި މެންދުރު ފަހު 3:00 އަށް ބަދަލުކުރިއަސް އެ ގަޑީގައި ޖަލުގެ ވީޑިއޯ ކޮންފަރެންސް ކޮޓަރި ބޭނުން ނުކުރެވޭނެތީ އެވެ.\nއެމްއެމްޕީއާރްސީގެ ހިޔާނާތުގެ މައްސަލައާ ގުޅިގެން އަދީބުގެ މައްޗަށް ދައުލަތުން މިހާރު އުފުލާފައި ވަނީ ޖުމްލަ ހަތް ދައުވާ އެކެވެ. އެ ހަތް މައްސަލައިގެ އަޑުއެހުމެއް މިހާތަނަށް ބޭއްވިފައި ނުވެ އެވެ.\nޕީޖީއާ އެކު ހަދާފައިވާ އެއްބަސްވުމެއްގެ ދަށުން އެ ހަތް މައްސަލައިގައިވެސްް އަދީބު ދައުވާއަށް އިއުތިރާފުވާނެ ކަމަށް މީގެ ކުރިން ކަމާ ބެހޭ ފަރާތްތަކުން ވަނީ ބުނެފަ އެވެ. އިއުތިރާފުވުމުން އެ ހަތް މައްސަލައިގައި އޭނާގެ މައްޗަށް އެންމެ ގިނަވެގެން އަންނާނީ ޖުމްލަ ވިހި އަހަރުގެ ޖަލު ހުކުމެވެ.\nރައީސް ޔާމީންގެ ވެރިކަމުގެ ދައުރުގެ ތެރޭގައިވެސް އަދީބުގެ މައްޗަށް ގިނަ އަދަދެއްގެ ދައުވާތަކެއް ކުރި އެެވެ. މި ސަރުކާރުގައި އެ ހުރިހާ ދައުވާތައް އަނބުރާ ފޮނުވާލައި އަލުން ދައުވާ ކުރީ އެވެ. މިހާރު އަދީބާ ދެކޮޅަށް ކޮށްފައިވާ ހަތް ދައުވާ އަކީ އެސެޓް ރިކަވަރީ ކޮމިޝަނާއި އެންޓި ކޮރަޕްޝަން ކޮމިޝަން އަދި ފުލުހުން ގުޅިގެން ހިންގި ތަހުގީގަކަށްފަހު ކުރި ދައުވާތަކެކެވެ.\nއަދީބަށް ބޭސްފަރުވާ ދިނުމަށް އެމްނެސްޓީއިން ގޮވާލައިފި\nޝަރީއަތް ނިމެންދެން އަދީބު ބަންދުކުރަން އަމުރަކަށް އެދިއްޖެ


- ލޯކަލް ކައުންސިލްތަކުގެ އިންތިޚާބު 2020 އަށް އެކުލަވާލެވޭ ވޯޓް ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީއަށް ގެނެވޭ ބަދަލުތައް ރީޗެކްކުރުމުގެ މަސައްކަތާއި ޝަކުވާ ބަލައިގަތުމުގެ މަސައްކަތް ކުރުން.\n- ފައިނަލް ވޯޓާރސް ރަޖިސްޓްރީ އެކުލަވާލުމުގެ މަސައްކަތް ސެކްޝަނުން ކަނޑައަޅާ ގޮތެއްގެ މަތީން ކުރުން.\n- އިންތިޚާބުގައި ހަރަކާތްތެރިވާ އޮބްޒާވަރުން، މޮނީޓަރުން އަދި ކެންޑިޑޭޓުންގެ މަންދޫބުންނާއި ގުޅޭ މަސައްކަތްތައް ކުރުން.\n- އިންތިޚާބުތަކަށް ކުރިމަތިލާ ކެންޑިޑޭޓުންނަށް ފޯމު ދޫކުރުމާއި، ބަލައިގަތުމުގެ އެންމެހައި އިދާރީ މަސައްކަތް ކުރުން.\n- ލޯކަލް ކައުންސިލްތަކުގެ އިންތިޚާބު 2020ގެ ލޮޖިސްޓިކް މަސައްކަތްކުރުން.\n- އިންތިޚާބަށް ބޭނުންވާ ޓްރެއިނިންގ މެޓީރިއަލް ތައްޔާރުކުރުކުރުން.\n- ކޯލް ސެންޓަރ 1414 ގައި މަސައްކަތްކުރުން.\n- ޓްރެއިނަރުން ތަމްރީނު ކުރުމުގެ ޕްރޮގްރާމް އަދި މާލޭ އޮފިޝަލުން ތަމްރީނުކުރުމުގެ ޕްރޮގްރާމް ކުރިޔަށްދާ ޓްރެއިނިންގ ހޯލްތައް ތައްޔާރުކުރުމާއި ޓްރެއިނިންގ ހާޒިރީތައް ބެލެހެއްޓުން\n- އިންތިޚާބުގެ އެކިއެކި މަސައްކަތްތަކަށް މުވައްޒަފުންނާއި އޮފިޝަލުން ނެގުމުގެ މަސައްކަތް ކުރުން.\n- އިންތިޚާބަށް ކޮމިޝަނަށް ނަގާ ފޯކަލް ޕޮއިންޓުންނާއި ގުޅޭ މަސައްކަތް ކުރުން.\n- އިންތިޚާބަށް ހޯދަންޖެހޭ ތަކެއްޗާއި ޚިދުމަތްތައް ދައުލަތުގެ މާލިއްޔަތު ޤާނޫނާއި ޤަވާޢިދާއި، ބެސްޓް ޕްރެކްޓިސްއާ އެއްގޮތްވާ ގޮތުގެ މަތިން ހޯދައި ދިނުމަށް ކުރަންޖެހޭ އިދާރީ މަސައްކަތްތައް ކުރުން.\n- އިންތިޚާބުގެ ނަތީޖާ ޕްރޮސެސްކުރުމުގެ މަސައްކަތްކުރުން.\n- އިންތިޚާބުގެ އެކިއެކި މަސައްކަތަކަށް ނަގާ އޮފިޝަލުން، މުވައްޒަފުންގެ މުސާރަ، އެލަވަންސް އަދި މުވައްޒަފުންނަށް ދޭންޖެހޭ އެހެނިހެން ފައިސާ ދިނުމުގެ ކަންތައްތައް ހަމަޖެއްސުން.\n- ސިޔާސީ ޕާޓީގެ މެންބަރޝިޕް ފޯމްތައް ޕްރޮސެސްކުރުން.\n- ކޮމިޝަންގެ އެކިއެކި ސެކްޝަން ތަކަށް އިދާރީގޮތުން ބޭނުންވާ ސަޕޯޓް ދިނުން.


މުޙައްމަދު ވިޝާޙް | Vaikaradhoolive މުޙައްމަދު ވިޝާޙް – Vaikaradhoolive\nއަޅުގަނޑުގެ އުފަން ރަށަކީ ހދ.ވައިކަރަދޫއެވެ. އަޅުގަނޑުގެ ތަޢުލީމީ ޙަޔާތުގެ މަންތިނި އެޅުނީ ސްލޭމާނިއްޔާ ޕްރީ ސްކޫލުންނެވެ. މެދުމަދަރުސީ ތަޢުލީމާއި ސާނަވީ ތަޢުލީމް ހާސިލުކުރީ ހދ އަތޮޅު މަދަރުސާއިންނެވެ. މަތީސާނަވީ ތަޢުލީމު ހާސިލުކުރީ ޖަލާލުއްދީން ސްކޫލުންނެވެ. އަޅުގަނޑުގެ އުމުރުން މިހާރު 19 އަހަރެވެ.\nއާދައިގެ މަތިން އާދަނު ސުކޫލަށް ގޮސް ސަމާއާ ދިމާއަށް ބަލަން ފަށައިފިއެވެ. ސަމާ ދެކެ ކިތަންމެ ލޯބިވިޔަސް، އާދަނަކަށް ސަމާއާ ވާހަކަދައްކާކަށް ނުކެރެއެވެ. އެހެންވެ އާދަނުގެ އެކުވެރިން...\nކޮންމެ ޤައުމެއްގައި ވެސް އެ ބައެއްގެ ޤައުމީ ލަވައަށް ވަރަށް އިޙްތިރާމްކުރެއެވެ. ދިވެހިރާއްޖޭގެ ޤައުމީ ލަވައަކީ ދިވެހީންގެ ހިތްތަކުން ޚާއްޞަ ލޯތްބަކާއި ޤަދަރެއް ލިބިފައިވާ ލަވައެކެވެ. ނަމަވެސް...\nޖަޒީރާ ރަށްތަކެއްގެ މައްޗައް އުފެދިފައިވާ މި ދީބަކީ ބޭރު މީހުން ދެކޭގޮތުގައި ވަރަށް ހިތްގައިމު މަންޒިލެކެވެ. ރާއްޖެ މި ވަނީ މުޅި ދުނިޔެއަށް މަޝްހޫރުވެފައެވެ. އެއީ ހަމައެކަނި...\nވައިކަރަދޫގައި އާރު.އޯ ފެންޕްލާންޓު ބަހައްޓާ އިމާރާތް ހެދުމުގެ މަސައްކަތް ފަށައިފި\nއެންވަޔަރަންމަންޓު މިނިސްޓުރީގެ ދަށުން ވައިކަރަދޫގައި ގާއިމުކުރަން ހަމަޖެހިފައިވާ ފެން ޕުލާންޓު ބަހައްޓާ އިމާރާތް ހެދުމުގެ މަސައްކަތް ޢަމަލީ ގޮތުން މިއަދު ފަށައިފިއެވެ. މިއިމާރާތް އަޅަން ވައިކަރަދޫ ކައުންސިލުން...\nވައިކަރަދޫ ދަތުރުހިޔާ ފިހާރަ ކުއްޔަށްދޭން އިޢުލާންކޮށްފި\nހދ ވައިކަރަދޫގެ ބަނދަރު ސަރަހައްދުގައި ހުރި ދަތުރުހިޔާ ފިހާރައާއި ގޯތި ކުއްޔަށްދޭން އިޢުލާންކޮށްފިއެވެ. މިއީ މި ކަމަށް އިޢުލާންކުރި ދެވަނަ ފަހަރެވެ. ދެވަނަ ފަހަރަށް އިޢުލާންކުރީ ފުރަތަމަ ފަހަރު ކުރި އިޢުލާނާ ގުޅިގެން އަގު ހުށަހެޅި ފަރާތްތައް މަދުވީމައެވެ. ދަތުރުހިޔާ ފިހާރައާއި ގޯތި ކުއްޔަށްހިފަން ޝަޢުޤުވެރިވާ ފަރާތްތަކަށް އެ ކަމާ ގުޅޭގޮތުން މަޢޫލޫމާތު ލިބޭނީ ހދ ވައިކަރަދޫ ކައުންސިލް އިދާރާއަށް ހާޒިރުވުމުންނެވެ. މި ކަމަށް ހަމަޖެހިފައިވާ ތާރީޚަކީ 17 ޖަނަވަރީ 2019 ވާ ބުރާސްފަތި ދުވަހު ހެނދުނު 11:00 އެވެ. ދަތުރުހިޔާ ފިހާރައާއި ގޯތި ކުއްޔަށްހިފަން ބީލަން ހުށަހަޅަންޖެހެނީ 24 ޖަނަވަރީ...


Athletics association ge raeeskan mifaharu ves Tholaal ah - vNews.mv\nއެތްލެޓިކްސް އެސޯސިއޭޝަަނުގެ ރައީސް ތޮލާލް --ފޮޓޯ: އެތްލެޓިކްސް އެސޯސިއޭޝަން\nއެތްލެޓިކްސް އެސޯސިއޭޝަނުގެ ރައީސްކަން މިފަހަރުވެސް ތޮލާލަށް ލިބިއްޖެ\nއިސްމާޢީލް ޝާހު 29 July 2020, 18:37\nއެތުލެޓިކްސް އެސޯސިއޭޝަން އޮފް މޯލްޑިވްސްގެ އިންތިހާބުގައި ވާދަކޮށް 15 ވޯޓުން ކުރިހޯއްދަވައިގެން އެ އެސޯސިއޭޝަނުގެ ރައީސްކަމުގެ ތިންވަނަ ދައުރަކަށް މުހައްމަދު ތޮލާލް އިންތިހާބުވެވަޑައިގެންފި އެވެ.\nހެންވޭރު ބޯޅަގޭގައި ބުދަދުވަހުގެ ހެނދުނު ބޭއްވި އިންތިހާބުގައި އާ ދައުރަކަށް ތޮލާލް އިންތިހާބުވެވަޑައިގަތީ ކުރީގެ ދުވުންތެރިޔާ ޔަޒްނީ ނަޝީދާ (ޔަޒޫ) އާ ވާދަކުރައްވައިގެންނެވެ. ޔަޒޫއަށް ލިބުނީ 1 ވޯޓެވެ.\nބުދަ ދުވަހު ބޭއްވި އިންތިޚާބުގައި ނައިބު ރައީސްގެ މަގާމަށް ވާދަކުރެއްވީ މިހާރުވެސް އެ މަގާމު ފުރުއްވަމުން އަންނަ އަޙްމަދު އަޒީލެވެ. އަދި ހަޒާންދާރުގެ މަގާމަށް ކުރިމަތިލެއްވީ ކުރީ ދައުރެއްގައި އެ މަގާމު އަދާކުރި މުސްތަފާ މުހައްމަދެވެ. މި މަގާމުތަކަށް އެންމެ މީހަކު ކުރިމަތިލާފައިވުމުން ފެންނަ ނުފެންނަ ވޯޓެއް ނެގިއިރު، އަޙްމަދު އަޒީލާއި މުސްތަފާ މުޙައްމަދު، މި ކޮންމެ ބޭފުޅަކަށްވެސް ވަނީ 15 ވޯޓު ލިބިވަޑައިގެންފައެވެ.\nއެތްލެޓިކްސް އެސޯސިއޭޝަނަށް އަލަށް އިންތިހާބުވި ބޭފުޅުން --ފޮޓޯ: އެތްލެޓިކްސް އެސޯސިއޭޝަން\nއެކްސްކޯ އަށް ހޮވިވަޑައިގަތީ 15 ވޯޓާ އެކު މުހައްމަދު ޝުޖާއު އާއި 14 ވޯޓާ އެކު ކުރީގެ ދުވުންތެރިޔާ އަހުމަދު ޝަގީފް (ރިވަރިން) އަދި 13 ވޯޓާ އެކު ހުސެއިން އަމީން ނަސީރެވެ. ޖުމްލަ 15 ވޯޓާއެކު އެކްސްކޯގެ އަންހެން މެމްބަރުގެ މަގާމް ކާމިޔާބުކުރެއްވީ އެ މަގާމަށް ކުރިމަތިލެއްވި ހަމައެކަނި ކެންޑިޑޭޓް ޔާސްމީން އަބްދުﷲ އެވެ.\nއެތްލެޓިކްސް އެސޯސިއޭޝަނުގެ އިންތިޚާބުގައި 12 ކްލަބަކާއި ހަތަރު އިންޑިވިޖުއަލް މެންބަރުން ވަނީ ބައިވެރިވެފައެވެ.


Ras Online - ކޮވިޑް-19: އެމެރިކާ، އިނގިރޭސިވިލާތް އަދި ޖަރުމަނުގައި އަންނަމަހު ވެކްސިން ދޭން ފަށަނީ\nކޮވިޑް-19: އެމެރިކާ، އިނގިރޭސިވިލާތް އަދި ޖަރުމަނުގައި އަންނަމަހު ވެކްސިން ދޭން ފަށަނީ\nއެމެރިކާ، އިނގިރޭސިވިލާތް އަދި ޖަރުމަނު ވިލާތުގެ ސަރުކާރުން އެގައުމު ތަކުގެ ރައްޔިތުންނަށް މިފެށޭ ޑިސެމްބަރުމަހު ކޮވިޑަށް ވެކްސިން ދޭން ފެށުމަށް ނިންމައިފިއެވެ.\nމިގޮތުން އިނގިރޭސި ވިލާތުގެ ރައްޔިތުންނަށް ދިނުމަށް ހަމަޖެހިފައިވަނީ ފައިޒަރ އަދި ބައޯޓެކް ކުންފުނީގެ ވެކްސިނެވެ. މިނިންމުމާއެކުފައިޒަރ އަދި ބައޯޓެކް ކުންފުނީގެ ވެކްސިން ބޭނުންކުރުމުގެ ހުއްދަ ދިނުމަށް އިނގިރޭސި ވިލާތުގެ ސިއްހީ ވުޒާރާތަކުން ކުރިއަށްއޮތް ހަފުތާ ތެރޭގައި ހާމަކުރުމަށް ނިންމަވާފައިވާކަމަށް އިނގިރޭސި ވިލާތުގެ އިދާރާތަކުން ހާމަކޮށްފައިވެއެވެ.\nމިއާއެކު އިނގިރޭސިވިލާތުން ވަނީ ފަސް މިލިއަން މީހުންނަށް ވާވަރަށް ވެކްސިންގެ 40 މިލިއަން ޑޯޒު ގަތުމަށް އެދިފައެވެ. މިގޮތުން ވެކްސިންގެ ހުއްދަ ލިބުމާއެކު މިއަހަރު ނިމުމުގެ ކުރިން ފަސް މިލިއަން މީހުންނަށް ވެކްސިން ދިނުމަށް ނިންމަވާފައިވާކަމަށް އިނގިރޭސިވިލާތުގެ ސަރުކާރުން ވަނީ ހާމަކޮށްފައެވެ.\nނަމަވެސް އެމެރިކާގައި ފައިޒަރ އަދި ބައޯޓެކް ކުންފުނީގެ ވެކްސިން ބޭނުން ކުރުމަށް ފުރަތަމަ ދޫކުރަން ހަމަަޖެހިފައިވަނީ ވަގުތީ ހުއްދައެކެވެ. މި ހުއްދަ އަކީ ކުއްލި ހާލަތުގައި މި ވެކްސިން ބޭނުން ކުރުމަށް ދެވޭނެ ހުއްދައެކެވެ. މިގޮތުން މިވެކްސިން ދެވޭނީ ކޮވިޑުގެ ބަލިމަޑުކަމުގައި އިސްސަފުގައި މަސައްކަތް ކުރާ ސިއްހީ ވުޒާރާ ތަކުގެ މީހުންނާއި ދުވަސްވީ މީހުންނާއި ހައި ރިސްކު މީހުންނަށެވެ.\nފައިޒަރ އަދި ބައޯޓެކް ކުންފުނީގެ ވެކްސިންގެ އިތުރުން މޮޑަރނާ ކުންފުނީގެ ވެކްސިންގެ ރައްކާތެރިކަން ތަހުލީލުތަކުން ހާމަވެފައިވާއިރު މިވެކްސިން ބޭނުން ކުރުމުގެ ހުއްދަ ހޯދުމުގެ މަސައްކަތްވެސް ދަނީ ކުރެވެމުންނެވެ. މިގޮތުން އެމެރިކާއިން މޮޑަރނާ ވެކްސިން ބޭނުންކުރުމުގެ ހުއްދަ ޑިސެމްބަރުމަހުގެ ދެވަނަ ހަފްތާގައި ލިބޭނޭ ކަމަށް މޮޑަރނާ ކުންފުނިން ވަނީ ހާމަކޮށްފައިވެއެވެ.\nޖަރުމަނުގައިވެސް ޑިސެމްބަރުމަހު ވެކްސިން ދިނުމަށް ތައްޔާރު ވަމުން އަންނަކަމަށް ޖަރުމަނުގެ ހެލްތު މިނިސްޓަރު ޖެންސް ސްޕޯން ވިދާޅުވެފައިވެއެވެ. މިގޮތުން މިނިންމުމާއެކު ޖަރުމަނާއި ސްޕެއިން ވެގެންދާނީ ޔޫރަޕުގައި އެންމެ ފުރަތަމަ ވެކްސިން ދޭންފަށާނެ ދެގައުމަށް ކަމަށްވެސް ޖަރުމަނުގެ ހެލްތު މިނިސްޓަރު ޖެންސް ސްޕޯން ވިދާޅުވެފައިވެއެވެ. މީގެ އިތުރުން، ޖަރުމަނަށް 300 މިލިއަން ޑޯޒުގެ ވެކްސިން ގަތުމަށް ނިންމަވާފައިވާކަމަށްވެސް ޖަރުމަނުގެ ހެލްތު މިނިސްޓަރު ވަނީ ހާމަކޮށްފައެވެ. އަދި މިއީ ޖަރުމަނުގައި ބޭނުން ކުރުމަށްފަހު ކައިރި ގައުމުތަކަށް ވެކްސިންގެ އެހީތެރިކަން ފޯރުކޮށްދެވޭނެ މިންވަރެއްކަަަމަށްވެސްވެއެވެ.\nއެމެރިކާ، އިނގިރޭސިވިލާތް އަދި ޖަރުމަނު ވިލާތުގައި ޑިސެމްބަރުމަހު ކޮވިޑަށް ވެކްސިން ދޭން ފަށަންނިންމައިފައިވާއިރު، ދެން އެންމެ އަވަހަށް ވެކްސިން ދޭންފެށުމަށް ހަމަޖެހިފައިވަނީ ސްޕެއިން ވިލާތުގައެވެ. މިގޮތުން ސްޕެއިން ވިލާތުގައި އަންނަ ޖެނުއަރީމަހު ވެކްސިން ދޭން ފަށަން ނިންމައިފައިވާކަމަށް ސްޕެއިންގެ ބޮޑު ވަޒީރު ވަނީ ހާމަކުރަށްވާފައެވެ.


Tom Holland ge thafaathu roleh, Boa ves baalaifi\nޓޮމް ހޮލެންޑް މިހާރު މައްސަކަތް ކުރަމުންދަނީ އެވެންޖާސް:އެންޑްގޭމް ގެ ޑައިރެކްޓަރުން ކަމަށްވާ އެންތޮނީއާ ޖޯއީ ރުސޯގެ "ޗެރީ" ގައެވެ.\nސްޕައިޑާ މޭންގެ ރޯލުން ގިނަ ބައެއްގެ ލޯބި ހޯދާފައިވާ ޓޮމް މި ފިލްމުގެ ކެރެޓާއަށް ތައްޔާރުވުމުގެ ގޮތުން ދާދި ފަހުން ވަނީ އޭނާގެ ބޯވެސް ބާލާފަ އެވެ. އެގޮތުން އޭނާ އެ ފިލްމުގައި ކުޅޭނީ ޑްރަގް އެޑިކްޓެއްގެ ރޯލެވެ.\nPeter Parker hasabrand new look as @tomholland2013 shaves his head 😲 What do you think of Tom's new hairstyle?💇♂🕷 . Tap the link in our bio to read more . 📸 Twitter/artdav #Spiderman #SpidermanFarFromHome #SpidermanTomHolland #MarvelPhase4 #MCU #SpidermanMCU #TomHolland #TomHollandHaircut #TomHollandbald #haircut #Zendaya #IronMan\nނަމަވެސް މި ފިލްމާއި ބެހޭގޮތުން މާ ބޮޑު ތަފްސީލެއް މިހާތަނަށް ހާމަކޮށްފައި ނުވާއިރު މި ފިލްމަކީ ހަމަ އެނަމުގައި ނިކޯވާރ ލިޔެފައިވާ ވާހަކައަށް ހަދާ ފިލްމެކެވެ. މިއީ އޭނާގެ ހަޔާތުގެ މައްޗަށް ބިނާކޮށް ހަދާފައިވާ ފިލްމަކަށް ވާއިރު ނިކޯ މިވަގުތުވެސް ހުރީ ޖަލުގައެވެ.\nމި ފިލްމު ރިލީޒް ކުރާނެ ވަކި ތާރީހެއް އަދި ހާމަކޮށްފައެއް ނުވެއެވެ.


Goathi dhoo nukohgen Omadhoo rayyithun council idhaaraa bandhu koffi\nގޯތި ދޫކުރުން މަޑު ޖެއްސާލުމާ ގުޅިގެން އޮމަދޫ ރައްޔިތުން މުޒާހަރާ ކުރަނީ--\n18 ސެޕްޓެމްބަރ 2019 1 ކޮމެންޓް\nގޯތި ދޫނުކޮށްގެން އޮމަދޫ ރައްޔިތުން މުޒާހަރާކޮށް، ކައުންސިލް އިދާރާ ބަންދުކޮށްފި\nއދ. އޮމަދޫގައި ގޯތި ދޫކުރުން މަޑުޖައްސާލުމާ ގުޅިގެން ރައްޔިތުން ނިކުމެ މުޒާހަރާކޮށް، ކައުންސިލް އިދާރާ ބަންދުކޮށްފި އެވެ.\nއޮމަދޫ ކައުންސިލުގެ ރައީސް އަދުނާން އަބްދުﷲ ސީއެންއެމްއަށް ވިދާޅުވީ ޕްލޭނިން މިނިސްޓްރީން އެ ރަށު ގޯތި ދޫކުރުން މަޑު ޖައްސާލުމާ ގުޅިގެން ގިނަ އަދަދެއްގެ ރައްޔިތުން ހިތްހަމަނުޖެހިފައިވާ ކަމަށެވެ.\nޕްލޭނިން މިނިސްޓްރީން ކުރިން ވަނީ އެ ރަށުގައި 103 ގޯތި ދޫކުރަން ހުއްދަ ދީފަ އެވެ. ޕްލޭނިން މިނިސްޓަރު މުހައްމަދު އަސްލަމް އެ ރަށަށް ވަޑައިގެންނެވި ދުވަހު، އެ ރަށުގައި ހިނގި ހަމަނުޖެހުމަކާ ގުޅިގެން އެ ދުވަހުން އެ ދުވަހަށް ގޯތި ދޫކުރުން ހުއްޓުވާލީ ކަމަށް އަދުނާން ވިދާޅުވި އެވެ.\nއަނެއްކާ ވެސް ގޯތި ދޫކުރަން ޕްލޭނިން މިނިސްޓްރީގައި ހުއްދައަކަށް އެދުމުން އެއީ ހައުސިން މިނިސްޓްރީން ބަލަން ޖެހޭ ކަމެއް ކަމަށް ޕްލޭނިން މިނިސްޓްރީން ބުނި ކަމަށް އޮމަދޫ ކައުންސިލުގެ ރައީސް ވިދާޅުވި އެވެ.\nރައްޔިތުން ކައުންސިލް އިިދާރާ ތެރޭގައި--\nޕްލޭނިން މިނިސްޓްރީން ހައުސިން މިނިސްޓްރީއާ ވާހަކަދައްކާ، ބަލަން ޖެހޭ ކަންކަން ބެލުމަށް ފަހު ގޯތި ދޫކުރުމަށް އަލުން ހުއްދަ ދެއްވި ކަމަށް ވެއެވެ.\nއަދުނާން ވިދާޅުވީ މިނިސްޓްރީގެ ހުއްދަ ލިބުމަށް ފަހު ގޯތި ދޫކުރުމަށް ކުރަން ޖެހޭ ހުރިހާ ކަމެއް ނިމިފައި ހުއްޓައި ޕްލޭނިން މިނިސްޓްރީގެ ޓީމެއް އެރަށަށް އަންނަން ދެން އަނެއްކާ ވެސް ގޯތި ދޫކުރުން މަޑުޖައްސާލުމަށް ބުނެ އެ މިނިސްޓްރީން ސިޓީ އެއް ފޮނުވި ކަމަށެވެ.\nޕްލޭނިން މިނިސްޓްރީން ހޯމަ ދުވަހު ފޮނުވި ސިޓީގައި ގޯތި ދޫކުރުން މެދުކަނޑާލަން އަންގާފައި ވަނީ އެކަމުގައި ރައްޔިތުންގެ ޝަކުވާތަކެއް ހުރުމުން ކަމަށް ބުނެފައި ވެއެވެ. އޭގެ އިތުރުން މިނިސްޓްރީއަށް އެ މައްސަލާގައި ޕެޓިޝަނެއް ލިބިފައިވާ ކަމަށް ވެސް އެ ސިޓީގައި ވެއެވެ.\nކައުންސިލުން ބުނީ ޕްލޭނިން މިނިސްޓްރީގެ ސިޓީގައި ފާހަގަކޮށްފައިވާ ޕެޓިޝަނާ ބެހޭ އެއްވެސް މައުލޫމާތެއް ލިބިފައި ނުވާ ކަމަށެވެ.\nގޯތި ދޫކުރުން މަޑުޖައްސާލުމާ ގުޅިގެން އިއްޔެ ވެސް އޮމަދޫ ރައްޔިތުން ވަނީ މުޒާހަރާކޮށްފަ އެވެ. އިއްޔެގެ މުޒާހަރާއާ ގުޅިގެން ކައުންސިލުން ވަނީ ރައްޔިތުންނަށް ނަސޭހަތް ދިނުމަށް ފަހު ފޮނުވާލާފަ އެވެ.\nއާބާދީގައި 1100 އެއްހާ މީހުން އުޅޭ އޮމަދޫގައި ގޯތި ދޫ ނުކުރާތާ މިހާރު 20 އަށް އަހަރު ވެއްޖެ އެވެ. މި ހަބަރާ ގުޅިގެން ޕްލޭނިން މިނިސްޓްރީގެ ބަހެއް އަދި ނުލިބެ އެވެ.\nބޯހިޔާވަހިކަން އދ.އޮމަދޫ ޕްލޭނިން މިނިސްޓްރީ ހައުސިން މިނިސްޓްރީ\nއޮމަދޫ މީހުން ގެވަޅުބޭނުންްނުވާކަން ސާބިތުވެއްޖެ. ހާދެ އެކަކު ކޮންޓުރޯލް މީހުން ތިބިކަމައް ފާގަވޭ.\nރައީސްގެ އެޑްވައިޒަރަކަށް ޝިހާބު، އަދި ސްޓޭޓް މިނިސްޓަރަކަށް މާހިރު އައްޔަނުކޮށްފި\n"ފަންނު އެކްސްޕޯ" އިން އެއް މިލިއަން ރުފިޔާގެ ފަސް ލޯނު


Beybe Riley Ge Fahathun Vifaq Ge Misraabu Kaamiyabu Career Akah - Vaguthu\nދެވަނަ ޑިވިޝަނުގެ ތައްޓާއެކު ވިފާގު އަދި އޭނާގެ ބޭބެ ރިލޭ\nދަނޑުމަތީގައި އިސްމާއީލް ވިފާގް އެއީ ކާކުހޭ އަހައިފިނަމަ ގިނަ ބަޔަކަށް ނޭނގިދާނެ އެވެ. އެކަމަކު އެއީ ވިލިމާލެއަށް އާ ނަމެއް ނޫނެވެ. އަދި ރާއްޖޭގެ ފުޓުބޯޅައާއި ފުޓްސަަލްގައި ވެސް މިހާރު އާ ނަމެއް ނޫނެވެ. އުމުރުން މިހާރު 21 ވެފައިވާއިރު އޭނާ އަކީ ކުރު މުއްދަތެއްގެ ތެރޭގައި ރާއްޖޭގެ ފުޓުބޯޅަ އަދި ވަކިން ހާއްސަކޮށް ފުޓްސަލް އިން ބޮޑު ކުރިއެރުމެއް ހޯދި ކުޅުންތެރިއެކެވެ. އަދި ގިނަ ޓީމުތަކާއި ކޯޗުންގެ ލޯތަށް އެންމެ ބޮޑަށް އަޅައިގަންނަ ކުޅުންތެރިންގެ ތެރޭގައި ހިމެނޭ އެކަކެވެ. ގިނަބަޔަކު ފާހަގަކުރާ ގޮތުގައި އެއީ ރާއްޖޭގެ ރޮނާލްޑީނިއޯ އެވެ. އެހާވެސް ކުޅުމުގެ ވައްޓަފާޅި އެއްގޮތެވެ.\nވިލިމާލޭގައި އުޅެ ބޮޑުވި، އަދި މިހާރުވެސް ދިރިއުޅެމުން އަންނަ ވިފާގަކީ އެންމެ ކުޑައިރުންސުރެއް ވެސް ފުޓުބޯޅައަށް ހާއްސަ ޝައުގެއް ބަހައްޓާ ކުޅުންތެރިއެކެވެ. ފުޓުބޯޅައިގެ އާއިލާއަކަށް ނިސްބަތްވާ ވިފާގުގެ ކެރިއަރުގެ އެންމެ ޅަ ދުވަސްވަރު ވެސް އޭނާއަކީ ބޮޑެތި މީހުންނާއި އެކު ކުޅެން ގޮސް ތަފާތު ދެއްކި ކުޅުންތެރިއެކެވެ. ކުޅިވަރަށް ހިތް ޖެއްސުމަށް އެންމެ ބޮޑު އެހީތެރިކަމެއް ވެދިން ބަޔަކީ އޭނާގެ ބޭބެ މުހައްމަދު ރަޝީދު (މަންޗު) އާއި ވިލިމާލެއަށް ނިސްބަތްވާ ކުލަބް ވިޔަންސާއިން ރާއްޖޭގެ ފުޓުބޯޅައިގައި ވިދާލި، އަދި މިހާރު ކުލަބް ވެލެންސިއާ އަށް ކުޅެމުން އަންނަ ފޯވާޑް އަހުމަދު ރިލްވާން (ރިލޭ) އެވެ.\nއިސްމާއިލް ވިފާގު ވަގުތު އަށް އިންޓަރވިއު ދެނީ- ވަގުތު އިމޭޖަސް- މުހައްމަދު އަފްޒަލް\nރިލޭ އަކީ ކުލަބް ވިޔަންސާއިން ރާއްޖޭގެ ފުޓުބޯޅައިގައި ވިދާލި ކުޅުންތެރިއެކެވެ. ބޮޑެތި ޓީމުތައް ސިއްސުވާލާ މުހިއްމު ލަނޑުތަކެއް ޖަހައިދީފައިވާ ހުނަރުވެރި މޮޅު ކުޅުންތެރިއެކެވެ. މަސައްކަތު ރޭޓު އެހާމެ ރަނގަޅު، ހަލުވި ކުޅުންތެރިއެކެވެ. މިހާރު ކުލަބް ވެލެންސިއާއަށް ކުޅެމުން އަންނަ ރިލޭ އޭ އެއްގޮތަށް ވިފާގުވެސް ދަނީ އެ ފިޔަވަޅުތަކުގެ މަތިން ކާމިޔާބީއާއި ހިސާބަށް ވާސިލްވަމުންނެވެ. ޅަ އުމުރުގައި ބޮޑެތި ކާމިޔާބީތަކެއް މިހާތަނަށް ހޯދިއިރު، މުސްތަގްބަލުގައި އޭނާގެ ބޭބެ ރިލޭ ހޯދި ފަދަ މަގްބޫލުތަކެއް ވިފާގް ހޯދުމަކީ ދުރުގައި އޮތް ކަމެއް ނޫނެވެ.\nވިފާގުގެ ޖޫނިއާ އުމުރުގައި އޭނާގެ ދެ ބޭބެ ކަމަށްވާ މަންޗު އާއި ރިލޭ ކުޅުނީ ވިޔަންސާ އަށެވެ. ދެ ބޭބެއިން ކުލަބް ވިޔަންސާގެ ފަރިތަކުރުންތަކަށް ދާއިރު ވިފާގު ގެންދެއެވެ. މިއީ ވިފާގުގެ ކެރިއަރުގެ ފެށުމެވެ. ވިލިމާލޭގައި އޮންނަ ފުޓުބޯޅަ ދަނޑުގައި ބޭއްވި އެ ފަރިތަކުރުންތަކަކީ އޭނާއަށް ގިނަ ކަންތައްތަކެއް ދަސްވި ކަމެކެވެ. އޭރު ރާއްޖޭގެ ނިސްބަތުން ބެލި ނަމަވެސް ހުނަރުވެރި މޮޅެތި ކުޅުންތެރިންތަކެއް ވިޔަންސާގައި ހިމެނެއެވެ. އަދި ރާއްޖޭގެ ފުޓުބޯޅައިގެ ބޮޑެތި ބާރުތައް ބަލިކުރި ޓީމެއްވެސް މެއެވެ.\nއިސްކޮޅުން ކުރުކޮށް އޭރު ހުރި ނަމަވެސް ވިލިމާލޭގެ ފުޓުބޯޅަ ކުޅެން ދާ އެންމެންވެސް ވިފާގު ބަލައިގަތެވެ. އެ ދޭންޖެހޭ އިހްތިރާމު އަބަދުވެސް ދެއެވެ. ނަތީޖާއެއްގެ ގޮތުން ފަހަރަކަށް ފަހު ފަހަރެއް އޭނާ ދިޔައީ ދަސްކުރަމުންނެވެ. ކުރިއަރަމުންނެވެ. ބޮޑެތި މީހުން ކައިރިން އެ ކުޅޭގޮތްތައް ދަސްކޮށް އޭނާ ދިޔައީ ފަހަރަކަށްފަހު ފަހަރެއް ތަފާތު ދައްކަމުންނެވެ.\nވިޔަންސާގެ ފަރިތަކުރުންތަކަށް ފަހު އޭރު ވިލިމާލޭގައި ބޭއްވި ބައެއް ކުދި މުބާރާތްތަކާއި ރައްޓެހިންނާއި އެކު ގިނަ ދުވަސްތަކަކަށް ކުޅެންދެއެވެ. އުމުރުން ދޮށީ ކުޅުންތެރިންނާއި އެއް ޓީމެއްގައި ހިމެނި ކުޅުނު ނަމަވެސް އެ ތަފާތެއް ދަނޑުމަތީގައެއް ނުފެނެއެވެ. އެންމެ ހަށިގަނޑުން ވަރުގަދަކޮށް ހުންނަ ކުޅުންތެރިޔާ ކައިރިން ވެސް ފަސޭހައިން ދެމިގަނެއެވެ. ދަނޑުމަތީގައި ތޫނުފިލިކަން އެހާ ބޮޑެވެ. މަސައްކަތު ރޭޓުވެސް އެހާމެ މައްޗެވެ.\nފުޓުބޯޅަ އާއި ފުޓްސަލްގައި ވެސް ފާހަގަކޮށްލެވޭ ވިލިމާލޭގެ ފާހަގަކޮށްލެވޭ ފުޓުބޯޅަ އަދި ފުޓްސަލް ތަރިން ވިފާގަށް ބޮޑު އެހީތެރިކަމެއް ދެއެވެ. ހާއްސަކޮށް ވިފާގު އާއެކު އުޅެ ބޮޑުވި "ޓީއެފްޓީ" އަށް ނިސްބަތްވާ އެންމެންވެސް އޭނާއަށް ބޮޑު ސަޕޯޓެއް ދެއެވެ. މީގެތެރެއިން ރާއްޖޭގެ ފުޓްސަލްގެ ތަރި ޝާކާ ފަދަ ކުޅުންތެރިން ވިފާގަށް ވެދެމުންދ އެހީތެރިކަން ފާހަގަކޮށްލެވެއެވެ.\nވިފާގު ނިސްބަތްވާ ޓީއެފްޓީގެ މެމްބަރުންނާއެކު\nވިފާގުގެ ފުޓުބޯޅަ ކެރިއަރުގައި ފާހަގަކޮށްލެވޭ ބޮޑެތި ކާމިޔާބީތަކެއް ހޯދިއެވެ. ވިލިމާލެ މުހްޔިއްދީން ސްކޫލާއި އެކު އިންޓަސްކޫލް ފުޓުބޯޅަ މުބާރާތުގައި ތަފާތު ގިނަ މެޗުތަކެއް ކުޅުނެވެ. އުމުރުން 15 އަހަރުގައި މާޒިޔާގެ 21 އަހަރުންދަށުގެ ޓީމަށްވެސް ކުޅުނެވެ. އަދި ޖޫނިއާ އުމުރުފުރާތަކުގެ ގައުމީ ސްކޮޑުގައިވެސް ހިމެނުނެވެ. އޭގެފަހުން ވިފާގު ވަނީ 2019 ވަނަ އަހަރުގެ އެފްއޭއެމް ޔޫތު ޗެމްޕިއަންޝިޕުގެ ޗެމްޕިއަންކަން ހޯދި ކުލަބް އީގަލްސްއަށް ކުޅެފައެވެ. އަދި ވިފާގުގެ ބޭބެ ރިލޭ އާއެކު ދެވަނަ ޑިވިޝަނުން ފުރަތަމަ ޑިވިޝަނަށް ކޮލިފައިވި ކުލަބް ވެލެންސިއާގެ ސްކޮޑުގައި ވެސް ވިފާގު ހިމެނުނެވެ.\nއީގަލްސްގެ ޔޫތު ޓީމުގައި ވިފާގު\nފުޓުބޯޅައިގެ އިތުރުން ފުޓްސަލްގައި ވެސް ވިފާގަކީ ތަފާތު ދައްކަމުން އަންނަ މޮޅު ކުޅުންތެރިއެކެވެ. އޭނާ އެންމެ ބޮޑަށް ވިދާލީ މިދިޔަ އަހަރުގެ ފަހުކޮޅު އައްޑޫސިޓީގައި ބޭއްވި ވަގުތު ފުޓްސަލް ޗެލެންޖުގެ ތެރެއިންނެވެ. ސްޕްރިންޓް ޓީމަށް ކުޅުނު ވިފާގު ވަނީ މުބާރާތުގެ އެންމެ މޮޅު ފަސް ކުޅުންތެރިންގެ ތެރޭގައި ހިމެނުމުގެ އިތުރުން މުބާރާތުގެ ލަނޑު ލިސްޓުގެ ދެވަނައިގައި ހިމެނިފައެވެ. އަދި މުބާރާތުގެ ލަނޑު ލިސްޓުގައި ވެސް ވިފާގު ވަނީ ދެވަނަ މަގާމު ހޯދާފައެވެ. އެފަހަރުގެ މުބާރާތުގައި ގިނަބަޔަކު ފާހަގަކުރާ ގޮތުގައި އެއީ ގޯލް މެޝިނެކެވެ. ގޯލާއި ރައްޓެހި ކުޅުންތެރިއެކެވެ.\nއެފްސީ ސްޕްރިންޓްގެ އިސްމާއިލް ވިފާގް -- ވަގުތު އިމޭޖަސް: މުހައްމަދު އަފްޒަލް\nއެ މުބާރާތުގައި އަބްދުﷲ މުއާޒް (އޮޓޯ) އަށް ލިބުނު އަނިޔާއާއި ގުޅިގެން އޭނާއަށް ނުކުޅެވުމަކީ ވިފާގަށް ލިބުނު މާޔޫސްކަމެކެވެ. ނަމަވެސް ހިތްވަރު އެލުވާނުލާ ކުރި މަސައްކަތުން މުބާރާތުގެ ކާމިޔާބީއާއި ހިސާބަށް ވާސިލްވީ އެވެ.\n"އަސްލު އޮޓޯ ނެތްތަން ވަރަށް ދެއްކި އެ މުބާރާތުގަ، ވަރަށް ރަނގަޅަށް ބޯޅަ ހިފަހައްޓާނެ، ވަރަށް އުނދަގޫވާނެ އޮޓޯ ފައިގަ އޮންނަ ބޯޅަ އަތުލަން، ޓީމުގެ އެހެން ކުޅުންތެރިންނަށް ފުރުސަތު ލިބޭ އޮޓޯ ހުރިއްޔާ، ގޭމް ވަރަށް ބޮޑަށް ބަދަލުވޭ،" އޮޓޯ އާއި ގުޅޭގޮތުން ވިފާގް ބުންޏެވެ.\nވިފާގް އާއި އޮޓޯ އަކީ ވަރުގަދަ ކޮމްބިނޭޝަނެކެވެ. މަޅި ފުޓްސަލް ޗެލެންޖުގައި ކުޑަހެންވޭރު ޓީމުގައި ވެސް އޮޓޯ އާއި ވިފާގް ހިމެނުނެވެ. އަދި އެހެން މުބާރާތަކުގައި ވެސް މި ދެ ކުޅުންތެރިން އެއް ޓީމެއްގައި ހިމެނޭތޯ އެކި ޓީމުތަކުން މަސައްކަތްކުރެއެވެ. ވަގުތު މުބާރާތުގައި ލިބުނު ބޮޑު ކާމިޔާބީއާއެކު އޭނާގެ މަގްބޫލުކަން ބޮޑުވެ އެހެން މުބާރާތްތަކުން ފުރުސަތު ލިބެން ފެށިއެވެ. ގިނަ ހުށައެޅުންތަކެއް ވެސް ލިބެއެވެ.\n"ވަރަށް ހިތްހަމަޖެހުނު އެންމެ ފަހުން ބޭއްވި ވަގުތު މުބާރާތުގައި، ސްޕްރިންޓް ޓީމުން ވަރަށް އެހީތެރިވެދިން، ވަރަށް އިތުބާރުކުރި ، އެއީ އަސްލު އެހާ ބޮޑު ކާމިޔާބެއް ލިބުނު ސަބަބަކީ، ވަރަށް އުފާވޭ އެ ކާމިޔާބީތައް ލިބުމުން" ވަގުތު އާއި ވާހަކަދައްކަމުން ވިފާގު ބުންޏެވެ.\nރެޑްބުލް ވިނިން ފައިވްގެ ޓީއެފްޓީ ޓީމުގައި ވިފާގު ގެ ވާތް ފަޅީގައި ޖެހިގެން އޮޓޯ\nމި ކާމިޔާބީތަކާއި އެކު ވިފާގުގެ ހުރިހާ ޝުކުރެއް އަދާކުރާ އެއް ބަޔަކީ އޭނާގެ އާއިލާ އާއި ޓީއެފްޓީ އެވެ. އަދި ކެރިއަރުގެ އެކި ހިސާބުތަކުގައި އެހީތެރިވެދިން އެންމެން ވެސް މި ޝުކުރުގައި ހިމެނެއެވެ.\nމި އިންޓަރވިއު ނިންމާލުމުގެ ކުރިން ވިފާގުގެ ކޯޗުކަމުގެ ދަށުން 8 ކުޅުންތެރިން ހިމެނޭ ޑްރީމް ފުޓްސަލް ޓީމެއް އެކުލަވާލުމުގެ ފުރުސަތު ދިނީމެވެ. މި ޓީމުގެ ފުރަތަމަ ފަހެއްގައި ހިމެނޭ ކުޅުންތެރިން އަދި ބެންޗުގައި ތިން ކުޅުންތެރިންގެ ނަން ހިމަނަން ފުރުސަތު ދިނީމެވެ. ތިރީގައި މި ވަނީ ވިފާގުގެ ނިންމުމެވެ.\nފުރަތަމަ ފަހެއް- ޝާކާ، ޝިޔާ، އޮޓޯ، އަޔާ، ތާޑޭ\nބެންޗު- އޮންލީ ، މުއްކި ، އައްޔަ\nމި ކުޅުންތެރިންނަކީ ކެރިއަރުގެ އެކި ހިސާބުތަކުގައި އެއްކޮށް ކުޅެފައި ތިބި ކުޅުންތެރިން ކަމަށް ވިފާގު ބުނެއެވެ. މިގޮތަށް އެތުރި ނަމަވެސް ވިފާގު ބުނާގޮތުގައި މިއިން ކޮންމެ ކުޅުންތެރިއަކީ ވެސް މުހިއްމު އަދި ހަަމަހަމަ ކުޅުންތެރިންނެވެ. ވިފާގަކީ ފުޓްސަލްގައި ކުރިމަގު އުޖާލާ ކުޅުންތެރިއެކެވެ. ވަގުތު ގެ އެދުމަކީ ވިފާގަށް ކާމިޔާބު ކެރިއަރެކެވެ.


އެމްޑީޕީން ރައްޔިތުންނަށްވެފައިވާ5ވަޢުދު ފުއްދާ ދެވިއްޖެ. ޗެއަރޕާސަން – Maldivian Democratic Party\nއެމްޑީޕީން ރައްޔިތުންނަށްވެފައިވާ5ވަޢުދު ފުއްދާ ދެވިއްޖެ. ޗެއަރޕާސަން\nއެމްޑީޕީއިން ރައްޔިތުންނަށް ވެފައިވާ ފަސްޥަޢުދުގެ ތެރެއިން4ވަޢުދު ފުދިއްޖެ ކަމަށާ ރައްޔިތުންމިސަރުކާރު ވެރިކަމަށް ގެނައީ މިދެންނެވި މަގުޞަދު ޙާޞިލް ކުރުމަށް ކަމުގައި އެމްޑީޕީގެ ޗެއަރ ޕާސަން ވިދާޅުވެއްޖެއެވެ. އެމަނިކުފާނު މިހެންވިދާޅުވީ “މެންބަރަކު މެންބަރެއް” މިޝިޢާރު ލޯންޗުކުރުމަށްޓަކައި ރޭ ދަރުބާރުގޭގައި ބޭއްވި އެޕާޓީގެ ޚާއްޞަ ޖަލްސާގައި ވާހަކަފުޅު ދައްކަވަމުންނެވެ.\nއެމްޑީޕީގެ ކޮންމެ މެންބަރަކު ޕާޓީއަށް މެންބަރަކު ގެނައުމަށްޓަކައި ލޯންޗުކުރި ޝިޢާރުގެ ދަށުން މިޖެނުއަރީމަހު ފެށުމަށްހަމަޖެހިފައިވާ ކެމްޕޭނުގައި ރާއްޖޭގެ ހުރިހާ ރަށް ރަށަށް ޒިޔާރަތް ކޮށް ދޮރުންދޮރަށް ހިނގުމަށްވެސް ވަނީ ކަނޑައެޅިފައެވެ.\nއެމްޑީޕީން މިފަށްޓާ3މަސްދުވަހުގެ ކެމްޕޭނުގައި ރައްޔިތުން ދެން އެންމެ ބޮޑަށް ބޭނުންވަނީ ކޮންކަމެއްތޯ ބަލާ އެމްޑީޕީގެ އާމެނިފެސްޓޯ ތައްޔާރުކުރުމަށް ބޭނުންވާމައުލޫމާތުތައް އެއްކުރެވޭނެއެވެ. ރޭގެޖަލްސާގައި ޗެއަރޕާސަން ދެއްކެވި ވާހަކަފުޅުގައި މީގެކުރިން ރައްޔިތުން ދުށް އަނިޔާވެރި ޚުދުމުޚުތާރު ވެރިކަން ރައްޔިތުން ބަދަލުކުރި މަގުޞަދު ޙާޞިލްވިޔަ ނުދިނުމަށް ކުރީގެ ޑިކްޓޭޓަރުން ކިތަންމެ މަސައްކަތެއް ކުރިއަސް ރައްޔިތުން އެދުނު ބަދަލު ރައްޔިތުންނަށް ގެނެސް ފުރިމަކޮށް ދިނުމުގައި އެމްޑީޕީ ފަހަތަށް ނުޖެހޭނެކަމުގައި ވިދާޅު ވިއެވެ. އަދި ރާއްޖޭގައި ޢަދުލު އިންޞާފް ގާއިމްކޮށް ދިނުމުގެ ވަޢުދު ފުއްދާދިނުމަށް އެމްޑީޕީން މަސައްކަތްތަކެއް އެބަކުރައްވާ ކަމަށާއި މިރާއްޖޭގައި ހުރިހާ ރައްޔިތުންނަށް ހަމަހަމަ ކަމާއެކު އިސްލާމީ ޝަރީޢަތް ގާއިމްކޮށްދިނުމުގައިވެސް މެންބަރަކު މެންބަރެއް ހޯދުމުގެ ބޭނުންތެރިކަން ޗެއަރ ޕާސަންގެ ވާހަކަފުޅުގައި ފާހަގަ ކުރެއްވިއެވެ\nއެމްޑީޕީގެ ފަސްވަޢުދުގެ މަށްޗަށް ބައްލަވާލައްވަމުން ޗެއަރ ޕާސަން ވިދާޅުވީ ރައްޔިތުން ކުރީގެ ސަރުކާރު ބަދަލު ކުރަން ޖެހުނީ އަޅުވެތިކަމާ ހައިހޫނުކަމާ ނިކަމެތިމާ އިހާނެތިކަމާ ބިރުވެރިކަމާ ހިތްދަތިކަމުން މުޅިދިވެހި އުންމަތް ސަލާމަތް ކޮށްދިނުމަގެ މަތިވެރި މަގުޞަދުގައި ކަމަށާ އެހެންކަމުން އެއަނިޔާވެރި ވެރިކަން ބަދަލުވެގެން ދިޔައީ މިޕާޓީންކުރިމަސައްކަތް ﷲ ކާމިޔާބު ކޮށްދެއްވީތީކަމުގައި ރީކޯ މޫސަވިދާޅުވިއެވެ. ވެރިކަމަކީ ﷲ ދެއްވާއެއެއްޗެއްކަން އަޅުގަނޑުމެން އޮޅުވާލަން ނޫޅޭކަމަށާ އަޅުގަނޑުމެއްނަށް ވެރިކަންދެއްވީވެސް ﷲކަން ގަބޫލުކުރުމަށް އިދިކޮޅުފަރާތްތަކަށް މޫސާގޮވާލެއްވިއެވެ.\nއެމްޑީޕީއާއި ރައްޖޭގެ ވެރިކަން ރައްޔިތުން ޙަވާލު ކުރިތާ ވީއެންމެ ތިން އަހަރުގެތެރޭގައި 55 ބަނދަރު ހަދާނިންމާ 24 ބަނދަރު ހެދުމުގެ ޢަމަލީމަސައްކަތް ފެށި 9ބަނދަރެއް ހެދުމަށް ވަނީ ކޮންޓްރެކްޓް ކުރެވިފައެވެ. ބޮޑު ހަތްބިން ވަނީ ހިއްކާ ނިންމާދެވިފައިއެވެ. 15 ރަށުގެ ނަރުދަމާ ނިންމާ 14 ރަށުގެ ނަރުދަމާގެ ޢަމަލީމަސައްކަތް ފައްޓާ ހަތަރުރަށެއްގެ މަގުހެދުމުގެ މަސައްކަތް ފެށީ އިތުރު4ރަށުގައި މަގުހެދުމަށް ރޭވިފައިވެއެވެ. އެމްޑީޕީ ވެރިކަމަށް އައިފަހުން ސާޅިސް ދެމިސްކިތް ވަނީއަޅާދެވިފައެވެ. 16 މިސްކިތެއް އެޅުމުގެ ކޮންޓްރެކްޓްގައި ވަނީ ސޮއިކުރެވިފައެވެ.


Story: Hithuge Thelhun #Avaskurey\n"އައްދޯއި... މަގޭ ފައި! އާހް..." އެކަކު އަނެކެއްގެ ލޮލުތެރެއަށް ގެއްލިފައިތިބި ޝައިލީންއާއި ކައިފްއަށް ހަމަ ހޭވެރިކަންވީ، ރޮވިފައި ހުރި އަޑަކުން ހަނާން ހަޅޭލަވައިގަތް އަޑަށެވެ. އޭރު ޝައިލީން އަރައިގެންހުރި ހައިހީލްއިން އެރި ހަނާންގެ ފައިގެ ކުޑައިނގިލިން ކޮންމެވެސް ވަރަކަށް ލޭ އަންނަމުން ދިޔައެވެ.\nކުއްލިއަކަށް އަނގަމަތީ އަތްއަޅައި ދެ ލޯބޮޑުކޮށްލަމުން ޝައިލީންއަށް ބުނެލެވުނެވެ. އެއާއެކު ހަނާނުގެ ދެލޯ ހަނިކޮށްލަމުން ޝައިލީންއަށް ލޯއަޅާލަމުން ނިކަން އަވަހަށް ކައިފްގެ އަތުގެ މުލައްދަނޑީގައި އޭނާގެ ދެއަތް އަޅުވާލިއެވެ. އޭރުވެސް ކައިފްއަށް ބެލެމުންދިޔައީ ޝައިލީންއާ ދިމާއަށެވެ. ހަނާންއަށް އެކަން ފާހަގަކުރެވިގެން ކައިފް އަތުގައި ދަމަންފެށުމުން، ކައިފްވެސް ހަނާންއާއެކުގޮސް ބޯޓުންފައިބައިފިއެވެ.\n"ގެއްލިދާނެތީ ބިރުންތަ އެއުޅެނީ...؟!"\nއަނގަޔަށް ވައްތަރެއް ޖައްސާލަމުފަހު ކޮނޑުއަރުވާލަމުން ޒަހުރާ ބުނެލިއެވެ.\n“ބިރު ގަންނާނެއެއްނު އެހާ ރީތި ވިއްޔަ. މަ ނަމަވެސް ބިރުގަންނާނެ."\nޒަހުރާއަށް ފުރަގަސްދިނުމަށްފަހު، ޝައިލީންއާ ދިމާއަށް އެއްލޯ މަރާލަމުން އިފާޝާ ބުނެލިއެވެ.\n"ކާކު ގެއްލިދާނެތީ ބިރުން ތިއުޅޭނީ...؟ !"\nޝައިލީންމެންގެ ފަހަތުން އައިސް، ޒަހުރާ ބުނި ބަހާ ގުޅުވައިގެން ޖަނާހު ބުނެލިއެވެ. ހަމައެކަނި ހިނިތުންވެލުން ފިޔަވައި، އެއްވެސް މީހަކު ޖަނާހު ބުނިއެއްޗަށް އެއްޗެއް ނުބުނުމުން، ޖަނާހުއަށް ބަލާލަމުން ކަމެއް ނުވެއޭ ބުނާކަހަލަގޮތަކަށް ޝައިލީން ދެފަރާތަށް ބޯހޫރުވާލިއެވެ.\nޝައިލީންގެ ކޮނޑުގައި އެއްއަތް އަޅުވާލަމުން ގާތްގޮތަކަށް ޖަނާހު އެހެންބުނެލުމާއެކު ޝައިލީން ލުއި ހިނިތުންވުމަކާއެކު ޖަނާހުއަށް ބަލައިލިއެވެ. އަދި ލަސް ހިނގުމެއްގައި ޖަނާހުއާއި އޭނާގެ ރައްޓެހި ކުދިންކޮޅާއެކު ގޮސް ބޯޓުން ފައިބައިފިއެވެ.\nޢީދު ދުވަހަށް މުޅި އެރަށްވަނީ ނިކަން ރީތިކޮށް ޒީނަތްތެރިކޮށްފައެވެ. މޫސުންވެސް ހީވަނީ ޢީދުގެ މި އުފަލުގައި ބައިވެރި ވަމުންދާހެނެވެ. އެހާވެސް ޢީދާ ގުޅޭ ހިތްގައިމު މޫސުމެކެވެ. މިރަށަށް އާދެވުމުން އެ ކޮންމެ ޒުވާނަކަށްވެސް ކުރެވެމުން ދިޔައީ މުޅިން ތަފާތު އިހުސާސްތަކެކެވެ. ރަށްފުށުގެ ދިރިއުޅުން ތަޖުރިބާ ކުރެވިފައިނުވާ ކޮންމެ މީހަކަށް މިމާހައުލުވީ އަޖައިބަކަށެވެ. މިރަށުގައި ކޮންމެ މީހަކީވެސް އަނެކެއްގެ އެކުވެރިއެކެވެ. ދަންނަ މީހެކެވެ. ތިމާގެ މީހެކެވެ.\nފިނި ބުއިންތަކާ މަލުގެ ހާރުތަކުން އަދާކުރި މެހެމާންދާރީގެ ފުރިހަމަކަމުން ދަތުރުގެ ކޮންމެ ބައިވެރިއެއްގެ ހިތްވެސް އުފަލުން ފުރިފައިވާކަހަލައެވެ. ނިކަން އަވަހަށް ކެއިން ބުއިމުގެ ކަންކަން ނިންމާލުމަށްފަހު ދަތުރުގެ ބައިވެރިން ހަމީހުންގެ ގުރޫޕްތަކަށް ބަހާލުމަށްފަހު އެމީހުންނާ ހަވާލުވި އެރަށު އާއިލަތަކާއެކު ގެއާދިމާއަށް މިސްރާބު ބެހެއްޓީ ޢީދުނަމާދުގައި ބައިވެރިވުމުގެ ޝަރަފު ލިބިގަތުމަށްޓަކައެވެ. ޝައިލީން އެންމެ އުފާވީ ޒަހުރާ އާއި އިފާޝާ އާއެކު އޭނާއަށް ހުރެވޭ ގޮތް ވީމައެވެ.\nމިލަހަނދުވަރުގެ ފަނޑުއަލިކަމުގެ ތެރެއިން އުޑުމަތީ ބަބުޅަމުންދިޔަ ތަރިތަކަށް ބަލަހައްޓައިގެން މަގުމެދުގައި ޝައިލީން ހުރީ އެކަނިވެފައެވެ. ރަށުގެ މަގުތައް ވަނީ ހިމޭންކަން އިޚްތިޔާރުކޮށްފައެވެ.\nއެމަގުތަކުގެ އުފާ މިނިވަންކަމާއެކު ލިބިގަތުމަށް ބޭނުންވާ ހަމަ ކޮށްމެ މީހަކަށްމެ އެފުރުސަތު ފަހިކޮށްދެމުންނެވެ. އޭނާގެ ރައްޓެހިންގެ އެދުމާ އެއްގޮތަށް މިރަށުގައި ބާއްވައިގެން އުޅޭ ސްޓޭޖް ޝޯވބަލަން އޭނާ ދާން ބޭނުން ނުވީއެވެ. މިއުޒިކާއި ލަވައިން އޭނާގެ ސިކުނޑިއަށް ލިއްބައިދޭނެ އެއްވެސް ފިނިކަމެއް ނެތީމައެވެ. މިފަދައިން އެކަނިވެރިވާ ކޮންމެ ފަހަރަކީ އޭނާގެ ދިރިއުޅުމުގެ ޙަޤީޤަތްތަކާމެދު އޭނާއަށް ފުންކޮށްވިސްނާލެވޭ ފަހަރެކެވެ.\n"އޯހް އަރީން! އަހަންނަށް މިހެން ހެދީ ކީއްވެ..؟؟"\nއެކަނިވެރިކަމާއެކު، ސިކުނޑީ ގައި ދެމެންފެށި ހަނދާނުގެ އޮއިވަރުތަކުން ލިބުނު މާޔޫސް ކަމުގައި ނުވެސް އެނގިހުއްޓައި ޝައިލީންގެ ލޮލުން ނިރާލި ކަރުނަތައް ނިކަން އަވަހަށް ފޮހެލައިފިއެވެ. އޭނާގެ އަމިއްލަ ނަފުސާ އެސުވާލު އެ ކުރެވުނީ ކިތައް ފަހަރުކަން ހުދު އޭނައަށްވެސް ނޭނގެއެވެ. އެހެން މީހަކަށްޓަކައި އޭނާގެ ހިތުގައި ލޯބި ޖެހެމުންދާކަން ހިތަށް އަންގަދޭން ބޭނުންވިޔަސް، އަދި އެކަން އޭނާ ޤަބޫލުކޮށްފައިވާ ކަމަށް ހެދިގެން އުޅުނަސް، ޙަޤީޤަތްވަނީ އޭނާގެ ހިތުގައި ރައްކާކުރެވިފައެވެ. އެހެން މީހުންގެ ލޮލަށް އޭނާ ދައްކަދޭން ބޭނުންވަނީ ޙަޤީޤަތްތަކުން އެއްކިބާކުރެވިފައިވާ ދޮގުވެރި ދުނިޔެއެކެވެ.\nއެއީ މީގެ ދިހަ އަހަރު ކުރިއެވެ. ރޭގަނޑު ގަނޑިން 11 ޖެހުމާ ކައިރިވަނީއެވެ. އެއްވެސް އިންޒާރަކާ ނުލާ ކުއްލިއަކަށް ވެހެންފެށި ބޯ ވާރެއިން ސަލާމަތްވުމަށް ޝައިލީން ކައިރި ގެއެއްގެ އަސްކަނި ދަށަށްވަދެއްޖެއެވެ. އެކުޑަހިނދުކޮޅުގެ ތެރޭގައިވެސް ހިސާބަކަށް ތެމިފޯވެފައިވާ އޭނަގެ ހެދުމުން ފެން ފޮޅަމުން ދަނިކޮށް ޖެހި ބާރު ގުގުރީގެ އަޑަށް ޝައިލީން ދިޔައީ ސިއްސައިގެންނެވެ. މިއިން ހިސާބަކުންވެސް މީހެއްގެ ހިލަމެއް ނުވާ އެދަނޑިވަޅުގައި ޝައިލީން ހުރީ އެހީތެރިއަކަށް ބޭނުންވެފައެވެ.\nދެކަންފަތުގައި ބާރަށް އަތް އަޅައިގެން ހުރި ޝައިލީންގެ ނާޒުކު ހިތް މޭގެ ތެރޭ ނޯވެވިގެން ތެޅިފޮޅެމުން ދިޔަައެވެ.\n"ބިރު ނުގަނޭ!. އަހަރެންވެސް މިހުރީނު."\nބިރުން ގޮސް ރޮވޭވަރުވެފައި ހުރި ޝައިލީންގެ ފުރަގަހުން އިވުނީ ފިރިހެން އަޑެކެވެ. ފަސްއެނބުރި ބަލާލެވުނު އިރު އޭނަ އާ ދާދި ގާތުގައި ހުރީ ޒުވާން ފިރިހެން ކުއްޖެކެވެ. ވާރެއާ ތެމުމުގެ ސަބަބުން އޭނާ ލައިގެންހުރި ރަތްކުލައިގެ ގަމީސް ވަނީ ތެމިފައެވެ. ރީތި ވަރަކަށް ދިގުކުރެވިފައިވާ އޭނާގެ އިސްތަށިގަނޑުގެ ތެރެއިން ދެމިގެން ތިރިއަށް ފައިބަމުން ދިޔަ ފެންތައް އަތުން ފޮޅާލަމުން އޭނާ ގާތް ގޮތަކަށް ހިނިތުންވެލިއެވެ. ޝައިލީންހުރީ އެހާ ކުއްލިއަކަށް ނުވެސް އެނގިހުއްޓައި އެތަނަށް މީހަކު އައީ ކޮން ދިމާލަކުން ކޮން އިރަކު ކަމާމެދު ވިސްނާށެވެ. އޭނާ ހުރީ ބިރު ގަނެފައެވެ. ފިޔަވަޅު އަޅަންވީ ފަހަތަށްކަމެއް ނުވަތަ ކުރިއަށް ކަމެއް ނޭނގިފައެވެ. އެ ބޯ ވާރޭގެ ތެރެއަށް ނުކުމެ ދުއްވައިގަންނަންވެސް އޭނާ ހިތަށް އެރިއެވެ.\n"ބިރުގަތީތަ؟ އަހަންނަކީ ޖިންނިއެއްނޫނޭ." ސަމާސާގެ ރާގެއްގައި ޝައިލީންގެ ކަންފަތާ ކުޑަކޮށް ގާތްވެލަމުން ޒުވާނާ ބުނެލިއެވެ.\nޖިންނިއަކު އަމިއްލައަށް އޭނާއަކީ ޖިންނި އެކޭ ބުނެފާނެ ހެއްޔެވެ؟ ޝައިލީން ކިޔާ ބިރުވެރި ވާހަކަތަކުގައިވެސް އިންސާނުންނާ ޖިންނީންގެ ގުޅުން އުފެދިގެން އަންނަނީ އޮޅުވާލުމެއްގެ ތެރެއިންނެވެ.\n"މަގޭ ނަމަކީ އަރީން. ކޮންނަމެއް ކިޔަނީ؟"\nއަރީން އަމިއްލައަށް ތަޢާރަފްވެލަމުން ޝައިލީންއަށް ނިކަން ފަރުވާތެރި ކަމާއެކު ބަލައިލިއެވެ. މި ރީތި އަންހެން ކުއްޖާއަކީ ކުޅަދުންވަންތަ އިލާހުގެ ކުޅަދުންވަންތަ ކަން ހާމަކޮށްދޭ ދަލީލެއް ފަދަ ކުއްޖެކޭ އަރީންގެ ހިތަށް އެރިއެވެ. އޭނާއަށް ލިބިދީފައި އެވަނީ ކޮންފަދަ ފުރިހަމަ ކަމެއް ހެއްޔެވެ؟\nއެފަރާތަކަށް މޫނު އަނބުރުވާލަން މަޖުބޫރު ކުރުވާފަދަ ހިތްގައިމު މައުޞޫމް މޫނެކެވެ. ބިރުގަނެ، ނިކަމެތި ވެފައި އެހެން ހުންނަ އިރު އެރީތި އަންހެން ކުއްޖާގެ ރީތިކަން ހާސްގުނަ އިތުރުކޮށްދީފައިވެއެވެ.\n"ހަމަ ނުބުނާނަންތަ ނަމެއް؟ ބުނެފީމެއްނު މަށަކީ ޖިންނިއެއް ނޫނޭ. ބޭނުމިއްޔާ ދަތްއަޅަން މަގޭ އަތްވެސް ދީފާނަން."\nލާނެތް ފާޑަކަށް ހެވިފައި ހުރެ ޝައިލީންއާ ދިމާއަށް ދެއަތް ދިއްކޮށްލަމުން އަރީން ބުނެލިއެވެ.\nޝައިލީން ހުރީ ފޫހިވެފައެވެ. ވާރެ ނުހުއްޓައިގެން ރުޅި ގަދަ ވާގޮތްވެސް ވެފައެވެ.\n"ރޯޑް ސައިޑް ރޯމިއޯ" އަރީންގެ މިޒާޖު ހުރިގޮތުން ޝައިލީނުގެ ހިތަށް އަރީން ސިފަވީ އެގޮތަށެވެ.\nއަރީން އަކީ ޖިންނި އެއް ނޫނިއްޔާ، އެއީ މަގުތަކުގަ އަންހެންކުދިންނާ މައްލަވަ ކުރަން މިއުޅޭ "ރޯމިއޯ" އެކެއެވެ. ވެހެންފެށި ވާރޭ ނުހުއްޓައިގެން ކުދިކިޔަންހުއްޓައި، ޖެހިބާރު ގުގުރިއާއެކު ފައިބައިގެން ދިޔަ އަލިފާންރޮނގު ފެނިފައި ޝައިލީންއަށް ހުރެވުނު ތަންވެސް ނޭނގުނެވެ.\n"މަންމާ..!. ޕްލީޒް.!.. ޕްލީޒް..!..އަހަރެން ގެއަށް ދާން ބޭނުން"\nދެލޯ މަރައި ބާރުކޮށްލުމަށްފަހު ދެކަންފަތުގައި އަތް އަޅަމުން ބޭއިޚްތިޔާރުގައި އަރީންއާ ގާތަށް ޖެހިލަމުން ޝައިލީންއަށް ބުނެލެވުނެވެ. ޝައިލީންގެ ހަށިގަނޑުގައި އަޅަމުންދިޔަ ތުރުތުރާއެކު އޭނާ ގެންފައިވާ ބިރު، އަރީންއަށް ވަޒަން ކޮށްލެވުމުން، ޝައިލީންއާމެދު އަރީންގެ ހިތުގައި ހަމްދަރުދީ އުފެދިއްޖެއެވެ. އަންހެންކުދިންގެ ކިބާގައިވާ ނާޒުކު ކަމަކީ އެކުދިންގެ އަންހެންވަންތަކަން ހާމަކޮށްދޭ ސިފައެއްކަމުގައި އަރީން ދެކެއެވެ.\nޝައިލީން ހުރީ ދެ ފިކުރެއްގައެވެ. މި ގޮތްނޭނގޭ ފިރިހެންކުއްޖާގެ ފަހަތަށް އަރައިފިނަމަ، ކޮންމެ ފަދަ ކަމެއްވެސް އޭނާ ކޮށްފާނެއެވެ. ކުރެވޭ ކުޑަކުޑަ އިތުބާރެއްގެ ސަބަބުން އަންހެންކުއްޖެއްގެ ފައިދާ ނާޖައިޒް ގޮތުގައި ނެގުމަކީ މިމީހުންނަށް މާކަ ބޮޑުކަމެއްނޫނެވެ. ރަނގަޅުވާނީ އެކަނި ގެއަށް ދިޔައިއްޔާއެވެ. އެހެން ހިތަށް އެރުމާއެކު ކޮނޑުގައި އަޅުވާފައިވާ ދަބަސް ހެޔޮވަރުކޮށްލަމުން، އަރީންގެ އެދުމަށް އިންކާރުކުރުމުގެ ގޮތުން އަނގަހުޅުވާލުމާއެކު ޖެހި ގުގުރީގެ އަޑަށް، ކަންފަތް ހޭނުނު އިރު، އޭނާއަށް އިނދެވުނީ އަރީންގެ ސައިކަލު ފަހަތުގައެވެ.\n"ހާދަ ބިރެކޭ ދޯ ތިގަންނަނީ" ހެމުންހެމުން އަރީން ބުނެލިއެވެ.\nބޭއިޚްތިޔާރުގައި ޝައިލީންއަށް ހޭންފެށުނެވެ. މަގުމަތީގެ ހަމަހިމޭންކަމުގެ ތެރެއިން ޝައިލީންގެ ހުނުމުގެ އަޑު ގުގުމަމުން ދިޔައެވެ. ކިތައްމެ ބާރަށް އޭނާ ހެމުން ދިޔަނަމަވެސް ވަށައިގެންވާ ފަނޑުއަލި ކަމުގެ ތެރެއިންވެސް ޝައިލީންގެ މޫނުމަތިން ފާޅުވަމުންދިޔައީ ނުތަނަވަސްކަމެވެ.\nއެތަނުގައި ނުހުރެ އޭނާގެ ފުރަގަހުން ފަހަތުގައި ހުރި ގެއަށް ވަންނަށް އެބުރިލިއެވެ. އެވަގުތު އޭނާގެ ފަހަތުގައި މޫނު ޖެހާހާ ގާތުގައި ހުއްޓިލައިގެން ހުރީ ކައިފްއެވެ.\n"އެކަނި ހުރެގެން ކީއްވެ ތި ހެނީ؟؟! " ހައިރާންވެފައި ކައިފް އެހިއެވެ.\n"މޮޔަވެގެން! " އެ ބަސް އޮތީ ޝައިލީންގެ ހިތުތެރޭގައެވެ. އިތުރު އެއްޗެއް ބުނުމަކާނުލައި ދެންވެސް ޝައިލީން ހިނގައިގަތީ ކުރިއަށެވެ.\n"އަހަރެން ތީނަ ކޮންމެ ވެސް ތަނަކުން ދުށިން ކަންނޭނގެ! ހަނދާން ނުވެގެން މިއުޅޭނީ !"\nޝައިލީން ކުރިއަށް އަޅައަޅާ ހުރި ފިޔަވަޅަށް ހުއްޓުން އެރީ ނިތްކުރީގައި ޝަހާދަތް އިނގިލިން ފިރުމަމުން ވަރަށް ވިސްނަމުން ކައިފް އެހެން ބުނެލުމުންނެވެ. އެއާއެކު ޝައިލީންގެ ތުންފަތާ ކުޅެލީ ވިހަ ހިނިތުންވުމެކެވެ.\n"ހަނދާނުގެ އެންމެ ފުންމިނަށް ފީނައިފިނަ ހުރިހާ ކަމެއްވެސް އެނގިދާނެ." ކައިފްއަށް ކުރިމަތިލަމުން މައުނަވީ ނަޒަރަކުން ބަލާލަމުން ޝައިލީން ބުނެލިއެވެ.\n"ކީކޭ ތިބުނީ؟ ނުވިސްނުނު!" ލައިގެންހުރި ޖިންސްގެ ޖީބަށް އަތް ޖަހާލަމުން ޝައުޤުވެރިކަމާއެކު ކައިފް އެހިއެވެ.\n"ނުވިސްނެންޏާ ނުވިސްނާ.. ވިސްނުމަކީ ބޭކާރު ކަމެއް." އެހެން ބުނެލަމުން އަނެއްކާވެސް ގެއަށްވަންނަން ޝައިލީން އެނބުރިލިއެވެ.\n"އިހަށް މަޑުކޮށްބަލަ... އަދި ނަންވެސް ނުބުނަމެއްނު... މަށަށް ކިޔަނީ ކައިފް"\nތަޢާރަފްވެލަމުން، ސަލާމް ކުރަން ކައިފް ދިއްކޮށްލި އަތުގައި ހިފަމުން ޝައިލީންވެސް ބުނެލިއެވެ.\nކައިފް އާ އިތުރަށް ވާހަކަ ދައްކާލައި ފަރިތަވެލަން ބޭނުންވެފައިވިލެއް ބޮޑުކަމުން ޝައިލީން ގޮސް ކައިރީ ހުރި ގޭގެ ވަށައިގެން ލެވިފައިވާ ތިރި ފާރު ބުރި މަތީ އިށީނދެލައިފިއެވެ. ފަހަތުން ކައިފްވެސް ގޮސް ޝައިއިލީން އާ ދެތިން ފޫޓް ދުރުގައި އިށީންދެލިއެވެ. ކައިފް ހުންނަނީ ޝައިލީން ހުންނަ ގެއާ ޖެހިގެން ހުންނަ ގޭގައެވެ. ކައިފްގެ ވާހަކައިން އެނގުނުގޮތުގައި އޭނާއަކީވެސް މިއުޒިކް ޝޯވ ތައް ކަހަލަ މީހުން ގިނައިން އެއްވާތަންތަނަށް ނުކުންނަށް ފޫހިވާމީހެކެވެ. އެ މަދު ވަގުތުކޮޅު ތެރޭގައި ކައިފްގެ ދިރިއުޅުމާ ގުޅޭގޮތުން ޝައިލީންއަށް ނޭނގިހުރި މުހިއްމު ބައެއް ކަންތައްތައް ޝައިލީން އޮޅުން ފިލުވިއެވެ.\n"މިއަދު އައި އިރު ކައިރީގަ ހުރީ ވައިފްތަ؟"\nޝައިލީންގެ އެސުވާލާއެކު ކައިފްގެ މޫނުމައްޗަށް ވެރިވެގެންދިޔަ ތަފާތު ކުލަތައް ޝައިލީން ނިކަން ފަސޭހަ ކަމާއެކު ދެނެގަތެވެ. (ނުނިމޭ)


Apple in shauguveri vanee roboti car akah\nއެޕަލްއިން ޝައުގުވެރި ވަނީ ރޮބޮޓިކް ކާރަކަށް\nޓިމް ކުކް ވިދާޅު ނުވި ނަމަވެސް އެޕަލްއިން ޝައުގުވެރި ވަނީ ރޮބޮޓިކް ކާރަކަށް\nއެޕަލްއިން ކާރެއް އުފައްދަން ވަރަށް ޝައުގުވެރިވެ އެވެ. ސީއީއޯ ޓިމް ކުކްއަށް ތަކުރާރުކޮށް ސުވާލު ދެއްނެވުމުން ވެސް ސީދާ ޖަވާބެއް ނުދެއްވަ އެވެ. ބަސްމަގު ކަސިޔާރު ކުރައްވައި ފައްޓަވަނީ އެހެން ވާހަކަ އެވެ. ވިދާޅުވަނީ އޮޓަމެޓިކް ކާރަކީ ރޮބޮޓެއް ކަމަށެވެ. ތިޔަ ވިދާޅުވާ ހުރިހާ ސިފައެއް ހުންނާނީ ރޮބޮޓެއްގައި ކަމެވެ.\nޓިމް ކުކްއަށް ދެން ސުވާލު ދެންނެވުނީ، އަމިއްލައަށް ދުވާ ޒާތުގެ ކާރެއް އެޕަލްއިން އުފައްދާނެތޯ އެވެ؟ ވިދާޅުވީ އެޕަލްއަކީ ތަފާތު ތަޖުރިބާތައްކުރާ ކުންފުންޏެއް ކަމަށާއި އީޖާދުކުރާ ކޮންމެ އުފެއްދުމެއް ދުނިޔޭގެ އަލިކަން ދެކޭނެ ކަމަށް ވިދާޅުވާން ދަތިފުޅު ކަމަށެވެ.\nއެޕަލްއިން ކަރަންޓް ކާރެއް އުފައްދަން މަސައްކަތްކުރާ ކަމަށް ތަކުރާރުކޮށް ބުނެވެ އެވެ. ނޫސްތަކުން އެ މައުލޫ ގެއްލޭކަށް ވެސް ނޫޅެއެވެ. ކާރު އުފައްދަން މަޝްހޫރު ކުންފުނިތަކުން އިންޖިނޭރުން ގަނެގެން އެޕަލްއަށް ގެންދޭވެސް މެއެވެ. ދުނިޔެއަށް މަޝްހޫރު ބްރޭންޑް ކުންފުނިތަކާ އެޕަލްއިން ވާހަކަ ވެސް ދައްކަ އެވެ. އެކަމަކު ވެސް އެޕަލްއިން ކާރެއް އުފައްދަން އުޅޭ ކަމަކަށް އެއްބަހެއް ނުވެ އެވެ.\nއެޕަލްއިން އުފައްދަން އެދޭ ކާރަކީ ޓެސްލާއަށް ވަރަށް ބޮޑު ވާދަވެރި ކަމަކަށް ވާނެ އެވެ. އެޕަލް ކާރަކީ އަމިއްލައަށް އިޚުތިޔާރު ކުރަން ދަންނަ ފެންވަރުގެ ކާރަކަށް ވާނެ އެވެ. ކާރަށް އަންނަ ކޮންމެ ބަދަލެއް އަމިއްލައަށް ދެނެގަންނަ ކާރަކަށް ވާނެ އެވެ.\nއެޕަލްއިން ބުނީ ސްމާޓްފޯނަކީ އެޕަލްއިން އުފެއްދި އެއްޗެއް ނޫން ކަމަށެވެ. އެމީހުން ކުރި ކަމަކީ ސްމާޓްފޯން އަލުން އުފެއްދުން ކަމަށެވެ. އެހެންކަމުން ބެލެވެނީ އެޕަލްއިން ކާރެއް އުފައްދައިފިނަމަ ޓެސްލާ ބަނގުރޫޓް ވާނެ ކަމަށެވެ.\nއެޕަލް އެމެރިކާ ޖަޕާން\nއީރާނުން ސައުތު ކޮރެއާގެ ޓޭންކަރު ދޫކޮށްލައިފި


SunOnline: COLUMN: Dhuniyeyge Furathama Qaanoonuasaasy aa Behey Baeh Vaahaka\nދުނިޔޭގެ ފުރަތަމަ ޤާނޫނުއަސާސީއާ ބެހޭ ބައެއް ވާހަކަ\nއަޙުމަދު މާޖިދު 12 Jun 2022, 09:04\nވަރަށް ގިނަ ޢިލްމުވެރީންގެ، ޚާއްޞަކޮށް އިސްލާމީ ޢިލްމުވެރީންގެ، ނަޒަރުގައި ދުނިޔޭގެ އެންމެ ފުރަތަމަ "ޤާނޫނުއަސާސީ" ނުވަތަ "ދުސްތޫރު" އަކީ ނަބީކަމާއި ރަސޫލުކަން ޚަތިމު ކުރެއްވެވި ލޮބުވެތި ސާހިބާ މުޙައްމަދު ޞައްލަﷲ ޢަލައިހި ވަސައްލަމަ، އެކަލޭގެފާނުގެ ޤިޔާދަތުގެ ދަށުގައި މަދީނާގެ އިސްލާމީ ދައުލަތް އެކުލަވައިލެއްވެވި އިރު، އެކަށައެޅުއްވި މުޢާހަދާކެވެ.\nކީރިތި މާތް ނަބިއްޔާ މައްކާ ދޫ ކުރައްވައި، މަދީނާ އަށް ހިޖުރަ ކުރެއްވެވީ 622 މ. ގައެވެ. އެއީ، އިތުރު އެކަލޭގެފާނާއި، އެކަލޭގެފާނަށް ތަބަޢަ ވެވަޑައިގެން ތިއްބެވި މުސްލިމުން މައްކާގެ މުޝްރިކުންގެ ނިހާއީ އަނިޔާވެރިކަމާއި ޡުލްމުވެރިކަން ތަޙައްމަލު ކުރައްވާތާ އަހަރުތަކެއް ވެއަތު ވެގެން ދިޔަ ފަހުން، މަދީނާގެ އަހުލުވެރީންގެ ވަފުދުތަކެއް ސިއްރިޔާތުގައި އިތުރު އެކަލޭގެފާނާ ބައްދަލު ކޮށް، އެކަލޭގެފާނަށް ބައިޢަތު ހިފައި، މުސްލިމުންނާއިގެން މައްކާ ދޫ ކުރައްވައި މަދީނާ އަށް ހިޖުރަ ކުރެއްވުމަށް އެކަލޭގެފާނަށް ދަޢުވަތު އެރުވުމާ ގުޅިގެންނެވެ. މަދީނާގެ ވަފުދެއްގެ ބެއިފުޅުން އެންމެ ފުރަތަމަ ފަހަރަށް ކީރިތި ނަބިއްޔާއަށް ބައިޢަތު ހިއްޕެވީ 621 މ. ގައެވެ. ދެވަނަ ވަފުދެއްގެ ބެއިފުޅުން ޖެހިގެން އައި އަހަރު، 622 މ. ގައި، އިތުރު އެކަލޭގެފާނުގެ އަރިޔަހަށް ވަޑައިގެން ބައިޢަތު ހިއްޕެވިއެވެ. ޢަޤަބާގެ ދެ ބައިޢަތު ގެ ގޮތުގައި އިސްލާމީ ތާރީޚުގައި މަޝްހޫރު ވެފައި ވާ މި ދެ ބައިޢަތަށް ފަހު، އިތުރު މާތް ނަބިއްޔާ މައްކާ ދޫ ކުރައްވައި މަދީނާޔަށް ހިޖުރަ ކުރެއްވީއެވެ. 622 މ. ގެ ޖޫން މަހުގެ ތެރޭގައެވެ.\nމަދީނާޔަށް ވަޑައިގެން، އެ ޝަހަރުގައި އިސްލާމީ ދައުލަތުގެ ބިންގާ އެޅުއްވުމުގެ މަސައްކަތްޕުޅުގައި، އިތުރު މާތް ނަބިއްޔާ ކުރެއްވި އެންމެ މުހިއްމު އެއް ކަމަކީ ކުރީން އިޝާރާތް ކުރެވުނު މުޢާހަދާ ވުޖޫދަށް ގެންނެވުމެވެ. އެ މުޢާހަދާ އަކީ މަދީނާގެ އިސްލާމީ ދައުލަތް އިޢުލާން ކުރެއްވުމުގައި، އެ ދައުލަތުގެ މެންބަރުން ކަމުގައި ހިމެނުނު މައްކާގެ މުސްލިމުންނާއި، މަދީނާގެ މުސްލިމުންނާއި، އަދި މަދީނާގައި ދިރިއުޅެމުން ދިޔަ ޔަހޫދީން ފަދަ ޣައިރު މުސްލިމުންގެ ކިޔާނެސިޔާސީއެއް (Polity) ނުވަތަ ދައުލަތެއް އުފެއްދުމާ މެދު އެއްބަސްވެވުނު އުޞޫލުތަކާއި ހަމަތައް އިޢުލާން ކުރެއްވުމުގެ ގޮތުން ކީރިތި ނަބިއްޔާ، އެ ހުރިހައި ފަރާތްތަކެއް އެއްބަސް ވާ ވަލިއްޔުލްއަމްރުގެ ޙައިޘިއްޔަތުން، ނެރުއްވެވި ޤަރާރެއް ކަމުގައި ވެސް ދެންނެވިދާނެއެވެ. އެ ޤަރާރު ނުވަތަ މުޢާހަދާ އިސްލާމީ ތާރީޚުގައި މަޝްހޫރު ވެފައި ވަނީ "މީޘާޤުލް މަދީނާ" - ميثاق المدينة - އާއި، "ޞަޙީފާ އަލްމަދީނާ" - صحيفة المدينة - އާއި، "ދުސްތޫރުލް މަދީނާ" - دستور المدينة - މި ނަންތަކުންނެވެ.\n"ދުސްތޫރުލް މަދީނާ" އޮތީ މި ޒަމާނުގައި އަޅުގަނޑުމެންނަށް މި ފެންނަ ޤާނޫނުއަސާސީތަކާ އެއް ސިފައެއްގައެއް ނޫނެވެ. ޒަމާނީ ދުސްތޫރުތަކާ އެއް ސޫރައިގައެއް ނޫނެވެ. މި ޒަމާނުގެ ޤާނޫނުއަސާސީތަކުގައި ހުންނަ ގޮތަށް، ދުސްތޫރީ އެކިއެކި ކަންކަމާ ބެހޭ ބާބުތަކާއި މާއްދާތައް ވަކިވަކި ކުރެވިފައެއް ނޫނެވެ. މި ޒަމާނުގެ ޤާނޫނުއަސާސީތަކުގައި ހުންނަ ކަހަލަ ތަފްޞީލުތަކެއް ވެސް އޭގައި ނެތެވެ. ނަމަވެސް، ޒަމާނީ ޢިލްމީ ހަމަތަކުގެ ދަށުން ވެސް ޤާނޫނުއަސާސީއެއްގެ އެންމެ އަސާސީ އަދި ލާޒިމީ ސިފަތައް ކަމުގައި ކަނޑައެޅޭ ކަންކަން "ދުސްތޫރުލް މަދީނާ" ގައި ފުރިހަމަ ވެއެވެ އެގޮތުން، އެ މުޢާހަދާގައި އިސްލާމީ ދައުލަތުގެ ރައްޔިތުންނާއި ސަރަޙައްދު ކަނޑައެޅުމާއި، ދައުލަތް ހިންގުމުގެ ނިޒާމުގެ އަސާސީ އެންމެހައި އުޞޫލުތައް ކަނޑައެޅުމާއި، ދައުލަތުގެ ދިފާޢީ ކަންކަމުގެ އަސާސީ އުޞޫލުތައް ކަނޑައެޅުން ފަދަ، ޤާނޫނުއަސާސީއަކުން އަސާސީ ގޮތެއްގައި ކުރާ އެންމެހައި ކަންކަން ކުރެވިފައި ވެއެވެ.\n"ދުސްތޫރުލް މަދީނާ" އެކުލަވައިލެވުނީ، އިސްވެ ދެންނެވި ފަދައިން، މީޘާޤެއް ނުވަތަ ޢަހުދެއް ނުވަތަ ޢަހުދުނާމާއެއްގެ ގޮތުގައެވެ. ޒަމާނީ ދުސްތޫރީ ފަލްސަފާގައި ވެސް، ޤާނޫނުއަސާސީ އަކީ ހަމަ ޒާތެއްގެ ޢަހުދުނާމާއެކެވެ. އާދެ، ރައްޔިތުންގެ އެންމެން މަޢުނަވީ ގޮތެއްގައި ޝާމިލު ވާ ޢަހުދުނާމާއެކެވެ. އެ ޢަހުދުނާމާއިން ކަނޑައަޅާ ކަމަކީ، ރައްޔިތުންގެ އެންމެން ވަކި ދުސްތޫރީ ނިޒާމެއްގެ ތެރޭގައި ބަނދެވި، ދުސްތޫރީ ވަކި އުޞޫލުތަކެއްގެ މައްޗަށް ހިނގާ ދައުލަތެއްގެ ރައްޔިތުންގެ ގޮތުގައި އެކަކު އަނެކަކާ ގުޅި އެކުލަވައިގެން ތިބޭން ކަނޑައަޅާ ކަނޑައެޅުމެވެ. އެ ނިޒާމުގެ ތެރެއިން، ރައްޔިތުން ކުރެ ބަޔަކު ދައުލަތުގެ އިސް މަޤާމުތަކަށް އިންތިޚާބު ނުވަތަ ޢައްޔަން ކުރެވި، އެ ބަޔަކު އެއްކަލަ ޢަހުދުނާމާގައި ކަނޑައެޅިގެން ވާ ގޮތުގެ މަތީން ދައުލަތުގެ އެކިއެކި މަސްއޫލިއްޔަތުތަކާއި ވާޖިބުތައް އަދާ ކުރަމުން ގެންދިޔުމަށް ކަނޑައެޅޭ ކަނޑައެޅުމެވެ. އެހެންކަމުން، ޤާނޫނުއަސާސީ އަކީ "އިޖުތިމާޢީ ޢަޤުދު" (Social Contract) އެކެވެ.\nމި ހިސާބުން އަޅުގަނޑުމެން ހަނދާން ކުރާން ޖެހެނީ، ޔޫރަޕުގެ ޢަޞުރު ތަންވީރު (Age of Enlightenment) ގެ ދުވަސްވަރު، ސިޔާސީ އަދި ޤާނޫނީ ފަލްސަފާގެ މައްޗަށް ވާހަކަ ދެއްކެވި ޢިލްމުވެރީން ވެސް، ދައުލަތާއި ޤާނޫނާއި ދުސްތޫރުތައް އެކުލަވައިލާ އެކުލަވައިލުމަކީ ރައްޔިތުންގެ އެންމެން މަޢުނަވީ ގޮތެއްގައި ޝާމިލު ވާ "އިޖުތިމާޢީ ޢަޤުދެއް" ކަމުގައި ބެއްލެވިކަމެވެ. މި ފިކުރު ޔޫރަޕުގައި އެންމެ ފުރަތަމަ ފަހަރަށް ނެރުއްވަވައި، އެ ފިކުރުގެ މައްޗަށް ޢިލްމީ ގޮތުން ވާހަކަ ދެއްކެވި ބެއިފުޅުންނަކީ ތޯމަސް ހޯބްސް (Thomas Hobbes, d. 1679 CE) އާއި، ސެމިޔުލް ޕޫފެންޑޯރފް (Samuel Pufendorf, d. 1694 AC) އާއި، ޖޯން ލޯކް (John Locke, d. 1704 AC) އާއި، ޖީން-ޖެކްސް ރޫސޯ (Jean-Jacques Rousseau, d. 1778) ފަދަ ބެއިފުޅުންނެވެ. މި ބެއިބެއިފުޅުންގެ ލިޔުއްވުންތަކުގައި، ދައުލަތެއް ވުޖޫދު ވުމުގެ އިބްތިދާއީ އަސާސަކީ (Primary Basis) އެ ދައުލަތުގެ ރައްޔިތުންގެ މެދުގައި ވެވޭ "އިޖުތިމާޢީ ޢަޤުދެއް" ކަމުގެ ފިކުރާ މެދު ތަފްޞީލީ ގޮތެއްގައި ބަޙުޘް ކުރެއްވިއެވެ.\nކީރިތި މާތް ނަބިއްޔާ ޞައްލަﷲ ޢަލައިހި ވަސައްލަމަ، މަދީނާގެ އިސްލާމީ ދައުލަތް އެކުލަވައިލެއްވުމަށް ޓަކައި، މަދީނާގެ އަހުލުވެރީންގެ ރުހުމާއި މުވާފަޤާ އާއި ޤަބޫލު ހޯއްދަވައި، އެކަން ޢަހުދުނާމާއެއްގައި ޤަރާރު ކުރެއްވި ކުރެއްވުމަކީ، ދައުލަތެއް ބިނާ ކުރުމަށް ޓަކައި އިންސާނީ ތާރީޚުގައި "އިޖުތިމާޢީ ޢަޤުދެއް" ވީ ފުރަތަމަ ފަހަރެވެ. ސުވާލަކީ، ޔޫރަޕުގެ މި ދެންނެވި ޢިލްމުވެރީން "އިޖުތިމާޢީ ޢަޤުދު" ގެ މަފްހޫމާއި، "އިޖުތިމާޢީ ޢަޤުދު" އެއްގެ ވަސީލަތުން ދައުލަތް ބިނާ ކުރުމުގެ އުޞޫލުގެ ފިކުރުތައް ހޯއްދެވީ ކޮން ތަނަކުން ހެއްޔޭ، މިއެވެ. އެ ބެއިފުޅުންގެ އެ ފިކުރުގެ އެންމެ މުހިއްމު، ނުވަތަ މައިގަނޑު އެއް މަޞްދަރަކީ ނަބިއްޔާގެ ސުންނަތް ކަމުގައި ނުވާނެޔޭ ބުނެވިދާނޭތޯއެވެ؟\nދެން އޮތީ މި ކަމާ ގުޅޭގޮތުން އަޅުގަނޑުމެން ފާހަގަ ކުރާން ޖެހޭ އެންމެ މުހިއްމު އެއް ނުކުތާއެވެ. މަދީނާގެ އިސްލާމީ ދައުލަތް ޤާއިމު ކުރެއްވުމުގެ ކަންކަމުގައި އެ ދައުލަތުގެ ރައްޔިތުން ޝާމިލު ކުރައްވައި، އެ ރައްޔިތުންގެ ރުހުމާއި މުވާފަޤާ އާއި ޤަބޫލު (Consent of the Governed) އެކަމުގައި ހޯއްދެވި ހޯއްދެވުމަކީ، އިތުރު މާތް ނަބިއްޔާގެ ހަހުރަވެތި ސުންނަތުން ދެއްކެވި ވަރަށް ވެސް މަތިވެރި ނަމޫނާއެކެވެ. ދުނިޔޭގެ ތާރީޚުގައި އެއިގެ ކުރީން އެފަދަ ނަމޫނާއެއް ފެނިފައި ނުވާ ނަމޫނާއެކެވެ. ޙަޤީޤަތުގައި، އެއީ ތާރީޚުގެ މުޢްތަބަރު ޞަފުޙާތަކުން ފެންނަ، ރައްޔިތުންގެ ރުހުމާއި ޤަބޫލުގެ މައްޗަށް ދައުލަތެއް އުފެއްދުމުގެ ފުރަތަމަ މިސާލެވެ. އެ މިސާލަކީ، އެއްވެސް ޝައްކެއް ނެތް ގޮތުގައި، އިންސާނީ ތަހުޒީބާއި އިޙްސާންތެރިކަމާއި ހެޔޮ ކަމުގެ މައްޗަށް އިތުރު އެކަލޭގެފާނުގެ މަތިވެރި ސުންނަތުން ދައްކަވައިފައި ވާ އެތައް އަލިކަމެއްގެ ތެރެއިން ވެސް ޚާއްޞަ އަލިކަމެކެވެ. އެ ޙާދިޘާއެއްގެ ވާހަކަ އިންސާނީ ތާރީޚުގައި ރަންފެން ކޮށްގެން ލިޔުން އެކަށޭނަ ޙާދިޘާއެއް މެއެވެ.\nމި ދެންނެވި ނުކުތާއާ މެދު ދެކެވޭ ވާހަކައިގައި، ސްކޮޓްލޭންޑުގެ މަޝްހޫރު ފަލްސަފާވެރިޔާ ޑޭވިޑް ހިޔުމް (David Hume, d. 1776 AC) އޭނާގެ އޮފް ދި އޮރިޖިނަލް ކޮންޓްރެކްޓް ގެ ނަން ދެވުނު ރިސާލާގައި ވިދާޅުވެފައި ވާ ބަސްތަކެއް ހަނދާނަށް ގެންނާން ޖެހެއެވެ. އޭނާ ވިދާޅުވެފައި ވާ ގޮތުގައި، އިންސާނީ ތާރީޚުގައި ދައުލަތްތައް އުފެދިފައި ހުރި ގޮތަށް ބަލައި ދިރާސާ ކޮށްލުމުން، އަބަދުވެސް ފެންނަނީ "ފޭރިގަތުމެއްގެ ތެރެއިން، ނުވަތަ ގަދަބާރުން ތަނެއް ފަތަޙަ ކޮށް ހިފައިގަނެގެން، ނުވަތަ މި ދެ ގޮތުން" ދައުލަތްތައް ބިނާ ކުރެވުނު މަންޒަރެވެ.\nޑޭވިޑް ހިޔުމްގެ މި ވާހަކަ އަކީ ވަރަށް ވެސް ތެދު ވާހަކައެކެވެ. އެ ވާހަކައިގެ ތެދުކަން ދައްކައިދިނުމަށް ޓަކައި އަޅުގަނޑުމެންނަށް ދުނިޔޭގެ ތާރީޚުގެ އެތައް ޞަފުޙާތަކަކުން، އެތައް މިސާލުތަކެއް ދެއްކިދާނެއެވެ. މިތަނުގައި ދެ މިސާލެއްގެ ވާހަކަ ޒިކުރު ކޮށްލެވިދާނެއެވެ.\nމިއަދު ޔޫރަޕުގެ އެންމެ މުހިއްމު އެއް ދައުލަތަކީ، އަދި ޑޭވިޑް ހިޔުމް އެ ދައުލަތެއްގެ ރައްޔިތެއްގެ ގޮތުގައި އުޅުއްވި ދައުލަތަކީ އިނގިރޭސި ވިލާތެވެ. އިނގިރޭސި ރަސްކަން އުފެދުނީ ފަރަންސޭސި ވިލާތުގެ ނޯރމަންޑީއަށް ނިސްބަތް ވެވަޑައިގަންނަވާ ވިލިއަމް ދަ ނޯރމަން އޭނާގެ ހަނގުރާމަވެރި ލަޝްކަރާއިގެން އިނގިރޭސި ވިލާތޭ މި ކިޔާ ބިމަށް 1066 މ. ގައި ޙަމަލަ ދެއްވައި، އެ ބިމުގެ ބޮޑު ބައެއް ގަދަބާރުން ފަތަޙަ ކުރައްވައި، އެ ބިމުގެ އަހުލުވެރީންގެ ބިންތައް ފޭރިގަންނަވައި، އެ ބިންތަކުގައި އޭނާގެ އަމިއްލަ ރަސްކަމެއް ޤާއިމު ކުރެއްވި ހިސާބުންނެވެ.\nދެން، ތިމާމެންނަކީ ދުނިޔޭގެ އެންމެންނަށް ޤާނޫނާއި ޢަދުލުއިންޞާފާއި ވެރިކަން ކުރާންވީ ގޮތާއި އިންސާނީ ޙައްޤުތައް ކިޔަވައިދޭން ވީ މީހުން ކަމުގައި ޤަބޫލު ކުރާ ޔޫރަޕިއަނުން އުފެއްދި އެންމެ މުހިއްމު ދައުލަތް ކަމަށް ވާ ޔުނައިޓެޑް ސްޓޭޓްސް އޮފް އެމެރިކާއަށް ބަލައިލަމާ ހިންގަވާށެވެ! ޔުނައިޓެޑް ސްޓޭޓްސްގެ ދައުލަތަކީ ޑޭވިޑް ހިޔުމް ވިދާޅުވި ފަދައިން، ގަދަބާރާއި ފޭރުމާއި މަކަރު ޙީލަތުގެ ތެރެއިން، ޔޫރަޕުގެ ދޮން މީހުން އުތުރު އެމެރިކާގެ ބިމުގައި އުފެއްދި ދައުލަތެކެވެ. ޔޫރަޕުގެ ލަޝްކަރުތައް އުތުރު އެމެރިކާ ބައްރަށް އަރައިގަތުމުގެ ސިލްސިލާ ފެށުނީ 1565 މ. ގައި ސްޕޭނުގެ ހަނގުރާމަވެރީން މިހާރުގެ ފްލޮރިޑާއަށް އެރި ހިސާބުންނެވެ. 1587 މ. ގައި އިނގިރޭސީންގެ ފުރަތަމަ ކޮލޮނީ މިހާރުގެ ވަރޖީނިޔާގައި ޤާއިމު ކުރެވުނެވެ. 1608 މ. ގައި ފަރަންސޭސީން މިހާރުގެ ކެނެޑާގެ ކިޔުބެކް ފަރުވިންސުގައި އެމީހުންގެ ކޮލޮނީއެއް ބިނާ ކުރިއެވެ. ހޮލެންޑުގެ އިސްތިޢުމާރީ ޖަމާޢަތްތައް 1609 މ. ގައި މިހާރުގެ ނިއު ޔޯރކަށް ފެއިބިއެވެ. ދެން އައި ދަހަތަކުގައި، ޔޫރަޕިޔަނުން ވަނީ އެއްވެސް ރަޙްމެއް، ހަމްދަރުދީއެއް، ހަމައެއް، އިންޞާފެއް ނުބަލައި، އުތުރު އެމެރިކާގެ އަޞްލު ވަޒަންވެރީން މަރައި، އެމީހުންގެ ބިންތައް ފޭރުމުގެ ދިގު ސިލްސިލާއެއް ހިންގައިފައެވެ. މި ޤަތުލުޢާއްމުތަކުގައި، އެއިރު އުތުރު އެމެރިކާގެ ގާތްގަނޑަކަށް ފައްސަތޭކަ ވަރަކަށް އާބާދީގައި ތިބި މަދު ވެގެން ދިހަ ވަރަކަށް މިލިޔަން މީހުންގެ އައްޑިހަ އިންސައްތަޔާއި ނުވަދިހަ އިންސައްތަޔާ ދެމެދުގެ މިންވަރެއް ވަނީ ފަނާ ކޮށްލެވިފައެވެ. ޔޫރަޕު މީހުން މި ޤަތުލުޢާއްމުތައް ހިންގައިފައި ވަނީ އިންތިހާ ދަރަޖައިގެ ވަޙުޝީ އަދި އަނިޔާވެރި ގޮތްގޮތަށެވެ. އޭގެ ތެރެއިން އެންމެ ފާހަގަ ކޮށްލެވޭ އެއް ގޮތަކީ، އިނގިރޭސީން އެމެރިކާގެ އަޞްލު ވަޒަންވެރީންނަށް ކަށިވިދުރީގެ ޖަރާސީމު ހުރި ރަޖާތަކެއް ފޮނުވައިގެން، އެމީހުންގެ ތެރޭގައި ކަށިވިދުރި ފަތުރައިގެން އެތައް ލައްކަ ބަޔަކު ފަނާ ކޮށްލި ގޮތެވެ. އެންމެ ފުރަތަމަ އިނގިރޭސީން ހިފީ އުތުރު އެމެރިކާގެ އުތުރުއިރުމަތީ އައްސޭރީގައި ހުރި ސަރަޙައްދުތަކެވެ. އެއީ އެމެރިކާގައި އިނގިރޭސީން ޤާއިމު ކުރި ފުރަތަމަ ތޭރަ ކޮލޮނީއެވެ. އިނގިރޭސި ރަސްކަމާ ދެކޮޅަށް ހަތިޔާރު އުފުލައި، ޔުނައިޓެޑް ސްޓޭޓްސް އޮފް އެމެރިކާގެ ދައުލަތް 1776 މ. ގައި އިޢުލާން ކުރީ ވެސް މި ތޭރަ ކޮލޮނީގެ ރައްޔިތުންނެވެ. އެމެރިކާގެ ދައުލަތް އުފެދުމަށް ފަހު، އެ ދައުލަތުން އުތުރު އެމެރިކާގެ އަޞްލު ވަޒަންވެރީންގެ ބިންތައް މަޑުމަޑުން ފޭރެމުން، ގަދަބާރުންނާއި މަކަރުޙީލަތުން އަތުލަމުން ގޮސް، މިހާރުގެ ޔުނައިޓެޑް ސްޓޭޓްސް އޮފް އެމެރިކާގެ ބޮޑުމިނަށް އެ ޤައުމު ބޮޑު ކޮށްފައި ވަނީ ވިހިވަނަ ޤަރުނު ފެށުނު ހިސާބުގައެވެ. ޔުނައިޓެޑް ސްޓޭޓްސް އޮފް އެމެރިކާގެ ދައުލަތް އިޢުލާން ކުރުމަށް ފަހު، ލަސްތަކެއް ނުވެ، ޔުނައިޓެޑް ސްޓޭޓްސްގެ ޙުކޫމަތުން ވަނީ އެމެރިކާގެ އަޞްލު ވަޒަންވެރީންގެ ބިންތައް ފޭރުމުގެ މަސައްކަތްތައް ކޮންމެވެސް ސިފައެއްގައި ފަށައިފައެވެ. އެއީ 1787 މ. ގެ ނޯރތުވެސްޓް އޯރޑިނެންސް އާ ހަމައިންނެވެ. ޖޭމްސް މޮންރޮއިގެ ރިޔާސަތުގެ ދަށުން، 1820 ގެ އަހަރުތަކުގެ ތެރޭގައި، އެމެރިކާގެ އަޞްލު ވަޒަންވެރީންގެ ބިންތައް ފޭރިގަތުމަށް ޓަކައި މަޝްހޫރު ކެލްހޫން ޕްލޭން އެކުލަވައިލެވުނެވެ. 1830 މ. ގެ އިންޑިޔަން ރިމޫވަލް އެކްޓް ޤާނޫނުގެ ދަށުން މި ޕްލޭން ތަންފީޛު ކުރެވޭން ފެށިއެވެ. ދުނިޔެ ދުށް އެންމެ އަނިޔާވެރި އަދި އެންމެ ހަމައެއްނަމައެއް ނެތް ބިން ފޭރުމުގެ ސިލްސިލާގެ ތެރެއިން، ޔޫރަޕުގެ މީހުން، ޚާއްޞަކޮށް އިނގިރޭސީން، އުތުރު އެމެރިކާގެ ވަޒަންވެރީންގެ ބިންތައް ފޭރިގަނެ އެ ބިންތަކުގައި މިއަދުގެ ޔުނައިޓެޑް ސްޓޭޓްސް އޮފް އެމެރިކާ އުފެއްދި ގޮތުގެ ވާހަކަ ތަފްޞީލާ އެކު ވިދާޅުވުމަށް ޓަކައި ރަސްލް ތޯރންޓަން އާއި، ޑޭވިޑް އީ. ސްޓެނަރޑް އާއި، ވޯރޑް ޗަރޗިލް ފަދަ ލިޔުންތެރީންގެ ފޮތްތަކާއި މަޒުމޫނުތައް ބައްލަވައިލައްވާށެވެ.\nމި ދެންނެވީ، ދުނިޔޭގެ ތާރީޚުގައި ދައުލަތްތައް އުފެދިފައި ހުންނަނީ "ފޭރިގަތުމެއްގެ ތެރެއިން، ނުވަތަ ގަދަބާރުން ތަނެއް ފަތަޙަ ކޮށް ހިފައިގަނެގެން، ނުވަތަ މި ދެ ގޮތުން" ކަމަށް ޑޭވިޑް ހިޔުމް ވިދާޅުވެފައި ވާ ބަސްފުޅަށް ޔޫރަޕުގެ ތާރީޚުން ދެ މިސާލެވެ.\nޑޭވިޑް ހިޔުމްގެ ތަޢައްޞުބުގެ ސަބަބުން، ނުވަތަ އޭނާގެ މަޢުލޫމާތުގެ އުނިކަމުގެ ސަބަބުން، ނުވަތަ އޭނާގެ ރިސާލާ ކުރު ކުރެއްވުމަށް ކުރެއްވި މަސައްކަތުގެ ތެރެއިން، އޭނާ ވަނީ އިސްލާމް ދީނުގެ ނަބިއްޔާ ދައުލަތެއް އުފެއްދެވުމުގައި ދެއްކެވި މަތިވެރި ނަމޫނާގެ ވާހަކަ އެއްގޮތަކަށް ވެސް ނުދައްކަވައި ދޫ ކޮށްލައްވައިފައެވެ. އޭނާ ޙަޤީޤަތް ބައްލަވައި، ޙަޤީޤަތަށް ވާހަކަ ދައްކަވައި، ޙަޤީޤަތް ތަބްލީޣު ކުރެއްވި ނަމަ، މަދީނާގައި އިސްލާމް ދީނުގެ ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމަ ޤާއިމު ކުރެއްވެވި އިސްލާމީ ދައުލަތަކީ ރައްޔިތުންގެ ރުހުމާއި ޤަބޫލާއި، ރައްޔިތުންގެ އެދުމާއި، ރައްޔިތުންގެ ބައިވެރިވުމާ އެކު ދައުލަތެއް ޤާއިމު ކުރުމުގެ އެންމެ ރިވެތި އަދި އެންމެ ހެޔޮ ނަމޫނާ (quintessential example) ކަމުގައި ވިދާޅުވީހެވެ.\nއިތުރު މާތް ނަބިއްޔާ މަދީނާގެ ދައުލަތް ބިނާ ކުރެއްވުމުގައި ޢަމަލުފުޅު ކުރެއްވެވި ގޮތުގެ ސަބަބުން، އެ ދައުލަތް ވެފައި ވަނީ ދުނިޔޭގެ ތާރީޚުގައި އުފެއްދުނު ދައުލަތްތަކުގެ ތެރެއިން އެންމެ ފުރިހަމަ ގޮތުގައި ޝަރްޢިއްޔަތު (Legitimacy) ލިބުނު ދައުލަތް ކަމުގައެވެ. އާދެ، އެއީ ރައްޔިތުންގެ ދައުލަތެކެވެ. ރައްޔިތުން ލޮލުން ބޮލުން އެކަމަށް އެދިގެން ރުހިގެން ޤާއިމު ކުރެވުނު ދައުލަތެކެވެ. އެ ދައުލަތުގެ ހުންގާނުގައި މާތް ނަބިއްޔާ ހިއްޕެވީ އެ ދައުލަތުގެ ރައްޔިތުންގެ ދަޢުވަތަށެވެ. އެމީހުންގެ އެދުމާ އެއްގޮތަށެވެ. ކީރިތި މާތް ނަބިއްޔާގެ ސިޔަރަތުގައި، ނަބީކަމުގެ މައްކީ ދައުރުގެ ފަހު ދެ އަހަރާއި، މަދީނީ ދައުރުގެ ފުރަތަމަ އަހަރުގެ ތާރީޚު ރަނގަޅަށް ދިރާސާ ކުރައްވައި މުޠާލިޢާ ކުރެއްވުމުން، މި ދަންނަވާ ވާހަކައިގެ ތަފްޞީލުތައް ފެނިވަޑައިގަންނަވާނެއެވެ. އިތުރު މާތް ނަބިއްޔާ މި ކަމުގައި ޢަމަލުފުޅު ކުރެއްވި ގޮތުން އަޅުގަނޑުމެންނަށް ލިބޭ ވަރަށް މުހިއްމު ފިލާވަޅެއްގެ ވާހަކަ، ނިންމައިލުމުގެ ގޮތުން، ފާހަގަ ކޮށްލާނަމެވެ. އެ ފިލާވަޅަކީ، ދައުލަތަކީ ވަކި މީހެއްގެ އެއްޗެއް ނޫންކަމުގެ ފިލާވަޅެވެ. ވަކި ޢާއިލާއެއްގެ، ވަކި ޕާޓީއެއްގެ، ވަކި ޤަބީލާއެއްގެ، ވަކި ބައިގަނޑެއްގެ އެއްޗެއް ނޫންކަމެވެ. ދައުލަތަކީ އެންމެހައި ރައްޔިތުންގެ އެއްޗެއްކަމެވެ. ދައުލަތް ބިނާ ކުރެވެނީ ރައްޔިތުންގެ އެންމެން ނުވަތަ ރައްޔިތުންގެ ތަނަވަސް އަޣްލަބިއްޔަތެއް ޤަބޫލު ކުރާ ފިކުރީ އަސާސުތަކެއްގެ މަތީގައި ކަމެވެ. އެންމެންގެ މަޞްލަޙަތާއި މަންފާއަށް ޓަކައި ކަމެވެ.\nކަން މިހެން ހުރި އިރު، އިތުރު މާތް ނަބިއްޔާގެ މި މަތިވެރި ސުންނަތުން އަޅުގަނޑުމެންނަށް ލިބިދޭ މަތިވެރި ފިލާވަޅުތަކުގެ އަލީގައި، މުސްލިމުންގެ ސިޔާސީ އަދި ދުސްތޫރީ ކަންކަން ބައްޓަން ކުރުމުގެ ބަދަލުގައި، ހުޅަނގުގެ ފިކުރުތަކާއި ފަލްސަފާތަކާއި އުޞޫލުތައް ކޮޕީ ކުރާން ތެޅިފޮޅޭ މުސްލިމުންނާ މެދު ބުނާނީ ކީކޭ ބާވައެވެ! ޖަހާލަތާއި ޣަފްލަތާއި އަޅުވެތިކަން މިއަށްވުރެ ބޮޑު ވާނޭ ގޮތަކީ ކޮބައިބާވައެވެ!


ކުރަފި ކިރު: ފައިދާ އިން ފުރިގެންވާ ބުއިމެއް | Jazeera\tކުރަފި ކިރު: ފައިދާ އިން ފުރިގެންވާ ބުއިމެއް - Jazeera\nކުރަފި ކިރު: ފައިދާ އިން ފުރިގެންވާ ބުއިމެއް\nއާމިނަތު އަޙުމާ May 21, 2019 51 views0\nމީގެ ކުރިން ކުރަފި ކިރަކީ ހުންނަ އެއްޗެއްކަންވެސް އެނގޭހެއްޔެވެ؟ ޕެސިފިކް ބީޓްލް ކުރަތްޕެއްގެ ކިރަކީ ފައިދާހުރި މާއްދާތަކުން ފުރިފައިވާ ކިރެއްކަން ވަނީ ހޯދައިފައެވެ. އާލްމަންޑް، ގެރި، ކާށިފަދަ ހުރިހާ ކިރަކަށްވުރެވެސް ކުރީގައި މިހާރު އުޅެނީ ކުރަފިކިރެވެ.\n"Diploptera punctata" ކިޔާ މި ކުރަފި ފެނިގެންދާނީ، އޮސްޓްރޭލިއާ، ޗައިނާ، ހަވާއީ، ފީޖީ، އިންޑިއާ އިންނެވެ. އަދި މިއީ ކުރަފީގެ ބާވަތްތަކުގެ ތެރޭގައި ކިރު އުފައްދާ ހަމައެކަނި ބާވަތެވެ.\nމި ރިސާޗް ކުރިއަށް ގެންގޮސްފައިވަނީ ޔޫ.އެސް އަދި ޔޫރަޕްގެ ބަޔޯ-ސައެންސިސްޓުންނެވެ.\n40 ދުވަސް ފުރިފައިވާ އަންހެން ކުރަތްޕެއްގައި އޭގެ ހަށިގަނޑުގައި އެކުލެވޭ މާއްދާތަކެއް ކިރަށް ބަދަލުކުރުމުގެ ކުޅަދާނަކަން ލިބިގެންވެއެވެ.\nއާލްމަންޑް ކިރަށްވުރެ 8 ގުނައަށް ފައިދާކަން ބޮޑީ ކުރަފި ކިރުގައެވެ. އިތުރު ރިޕޯޓްތަކުން ބުނަމުންދަނީ މުޅި ދުނިޔޭގައިވެސް މިހައިތަނަށް ފެނިފައިވާ އެންމެ ނިއުޓްރިޝަން ގިނަ ކާނާކަމަށް މި ކިރުވަނީ ވެފައިކަމަށެވެ. އެ ކުރަފީގެ ޔޫޓަރެސްގައި ކިރު އުފައްދައި، އެމްބްރިއޯއިން އިމްބައިބް ކޮށްދެއެވެ. މި ކިރުގައި ތަފާތު9މުހިންމު އެމިނޯ އެސިޑް އެކުލެވިގެންވެއެވެ. މި ހުރިހާ މާއްދާއަކީވެސް އިންސާނުންގެ ސެލްތައް އުފެއްދުމުގައި ބޮޑު އެހީއެއްވާ މާއްދާތަކެކެވެ. ކެލަރީސް އަދި ފެޓްސްގެ އިތުރުން އިންސާނުންގެ ހަށިގަނޑުގައި އަމިއްލައަކަށް އުފެއްދުމަށް ކުޅަދާނަ ނުވާ ބައެއް މުހިންމު ލިޕިޑްސް ވެސް ކުރަފި ކިރުގައި އެކުލެވިގެންވެއެވެ.\nކުރަފި ކިރުގެ ކްރިސްޓަލްތަކަކީ ކާނާކަމަށާއި އޭގައި ޕްރޮޓީން، ފެޓްސް އަދި ހަކުރުގެ މާއްދާތައްވެސް އެކުލެވިގެންވާކަމަށް ވެއެވެ. އަދި ޑެއިރީ ކިރުން ހަށިގަނޑަށް ލިއްބައިދޭ ހަކަތައަށްވުރެ ތިން ގުނަ އިތުރު ހަކަތައެއް މި ކިރުން ލިއްބައިދޭކަމަށް ވެއެވެ.


Olhigen Afghanistan In, UK Ah "Nubai Meehaku" Gendhevi Gaumu Alert Ah - Vaguthu\nކޮވިޑް-19: އަތޮޅުތަކުގެ އަދަދު ދަށެއް ނުކުރެވުނު - 19 ގަޑިއިރު ކުރިން\nއިނގިރޭސިވިލާތައް ދަތުރު ކުރުން މަނާ މީހުންގެ ލިސްޓްގައި ހިމެނޭ މީހަކު އަފްޣާނިސްތާނުން އިނގިރޭސިވިލާތައް ގެންދެވުނުކަން އެނގިގެން އެގައުމުގެ އިދާރާތައް އެލާޓަށް އައިސްފައިވާ ކަމަށް މީޑިއާ ރިޕޯޓްތައް ބުނެފިއެވެ.\nމީޑިއާ ރިޕޯޓްތައް ބުނާ ގޮތުގައި އިނގިރޭސިވިލާތުން އަފްޣާނިސްތާންގައި ތިބި އިނގިރޭސީންނާއި އަދި ރެފިއުޖީން އަސްކަރީ ފްލައިޓެއްގައި އުފުލިއިރު އޮޅިގެން އިނގިރޭސިވިލާތައް ގެންދެވުނު މީހަކީ އިނގިރޭސިވިލާތުގެ ގައުމީ ސަލާމަތައް ނުރައްކާ ވާވަރުގެ މީހެކެވެ. އޭނާ އިނގިރޭސިވިލާތައް ދަތުރު ކުރުން މަނާ މީހުންގެ ލިސްޓްގައި ހިމެނިފައި އޮއްވާ އިނގިރޭސިވިލާތައް އެތެރެވި ނަމަވެސް އޭނާ މިހާރު ހުރިތަނެއް އަދި ސަރުކާރުން ކަށަވަރު ކޮށެއް ނުދެއެވެ.\nއަފްޣާނިސްތާނުން އިނގިރޭސިވިލާތައް މީހުން އުފުލަން ފެށިފަހުން އެގައުމަށް ދަތުރުކުރުން މަނާ ފަސް މީހަކު ވަނީ އިނގިރޭސިވިލާތައް ދަތުރު ކުރުމަށް ކާބުލް އެއާޕޯޓަށް ގޮސް ޗެކިން ފުރިހަމަ ކޮށްފައެވެ. ނަމަވެސް އޭގެތެރެއިން ހަތަރު މީހަކު ވަނީ އިނގިރޭސިވިލާތައް ދަތުރު ކުރުން މަނާ މީހުންގެ ލިސްޓްގައި ނަން އޮތުމުން ފުރިޔަ ނުދީ އަނބުރާ ފޮނުވާލާފައެވެ.\nއިނގިރޭސިވިލާތުގެ ގައުމީ ސަލާމަތައް ނުރައްކާ ކުރިމަތި ކޮށްފާނެ ކަމަށް ލަފާކުރެވޭ މީހުންގެ ލިސްޓްގައި ހިމެނޭ މީހަކު އެގައުމަށް އެތެރެވުމުން ގާނޫނު ހަދާ މަޖިލީހުގެ އިދިކޮޅު މެންބަރުން ގެންދަނީ ސަރުކާރަށް ފާޑުކިޔަމުންނެވެ. ގައުމީ ސަލާމަތައް ނުރައްކާތަކެއް ކުރިމަތިވެދާނެ ކަމެއް ސަރުކާރުން ކޮށްފައި ވުމުން އެމައްސަލަ ގާނޫނު ހަދާ މަޖިލީހުގެ ކަމާ ގުޅޭ ކޮމެޓީން ބަލާނެ ކަމަށް އިދިކޮޅު މެންބަރުން މިހާރު ވަނީ ވިދާޅުވެފައެވެ.\nއިނގިރޭސިވިލާތުގެ ބައެއް އޮފިޝަލުން ކުރިން ވެސް ވަނީ ފޯޖް ލިޔުންތައް ހުށަހަޅައިގެން ބައެއް ނިރުބަވެރިން ކާބުލްގެ އެއާޕޯޓުން އިނގިރޭސިވިލާތައް ދަތުރު ކޮށްފާނެތީ އެކަމުގެ ކަންބޮޑުވުން މީޑިއާތަކާއި ހިއްސާ ކޮށްފައެވެ. ނަމަވެސް އިނގިރޭސި ސަރުކާރުން ކުރިން ބުނެފައި އޮތީ އެއްވެސް މީހެއްގެ ހުރިހާ މައުލޫމާތެއް ޗެކް ނުކޮށް އިނގިރޭސިވިލާތައް އެތެރެވުމުގެ ފުރުސަތު ނުދޭނެ ކަމަށެވެ.\nއިނގިރޭސިވިލާތުގެ މެންބަރަކު އަވަހާރަކޮށްލި މައްސަލައިގައި އިތުރު މީހަކު ހައްޔަރުކޮށްފި\nއަފްޣާން މިސްކިތައް ދިން ހަމަލާ: މަރުވި މީހުންގެ އަދަދު 47 އަށް އަރައިފި\nއޮގަސްޓް 24, 2021 08:45\nއޮގަސްޓް 24, 2021 13:08\nޝާނީ ހާދަވަރަކަށް ތާލިބާނުންނާއި ޖެހިފައި ތިހުންނަވަނީ\nއޮގަސްޓް 24, 2021 18:23\nކަލޭ ހާދަ ތާލިބާނުވެފަ ތި ހުންނަނީ؟ ދޭބެއަ އަފްގާނަށް އެމީ ހުން ތޮއްވަރިއަށް ވަދެ އޮންނަން


Aa sarukaarakun FTA muraaja’akuraane kan enegenjeheyne: Nasheed | Mihaaru\nޗައިނާއާ އެކު ފްރީ ޓްރޭޑް އެއްބަސްވުން އެކުލަވާލަން ކުރިއަށް ގެންދިޔަ މަޝްވަރާތަކުގެ ތެރެއިން\nއާ ސަރުކާރުން އެފްޓީއޭ މުރާޖައާކުރާނެ ކަން އެނގެން ޖެހޭނެ: ނަޝީދު\n15 ޑިސެމްބަރ 2017 - 14:35 65 comments\nޗައިނާ އާއި ރާއްޖެއިން ސޮއިކުރި މިނިވަން ވިޔަފާރީގެ އެއްބަސްވުން (އެފްޓީއޭ)، ރާއްޖޭގެ އާ ސަރުކާރުން މުރާޖައާކުރަން މަޖުބޫރުވާނެކަން ޗައިނާއަށް އެނގެން ޖެހޭނެ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nނަޝީދު ކުރެއްވި ޓުވީޓެއްގައި ވިދާޅުވީ އެފްޓީއޭއަށް ރައްޔިތުންގެ މަޖިލީހުގެ ރުހުން ހޯދީ އަވަސްއަރުވާލައިގެން އަދި ގާނޫނާ ހިލާފަށް ކަމަށެވެ. އެހެންކަމުން އާ ސަރުކާރަކުން އެ އެއްބަސްވުން މުރާޖައާކުރަން މަޖުބޫރުވާނެކަން ޗައިނާއަށް އެނގެން ޖެހޭނެ ކަމަށް އެ ޓުވީޓްގައި ލިއުއްވި އެވެ.\nރާއްޖޭގެ ތާރީޚުގައި ގައުމަކާ އެކު ވީ ފުރަތަމަ އެފްޓީއޭ އަށް ރައްޔިތުންގެ މަޖިލިހުން ހުއްދަދިނީ އެ ބޮޑު އެއްބަސްވުން އެންމެ 30 މިނެޓުގެ ތެރޭގައި "ދިރާސާކޮށްފަ" އެވެ. އެކަމަކު އެހާ ބޮޑު ކަމަކަށް ބަލާއިރު އެއީ ވަރަށް ކުޑަ ވަގުތުކޮޅެއް ކަމަށް، އިދިކޮޅު ފަރާތްތަކުން ގަބޫލުކުރެ އެވެ.\nއެއަށް ވޯޓު ދެއްވި 30 މެމްބަރުންނަކީ މުޅިން ވެސް ސަރުކާރު ފަޅީގެ މެމްބަރުންނެވެ. އިދިކޮޅު އެއްވެސް މެމްބަރަކު ޖަލްސާއަށް ވަޑައެއްނުގަންނަވަ އެވެ.\nމަޖިލީހުން ރުހުން ދިނުމާ އެކު މީގެ ހަފުތާއެއްހާ ދުވަސް ކުރިން ރައީސް އަބްދުﷲ ޔާމީން ޗައިނާއަށް ކުރެއްވި ރަސްމީ ދަތުރުފުޅުގައި އެ އެއްބަސްވުމުގައި ވަނީ ސޮއިކޮށްފަ އެވެ.\nރައީސް ޔާމީން ވިދާޅުވަނީ އެ އެއްބަސްވުމުގެ ސަބަބުން ރާއްޖެއަށް ބޮޑެތި ތަރައްގީތަކެއް އަންނާނެ ކަމަށެވެ.\nއެކަމަކު އިދިކޮޅު ފަރާތްތަކުން ބުނަމުން ދަނީ އެ އެއްބަސްވުން ގާއިމްކުރީ ރާއްޖެ، ޗައިނާ އަށް ވިއްކާލުމަށް ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު އިގްތިސާދު ރާއްޖެ-ޗައިނާ\nޗައިނާއަށް ދަރާފައި އޮތް ވަރު ޔަގީންކުރަންޖެހޭ: ނަޝީދު


Film"Sooryavanshi" theatre thah hulhuvumaai eku release kuranee – adduLIVE\nފިލްމް"ސޫރްޔަވަންޝީ" ތިއޭޓަރުތައް ހުޅުވުމާއެކު ރިލީޒް ކުރަނީ\nJul 08, 2021, 18:55 ޝަބްނަމް ރަޝީދު\nއަކްޝޭ ކުމާރު ލީޑް ރޯލުން ފެނިގެންދާ ފިލްމް "ސޫރްޔަވަންޝީ" ތިއޭޓަރުތައް ހުޅުވުމާއެކު ރިލީޒް ކުރެވޭނެ ކަމަށް ފިލްމް އުފެއްދި ފަރާތުން ބުނެފިއެވެ.\nފިލްމްގެ ޕްރޮޑިއުސަރ ރޯހިތު ޝެއްޓީ ޕްރެސް ކޮންފަރެންސެއްގައި ފިލްމް ރިލީޒް ކުރެވޭ ތާރީޚާއި ބެހޭގޮތުން ކުރެވުނު ސުވާލުތަކަށް ޖަވާބު ދެމުން ބުނެފައިވަނީ ސުވާލަކީ ތިއޭޓަރުތައް ހުޅުވެނީ ކޮން ދުވަހެއްގައި ކަމަށެވެ. ތިއޭޓަރުތައްް ހުޅުވުމާއެކު މުޅި އިންޑިއާގައި ފިލްމް ރިލީޒް ކުރެވޭނެ ކަމަށް ރޯހިތު ވަނީ ބުނެފައެވެ.\nކޮރޯނާ ވައިރަހުގެ ސަބަބުން އިންޑިއާގެ ހާލަތު ވަރަށް ބޮޑަށް ދަށަށްގޮސް ގިނަ ސިޓީތައް ވަނީ ލޮކްޑައުން ކުރެވިފައެވެ. އޭގެ ސަބަބުން ފިލްމީ މަސައްކަތް ކުރާ ގިނަ ފަރާތްތަކަށް ވަނީ ބޮޑެތި އުނދަގޫތަކާއި ކުރިމަތިލާން ޖެހިފައެވެ.\nމިފިލްމް ފުރަތަމަ ރަސްމީކޮށް ރިލީޒް ކުރުމަށް ހަމަޖެހިފައި އޮތީ މިދިޔަ އަހަރުގެ މާޗްމަހުގެ 24 ވަނަ ދުވަހުއެވެ. ފަހުން އެތާރީހު ބަދަލު ކޮށް ޖޫން 2020 އަށް ވެސް ހަމަޖެހުނެވެ. އެއަށްފަހު އަނެއްކާވެސް މި އަހަރުގެ އޭޕްރީލް 30 ވަނަ ދުވަހަށް ރިލީޒް ކުރުން ޝެޑިއުލް ކުރެވުނެވެ.\nރޯހިތު ބުނީ މިވަގުތު ފިލްމަށްވުރެ މުހިއްމީ ގައުމުގެ އެންމެހާ ރައްޔިތުން ވެކްސިން ޖެހުން ކަމަށެވެ. އެއަށްފަހު އާދައިގެ ހާލަތެއްގައި އުޅުމުގެ ފުރުސަތު ފަހިވެދާނެ ކަމަށް ބެލެވޭ ކަމަށް ވެސް އޭނާ ބުނެފައިވެއެވެ.\nމި ފިލްމުގައި އަކްޝޭ ކުމާރުގެ އިތުރުން އަންހެން ލީޑް ރޯލުން ފެނިގެންދާނީ ކެޓްރީނާ ކެއިފްއެވެ. އަދި އަޖޭ ދޭވްގަން އަދި ރަންވީރް ސިންގް ވެސް މި ފިލްމުން ފެނިގެންދާނެއެވެ.\n"ސޫރްޔަވަންޝީ" އަކީ ރޯހިތު އުފެއްދި ކޮޕްސް ސިލްސިލާގެ4ވަނަ ފިލްމެވެ.


އެމްޑީޕީ އުތުރު ޕްރޮވިންސުން ބާއްވާ މިނީ ކޮންގްރެސް ބުރާސްފަތި ދުވަހުގެރޭ ފެށޭނެ – Maldivian Democratic Party\nއެމްޑީޕީ އުތުރު ޕްރޮވިންސުން ބާއްވާ މިނީ ކޮންގްރެސް ބުރާސްފަތި ދުވަހުގެރޭ ފެށޭނެ\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އުތުރު ޕްރޮވިންސުން ބާއްވާ މިނީ ކޮންގްރެސް މި އަންނަ ބުރާސްފަތި ދުވަހުގެރޭ ފެށޭނޭ ކަމަށް އެ ޕްރޮވިންސުން ހާމަކޮށްފިއެވެ.\n“އުތުރު ޕްރޮވިންސް މިނީ ކޮންގްރެސް” ގެ ނަމުގައި ބާއްވާ މި ކޮންގްރެސް އަކީ އުތުރު ޕްރޮވިންސް ގައި ލާމަރުކަޒީ އުސޫލުން އެމްޑީޕީގެ ހިންގުން ހަރުދަނާކޮށް، 2013 ވަނަ އަހަރު ބާއްވާ ރިޔާސީ އިންތިޚާބުގައި އެ ޕްރޮވިންސުން އެމްޑީޕީއަށް ފުރިހަމަ މެޖޯރިޓީ ހޯދުމުގެ މަޤްސަދުގައި ބާއްވާ މިނީ ކޮންގްރެސް އެއް ކަމަށް އެމްޑީޕީ އުތުރު ޕްރޮވިންސްގެ ވަގުތީ ސްޕޯކްސާ ޕާސަން އިބްރާހީމް އާތިފް (ޕްރިންސް) ވިދާޅުވިއެވެ.\nމި މިނީ ކޮންގްރެސް ގައި ލާމަރުކަޒީ އުސޫލުން އެމްޑީޕީ ހިންގުމަށް ބޭނުންވާ މުހިންމު3ގަވައިދެއް ކަމަށްވާ ޕްރޮވިންސް ސެކްރެޓޭރިއަޓް ހިންގުމުގެ ގަވައިދާއި، ދާއިރާ ހިންގުމުގެ ގަވައިދާއި، ގޮފި ހިންގުމުގެ ގަވައިދާއި ބެހޭ ގޮތުން މަޝްވަރާކޮށް ގޮތެއް ނިންމުމުގެ އިތުރުން އެމްޑީޕީގެ އުތުރު ޕްރޮވިންސްގެ ދާއިރާތައް ހިންގުމުގައި ހުރި ގޮންޖެހުންތަކާ ބެހޭ ގޮތުން ވެސް ފުޅާ ދާއިރާއެއް ގައި މަޝްވަރާކުރާނެއެވެ.\nމި ބައްދަލުވުމަށް އުތުރު ޕްރޮވިންސްގެ ދާއިރާތަކުގެ ރައީސުންނާއި، އެ ޕްރޮވިންސަށް ނިސްބަތްވާ އެމްޑީޕީ ޕާލަމެންޓްރީ ގްރޫޕްގެ މެންބަރުންނާއި، އުތުރު ޕްރޮވިންސްގެ އެމްޑީޕީ އަތޮޅު ކައުންސިލަރުން ނަށް ދަޢުވަތު އެރުވިފައިވާ ކަމަށް ޕްރިންސް ވިދާޅުވިއެވެ.\nއެމްޑީޕީ އުތުރު ޕްރޮވިންސްގެ މިނީ ކޮންގްރެސް އަކީ އެ ޕާޓީގެ ޕްރޮވިންސް ސެކްރެޓޭރިއަޓަކުން އިންތިޒާމްކޮށްގެން ބާއްވާ މިފަދަ ފުރަތަމަ ބައްދަލުވުމެވެ. މި މިނީ ކޮންގްރެސް ކުރިޔަށްދާނީ އޮކްޓޯބަރ6ން7އަށް ޅ.ފެލިވަރުގައެވެ.


ސްރީލަންކާއަށް ދަތުރުކުރާ ދިވެހިންގެ ސަމާލުކަމަށް - GOV.MV\nޚަބަރު ސްރީލަންކާއަށް ދަތުރުކުރާ ދިވެހިންގެ ސަމާލުކަމަށް\nޝާއިޢުކުރީ : 12 ޖުލައި 2021\nއެންމެފަހުން އަދާހަމަކުރީ : 19 ޖުލައި 2021\nސްރީލަންކާއަށް ދަތުރުކުރާ ދިވެހިންގެ ސަމާލުކަމަށް 11 ޖުލައި 2021، މާލެ. ކޮވިޑް-19 އާއި ގުޅިގެން ސްރީލަންކާއަށް ދަތުރުކުރުމަށް އަޅާފައިވާ ފިޔަވަޅުތަކަށް7ޖުލައި 2021 ގައި ވަނީ ލުއިތަކެއް ދީފައެވެ. މިގޮތުން ދީފައިވާ ލުއިތަކުގެ ތަފްޞީލު ތިރީގައިއެވަނީއެވެ.\nސްރީލަންކާއަށް ދަތުރުކުރުމުގެ ހުއްދަ ހޯދުން:\nސްރީލަންކާއަށް ދަތުރުކުރުމުގައި ޓޫރިސްޓް ރޫޓު އިޚްތިޔާރުކުރައްވާނަމަ، އިތުރު ހުއްދައެއް ހޯދުމަކާ ނުލައި، https://www.srilanka.travel/helloagain ވެބްސައިޓުގައި ދީފައިވާ އިރުޝާދުތަކާ އެއްގޮތަށް ETA (އިލެކްޓްރޯނިކް ޓްރެވަލް އޮތޮރައިޒޭޝަން) ހޯއްދަވައިގެން ދަތުރުކުރެއްވޭނެއެވެ.\nޕޮރޮޖެކްޓަކާ ގުޅިގެން، ނުވަތަ މުހިއްމު ބައްދަލުވުންތަކަށް ނުވަތަ މަޝްވަރާތަކަށް، ސްރީލަންކާގެ ސަރުކާރުގެ އިދާރާއަކުން ނުވަތަ ސްރީލަންކާގެ އަމިއްލަ އޮގަނައިޒޭޝަނަކުން ދަޢުވަތުދީގެން ދާ ފަރާތްތަކާއި، ރެސިޑެންސް ވިސާ އޮންނަ ފަރާތްތަކުން، ޓޫރިސްޓް ރޫޓު ނޫން ގޮތަކަށް ދަތުރުކުރާނަމަ، ދަތުރުކުރެވޭނީ އެ ޤައުމުގެ ފޮރިން މިނިސްޓްރީގެ ހުއްދައަކާއެކުއެވެ. ހުއްދަ ހޯއްދެވުމަށް ގުޅުންހުރި ހުރިހާ ލިޔެކިޔުންތަކާއެކު ހުށައަޅާނީ entry.permission@mfa.gov.lk މި އީމެއިލް އެޑްރެހަށެވެ.\nސްރީލަންކާއަށް ދަތުރުކުރާ ހުރިހާ ފަރާތްތަކުންވެސް، ދަތުރުކުރުމުގެ ކުރިން 72 ގަޑިއިރުގެ ތެރޭ ހައްދާފައިވާ ކޮވިޑް-10 ނެގެޓިވް PCR ނަތީޖާއެއް ގެންދަންޖެހޭނެއެވެ.\nކޮވިޑް-19 ވެކްސިން ޖައްސަވާފައިވާފަރާތްތަކުން ވެކްސިނޭޝަން ކާޑުގެ އަޞްލު ގެންދަންޖެހޭނެއެވެ.\nސްރީލަންކާއަށް ދަތުރުކުރާ ދުވަހު:\nސްރީލަންކާއަށް ދަތުރުކުރާދުވަހު، އެއާޕޯޓުގެ އޮފިޝަލުންނަށް، PCR ޓެސްޓުގެ ނަތީޖާއާއި، ވެކްސިން ކާޑު ދައްކަންޖެހޭނެއެވެ. އަދި ހެލްތު ޑެކްލަރޭޝަން ފޯމެއް ފުރަންޖެހޭނެއެވެ.\nއެއާޕޯޓުގެ އެންމެހާ ކަންކަން ނިމުމުން، އެމީހަކު ހުންނަން ހަމަޖެހިފައިވާ ރައްކާތެރި ލެވެލް – 1 ގެ ހޮޓަލަށް، ނުވަތަ ކަރަންޓީނު ހޮޓަލަކަށް ނުވަތަ ކަރަންޓީނު މަރުކަޒަކަށް ގެންދެވޭނެއެވެ. އަދި2އަހަރުން މަތީގެ ފަރާތެއް ނަމަ، “Arrival PCR” ޓެސްޓު ހަދަންޖެހޭނެއެވެ.2އަހަރުން ދަށުގެ ކުދިން މި ޓެސްޓު ހަދަންޖެހޭނީ އެކުގައި ދަތުރުކުރާ މީހަކު މި ޓެސްޓުން ފޮޒިޓިވް ވެއްޖެނަމައެވެ.\nކަރަންޓީނުކުރުމާ ގުޅޭ އުޞޫލުތައް:\nކޮވިޑް-19 ގެ ވެކްސިން ފުރިހަމަކުރިތާ 14 (ސާދަ) ދުވަސް ފަހުން ދަތުރުކުރާ ފަރާތްތަކާއި އަދި އެކުގައި ދަތުރުކުރާ2އަހަރާއި 18 އަހަރާ ދެމެދުގެ ކުދިން، ސްރީލަންކާއަށް އެތެރެވާ ދުވަހު، ހައްދާ “Arrival PCR” ޓެސްޓުން ނެގެޓިވް ވެއްޖެނަމަ، އިތުރު ކަރަންޓީނަކާ ނުލައި ދޫކޮށްލެވޭނެއެވެ. އަދި ދޫކޮށްލުމުން އެކަން އޭރިއާ މެޑިކަލް އޮފިސަރަށް ވަގުތުން އަންގަންޖެހޭނެއެވެ. މި ފަރާތްތަކުން، ސްރީލަންކާއަށް ދަތުރުކުރިތާ7(ހަތެއް) ވަނަ ދުވަހު، އެ ޤައުމުގެ ހެލްތު މިނިސްޓްރީން ޤަބޫލުކުރާ ލެބޯޓަރީއަކުން އިތުރު PCR ޓެސްޓެއް ހައްދަންޖެހޭނެއެވެ.\nކޮވިޑް-19 ގެ ވެކްސިން ފުރިހަމަނުކުރާ ފަރާތްތަކާއި، ވެކްސިން ފުރިހަމަކުރިނަމަވެސް، ފުރިހަމަކުރިތާ 14 (ސާދަ) ދުވަހުގެ ތެރޭގައި ދަތުރުކުރާ ފަރާތްތަކާއި އަދި އެކުގައި ދަތުރުކުރާ2އަހަރާއި 18 އަހަރާ ދެމެދުގެ ކުދިން، ރައްކާތެރި ލެވެލް 1 ގެ ހޮޓަލެއްގައ، ނުވަތަ ކަރަންޓީނު ހޮޓަލެއްގައ ނުވަތަ ކަރަންޓީނު މަރުކަޒެއްގައި 14 (ސާދަ) ދުވަހުގެ ކަރަންޓީނު ފުރިހަމަކުރަންޖެހޭނެއެވެ. މި ފަރާތްތައް ކަރަންޓީނުން ދޫކޮށްލެވޭނީ މި މުއްދަތަށްފަހު ހައްދާ “Exit PCR” ޓެސްޓުގެ ނެގެޓިވް ނަތީޖާއާ އެކުގައެވެ. ނަމަވެސް މި މުއްދަތުގެ ތެރޭގައި އެ ފަރާތެއް ވެކްސިން ފުރިހަމަކުރިތާ 14 (ސާދަ) ދުވަސް ހަމަވެއްޖެނަމަ، ނެގެޓިވް PCR ޓެސްޓަކާއެކު ކަރަންޓީނުން ދޫކޮށްލެވޭނެއެވެ. އަދި ދޫކޮށްލުމުން އެކަން އޭރިއާ މެޑިކަލް އޮފިސަރަށް ވަގުތުން އަންގަންޖެހޭނެއެވެ.\nވީމާ، ސްރީލަންކާއަށް ދަތުރުކުރައްވަން ޤަޞްދުކުރައްވާ ދިވެހިން މިކަމަށް ސަމާލުކަންދެއްވުމަށް ދަންނަވަމެވެ. އަދި މި ފިޔަވަޅުތަކަށް ބަދަލު އައުން އެކަށީގެންވުމާއެކު، ދަތުރުކުރުމުގެ ކުރިން މަޢުލޫމާތު ސާފުކުރެއްވުމަށްވެސް އެދެމެވެ.


Chelsea 0-2 balikoh Liverpool hama jehilaifi - Hali News\nލިވަޕޫލްގެ ދެލަނޑު ކާމިޔާބު ކޮށްދިން މާނޭއާ ޗެލްސީގެ ކޯޗް ފްރޭންކް ލަމްޕާޑް ސަލާމް ކުރަނީ.\nޗެލްސީ 0-2 އިން ބަލިކޮށް ލިވަޕޫލް ހަމަޖެހިލައިފި\n21 September 2020, 00:57\nއިނގިރޭސި ޕްރިމިއަރ ލީގުގައި ވާދަވެރި ޗެލްސީ 0-2 އިން ބަލިކޮށް އެންމެފަހުގެ ޗެމްޕިއަން ލިވަޕޫލް ހަމަޖެހިލައިފިއެވެ.\nމިސީޒަނަށް ޓީމު ވަރުގަދަ ކުރުމަށް 190 މިލިޔަން ޕައުންޑް ހަރަދު ކުރި ޗެލްސީން ލިވަޕޫލާ ދެކޮޅަށް ނިކުތީ އެޓީމަށް މިފަހަރު އެންމެ އަގުބޮޑުކޮށް ގެނައި ދެކުޅުންތެރިން ކަމުގައިވާ ޖަރުމަނުގެ ނުރައްކާތެރި ފޯވާޑް ޓިމޯ ވާނާ އާއި ހުނަރުވެރ ކައި ހަވާޓްޒް ފުރަތަމަ އެގާރައިގައި ހިމަނައިގެންނެވެ.\nމެޗް ފަށައިގެން ދެޓީމުގެ ފަރާތުންވެސް ދާދި ހަމަހަމަ ކުޅުމެއް ފެނިގެންދިޔައިރު ފުރަތަމަ ހާފުގައި ލަނޑު ޖަހާނެ ރަގަޅު ދެފުރުސަތު ވާނާއަށް ލިބުނެވެ. މިދެފުރުސަތަށްވެސް ހުރަސްއެޅީ ލިވަޕޫލްގެ ޑިފެންޑަރުންނެވެ.\nޗެލްސީއަށް މައްސަލަތައް ކުރިމަތިވީ ފުރަތަމަ ހާފުގެ އިތުރު ވަގުތުގައި އެޓީމުގެ ޑިފެންޑަރު އެންޑްރެސް ކްރިސްޓިސްސެންއަށް ރަތްކާޑް ދެއްކުމުންނެވެ. ނަތީޖާއަކަށް ވެގެންދިޔައީ ދެވަނަ ހާފް ފަށައިގެން ޗެލްސީއަށް މެޗް ތެރެއަށް ނުވަދެވި އުޅެނިކޮށް އިތުބާރު ފޯވާޑް ސާޑިއޯ މާނޭގެ ލަނޑަކުން ލިވަޕޫލުން ލީޑް ނެގުމެވެ. އޭގެ ހަތަރު މިނެޓްފަހުން މާނޭ އިތުރު ލަނޑެއް ޖަހައި ލިވަޕޫލަށް ލީޑް ފުޅާކޮށްދިނެވެ.\nއަމިއްލަ ދަނޑުގައި ކުޅެމުންދިޔަ ޗެލްސީން ނަތީޖާ ހަމަހަމަ ކުރުމަށް ހިތްވަރެއް ލިބިގެންދިޔައީ 73 ވަނަ މިނެޓުގައި ލިބުނު ޕެނަލްޓީއަކުންނެވެ. މިއީ ބަޔާން މިޔުނިކް ދޫކޮށް މީގެ ދެދުވަސް ކުރިން ލިވަޕޫލާ ގުޅުނު ސްޕެއިނުގެ ތަޖުރިބާކާރު މިޑްފީލްޑަރު ތިއާގޯ އަލްކަންޓްރާ، ވާނާއަށް ކުރި ފައުލަކަށް ލިބުނު ޕެނަލްޓީއެކެވެ. އެހެންނަމަވެސް ޖޯގީނިއޯ ފޮނުވާލި ޕެނަލްޓީ ލިވަޕޫލްގެ ކީޕަރު އެލިސަން ބެކާ ވަނީ ދިފާއު ކޮށްފައެވެ. މިއީ ޗެލްސީގެ ޖާޒީގައި ޖޮގީނިއޯ ފޮނުވާލި9ޕެނަލްޓީގެ ތެރެއިން މިހާތަނަށް ނާކާމިޔާބުވި ހަމައެކަނި ޕެނަލްޓީއެވެ. އަނެއްކޮޅުން މިއީ ލިވަޕޫލްގެ ޖާޒީގައި ބެކާއަށް މިހާތަނަށް ދިފާއު ކުރެވުނު ހަމައެކަނި ޕެނަލްޓީކަން ފާހަގަ ކޮށްލެވެއެވެ.\nމިމެޗުގައި އެންމެ ބޮޑަށް ފާހަގަވީ ދެވަނަ ހާފްގައި ބަދަލު ކުޅުންތެރިއެއްގެ ގޮތުގައި ނިކުމެ ލިވަޕޫލްގެ މެދުތެރޭގައި ތިއާގޯ ދެއްކި ކުޅެމެވެ. މިމެޗުގައި އޭނާ 75 ޕާސް ކާމިޔާބު ކަމާއެކު އެހެން ކުޅުންތެރިންނަށް ފޯރުކޮށްދީފައިވާއިރު ޗެލްސީގެ އެއްވެސް ކުޅުންތެރިޔަކަށް މިއަދަދަށް ޕާސް ޖެހިފައެއް ނުވެއެވެ.\nލީގުގައި މިހާތަނަށް ޗެލްސީ އާއި ލިވަޕޫލްވެސް ދެމެޗް ކުޅެފައިވާއިރު ތާވަލުގެ3ވަނައިގައި ލިވަޕޫލް އޮތީ6ޕޮއިންޓާއެކުއެވެ. ޗެލްސީ ދިހަވަނައިގައި އޮތީ3ޕޮއިންޓާއެކުއެވެ.\nލީގުގައި އަންނަ ހޮނިހިރު ދުވަހުގެ ރޭ ޗެލްސީ ނިކުންނާނީ ވެސްޓް ބްރޮމިޗާ ދެކޮޅަށެވެ. އަދި ލިވަޕޫލް އަންނަ އަންގާރަ ދުވަހުގެ ރޭ ދަންވަރު ނިކުންނާނީ އާސެނަލްއާ ދެކޮޅަށެވެ.\nއިތުރު ލިޔުންތައް އިނގިރޭސި ޕްރިމިއަރ ލީގު ޗެލްސީ ސަޑިއޯ މާނޭ ލިވަޕޫލް


ސުންގަޑި: 24 އޮކްޓޫބަރު 2019 1200\nއައްޑޫސިޓީ ކައުންސިލްގެ އިދާރާގެ ވެހިކަލްތައް މަރާމާތުކޮށް ބަލަހައްޓައިދޭނެ ފަރާތެއް ހޯދުމަށް\nމި އިދާރާގެ ވެހިކަލްތައް މަރާމާތުކޮށް ބަލަހައްޓައިދޭނެ ފަރާތެއް ހޯދަން ބޭނުންވެގެން ކުރެވުނު ނަންބަރު:(IUL)426-AA/426/2019/340 އިޢުލާނަށް އެކަށީގެންވާ އިޖާބައެއް ލިބިފައިނުވާތީ، އެ އިޢުލާން ބާޠިލުކޮށް،އަލުން މިފުރުސަތު ހުޅުވާލަމެވެ.\nވީމާ، މިމަސައްކަތަށް ޝައުގުވެރިވެލައްވާ ފަރާތްތަކުން މިކަމަށްއެދި ބިޑް ހުށަހެޅުއްވުން އެދެމެވެ. މިކަމަށް އެދި ހުށަހަޅާ ބިޑް ޑޮކިއުމަންޓް 2019 އޮކްޓޫބަރު 20 ވާ އާދީއްތަ ދުވަހުގެ ހެނދުނު 10:00 އިން ފެށިގެން 2019 އޮކްޓޫބަރު 24 ވާ ބުރާސްފަތި ދުވަހުގެ މެންދުރު 12:00އާއި ހަމަޔަށް އައްޑޫސިޓީ ކައުންސިލްގެ އިދާރާއާއި އަވަށު އޮފީސްތަކުން ގަންނަން ލިބެން ހުންނާނެއެވެ. ބިޑް ޑޮކިއުމެންޓެއްގެ އަގަކީ 300.00ރ (ތިން ސަތޭކަ ރުފިޔާ)އެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2019 އޮކްޓޫބަރު 31 ވާ ބުރާސްފަތި ދުވަހުގެ 11:00ގައި ކައުންސިލްގެ އިދާރާގެ ހޯލު އަދި ހުޅުދޫ އަވަށު އޮފީހުގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2019 އޮކްޓޫބަރު 21 ވާ ހޯމަ ދުވަހުން ފެށިގެން 2019 އޮކްޓޫބަރު 28 ވާ ހޯމަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2019 އޮކްޓޫބަރު 28 ވާ ހޯމަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.


Bill nudhakkai filumah fahu hotalah dhauvaa kuranee | Mihaaru\nތާޖް ބަންޖާރާ ހޮޓެލް.\n14 އޯގަސްޓް 2019 - 09:442comments\nމީޑިއާތަކުން ރިޕޯޓްކޮށްފައިވާ ގޮތުގައި ހައިދަރުއާބާދުގެ ބަންޖާރާ ހޮޓަލުގައި 102 ދުވަހު ހުރި މީހާ އަކީ އޭ ޝަންކަރު ނާރަޔަން ކިޔާ ވިޔަފާވެރިއެކެވެ.\nފުލުހުންނަށް ހުށަހެޅި މައްސަލާގައި ބުނީ ހޮޓަލުގެ ލަގްޒަރީ ސޫޓެއްގައި ޝަންކަރު ހޭދަކުރި ދުވަސްތަކަށް އެރި 25.96 ލައްކަ ރުޕީސްގެ ތެރެއިން 13.62 ލައްކަ ދައްކާފައި، ޗެކްއައުޓްވުގެ ކުރިން ބާކީ ދައްކާނެ ކަމަށް ބުނުމަށް ފަހު އޭނާ ފިލީ ކަމަށެވެ.\nމިކަމެއް ހިނގާފައި ވަނީ މިދިޔަ އެޕްރީލް މަހުގެ ތެރޭގަ އެވެ.\nފުލުހުން ބައެއް މީޑިއާތަކަށް ބުނީ މަކަރާއި ހީލަތް ހެދުމުގެ މައްސަލާގައި ޝަންކަރަށް ދައުވާކުރާނެ ކަމަށެވެ.\nނަމަވެސް މި މައްސަލަ ފަޅާއެރުމުން ވިޔަފާރިވެރިޔާ ބައެއް މީޑިއާތަކަށް ބުނީ ހޮޓަލުން ނުކުތީ ބިލް އެއްކޮށް ދައްކާފައި ކަމަށެވެ. އަދި ތާޖް ބަންޖާރާ އިން ކުރާ ތުހުމަތަކީ އޭނާގެ އަގު ވައްޓާލަން ކުރާ ދޮގު ތުހުމަތުތަކަކަށްވާތީ ލިބުނު ގެއްލުމަށް ބަދަލު ހޯދަން ދައުވާކުރާނެ ކަމަށް ބުންޏެވެ.\nއިތުރު ލިޔުންތައް އިންޑިއާ ޕޮލިސް ޗުއްޓީ ދުވަސްވަރު ބިލް ދެއްކުން ޚިޔާނާތް


Raees Nasheed ah insaafe hodhai nudhevunu bayaka, ehen meehaka ves insaafe hodha eh nudhe veyne: Adam Shareef - AO News\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އިންސާފެއް ހޯދައިނުދެވުނު ބަޔަކަށް، އެހެން ބަޔަކަށްވެސް އިންސާފެއް ހޯދައިނުދެވޭނެ ކަމަށް އަދިކޮޅު ޕީއެންސީގެ ނައިބް ރައީސް އަދި މަޑުއްވަރީގެ ދާއިރާގެ މެމްބަރު އާދަމް ޝަރީފް ވިދާޅުވެއްޖެއެވެ.\nރޭ އައްޑޫ ސިޓީ މީދޫ ގައި ބޭއްވި ކަންމަތީ ބައްދަލުވުމުގައި އާދަމް ޝަރީފް ވިދާޅުވީ މިހާރު ރާއްޖޭގައި ރައްޔިތުންނަށް އިހްލާސްތެރިވެވޭނެ ވެރިކަމެއް އޮތް ކަމަށް ރައްޔިތުން ގަބޫލުނުކުރާކަމަށެވެ. “ކިހިނެތްތޯ މި މީހުންނަށް ރައްޔިތުންނަށް އިހްލާސްތެރިވެވޭނީ. މި މީހުންނަށް ރައީސް މުހައްމަދު ނަޝީދަކަށްވެސް އިންސާފެއް ހޯދައި ނުދެވުނު. ދެން ކިހިނެތްތޯ އެހެން މީހަކަށް އިންސާފު ހޯދައިދެވޭނީ؟” އާދަމް ޝަރީފް ވިދާޅުވިއެވެ\nއިތުރަށް އާދަމް ޝަރީފް ވިދާޅުވީ ރައީސް ނަޝީދު މިހާރު އެ ހުންނެވީ ރާއްޖެ އާދެވޭނެ ގޮތެއް ނެތިފައިކަމަށާއި އެ މަނިކުފާނަށް ދެން ރާއްޖެ ވަޑައިނުގަނެވޭނެކަމަށެވެ.”ސަރުކާރުން އޮތީ ތަޅު އަޅުވާފައި ދެން ރައީސް ނަޝީދަށް ރާއްޖެ ވަޑައިނުގަނެވޭނެހެން. އެހާލަތުގައި ގައުމު އޮތް އިރު ރައްޔިތުން ވަރަށް ބޮޑަށްވިސްނަންޖެހޭ ގައުމުގެ ހާލަތާމެދު” އާދަމް ޝަރީފް ވިދާޅުވިއެވެ.\nރައީސް ނަޝީދަށް ދިން ޓެރަރިޒަމް ހަމަލާގެ އަޑީގައި ތިބި ބަޔަކު އަދިވެސް ހޯދިފައިނުވާއިރު މީގެ ކުރިންވެސް އާދަމް ޝަރީފް ވަނި ރައީސް ނަޝީދަށް މި ސަރުކާރުން ދިނީ ފެންކައްކާ ބޮލީގެ އިއްޒަތްތޯ ވިދާޅުވެ ސުވާލުކުރައްވާފައެވެ. އާ ދަމް ޝަރީފް ކުރެއްވި ޓުވީޓެއްގައި ވަނީ ނަޝީދަށް ޓެރަރިސްޓް ހަމަލާދީ ފުރާނަ އަށް ނުރައްކާވުމުން، އެ މަނިކުފާނުގެ ސަލާމަތީ ކަންކަން ވަރުގަދަކޮށް، ރައްކާތެރިކަން ކަށަވަރު ކޮށްދިނުމުގެ ބަދަލުގައި ސަރުކާރުން ނަޝީދު “ހަވަރަށް” ދިނީތޯ ވިދާޅުވެ ސުވާލު އުފައްދަވާފައެވެ.\nރައްޔިތުންގެ މަޖްލިސް ރައީސް ނަޝީދުއައްޑު ސިޓީ މީދޫއާދަމް ޝަރީފު އުމަރު\nދެ މަގާމެއް ފުރުއްވުމަކީ ރާއްޖެއަށް ގެއްލުން ބޮޑު ކަމެއް: އާދަމް ޝަރީފް


Blog - Mauloomath akee koba?\nމަޢުލޫމާތަކީ ކޮބައިކަން ބަޔާންކުރުމަކީ ޙަޤީޤަތުގައި ފަސޭހަކަމެއް ނޫނެވެ. އެއީ މަޢުލޫމާތުގެ ދާއިރާ ފުޅާ ކަމުންނެވެ. އެކަމުގެ އޮޅުންބޮޅުންކަން ބޮޑުކަމުންނެވެ.\nބައެއް މީހުން ބުނާ ގޮތުގައި މަޢުލޫމާތަކީ (އިންފޮމޭޝަނަކީ) ވަގުތުންވަގުތަށް ލިބޭ ބަރާބަރު ޑޭޓާއެވެ. ނުވަތަ ވަކި ޚާއްޞަ މަޤުޞަދަކަށްޓަކައި އިންތިޒާމުކޮށް ތަރުތީބުކުރެވިފައިވާ ވަކި ޚާއްޞަ ޑޭޓާ އެކެވެ. ނުވަތަ މާނައެއް ދޭހަވާ ގޮތަކަށް އިތުބާރުހުރި ގޮތެއްގައި ވަކި ޚާއްޞަ ޙާލަތެއްގައި ހުށަހެޅޭ ޑޭޓާ އެވެ. އަދި ނުވަތަ ތިމާއަށް އެނގިފައިވާ އެނގުމެއް އެއްވެސް ޝައްކެއް ނެތް ގޮތެއްގައި އިތުރުކޮށް ނުވަތަ ދަށްކުރުމަށް މަގުފަހިކޮށްދޭ ޑޭޓާއެވެ. އަދި މިނޫނަސް މިފަދަ ހުރިހާ އެނގުންތަކާއި ދެނެގަތުންތަކާއި ލިބިގަތުންތައް ވެސް ހިމެނޭނީ މަޢުލޫމާތުގެ ތެރޭގައެވެ.\nއިނގިރޭސިބަހުން ކިޔާ އިންފޮރމޭޝަނާއި ނޮލެޖާއި އަންޑަރސްޓޭންޑިންގ އާއި ޑޭޓާ އަށް ވެސް އަޅުގަނޑުމެން ދިވެހިބަހުން މަޢުލޫމާތޭ ކިޔައި އުޅެއެވެ. މަޢުލޫމާތަކީ ވަކި މިވެނި އެއްޗެކޭ ބުނެ ހާމަކޮށްދޭން (އަޅުގަނޑަށް) އުނދަގޫވެގެން މި އުޅެނީ މިހެންވެގެންނެވެ.\nމި ލިޔުން ފަށައިގަތް އިރު، މަޢުލޫމާތަކީ ވަކި މިވެނި ވައްތަރެއްގެ ޑޭޓާއޭ ދެންނެވިއްޖެ އެވެ. އެހެންވީމާ ޑޭޓާ އަކީ ކޮބައިކަން ބަޔާންކޮށްދެވޭތޯ ބެލުން ވެސް މުހިއްމު ވެއްޖެއެވެ.\nޢާއްމު ވިސްނުމަކުން ވިސްނާއިރު، ޑޭޓާއަކީ އެއީ، ތަޙުލީލުކުރުމަށް (އެނަލައިޒްކުރުމަށް) ނުވަތަ ޙަވާލާ ދިނުމަށްޓަކައި އެއްކުރެވޭ ޙަޤީޤަތްތަކާއި އެކިއެކި ތަފާސް ހިސާބުތައް ކަމަށް ބެލިދާނެއެވެ. ނުވަތަ އެއީ ޙަޤީޤަތްކަމަށް ބަލާ ތަކެއްޗެވެ. ނުވަތަ ޙަޤީޤަތުގެ ގޮތުގައި އެނގޭ އެނގުންތަކެވެ. މިއީ ވިޔަކުރުމަށްޓަކައި ނުވަތަ ސަބަބުދެއްކުމަށްޓަކައި އުފައްދާ އަސާސްތަކެވެ.\nވީމާ، މަޢުލޫމާތޭ މި ކިޔަނީ، ހަށިގަނޑުގެ ހުރިހާ ޙިއްސުތަކުން ދެނެގަނެވޭ، ނުވަތަ އެނގޭ ހަގީގީ އެނގުންތަކަށެވެ. މަޢުލޫމާތުގެ ދާއިރާ ތަނަވަސްކަމުން އަޅުގަނޑަށް ދަންނަވައިލެވެން އޮތީ މިފަދައަކުންނެވެ. މަޢުލޫމާތަކީ ކޮންމެ ކަމަކަށް ވެސް ބޭނުންވާ އެއްޗެކެވެ. ޚަބަރެއް ތައްޔާރުކުރެވޭނީ ވެސް އެ ހާދިސާއެއްގެ ނުވަތަ އެ ކަމަކާ ބެހޭ މަޢުލޫމާތު ހޯދައިގެންނެވެ. ކޮންމެ މަޢުލޫމާތަކީ ޚަބަރަކަށް ނުވިޔަސް ކޮންމެ ޚަބަރަކީ ވެސް މަޢުލޫމާތެވެ. ކޮންމެ ޚަބަރަކުން ވެސް ލިބެނީ މަޢުލޫމާތެވެ. ޚަބަރާއި މަޢުލޫމާތާއި، އެނގޭ އެނގުންތަކާއި ދެނެގަތުންތަކާއި ނޮލެޖާއި ޑޭޓާއަކީ ވެސް މަޢުލޫމާތެވެ.\nކުރުކޮށް ދަންނަވާނަމަ ދެންނެވޭނީ މަޢުލޫމާތަކީ ހަށިގަނޑުގެ ހުރިހާ ޙިއްސުތަކުން ދެނެގަނެވޭ، ނުވަތަ އެނގޭ ހަގީގީ އެނގުންތައްކަމުގައެވެ. މަޢުލޫމާތުގެ ދާއިރާ ތަނަވަސްކަމުން އަޅުގަނޑަށް ދަންނަވައިލެވެން އޮތީ މިފަދައަކުންނެވެ. މި ދާއިރާގެ ފުންނާބު އުސް ގަލަންކޮޅަކުން މި މައުޟޫޢުގައި ތަފުޞީލުކޮށް ލިޔުއްވައިދެއްވާނެ ކަމުގެ އުންމީދުގައި އަޅުގަނޑު ހަމައެކަނި މި މައުޟޫޢޫގައި ފުރަތަމަ ބިސްމި އަޅައިލީއެވެ.


DRP Varugadha Kuran Maadhama Cycle Bureh Baavany - Vaguthu\nޑީއާރުޕީ ވަރުގަދަ ކުރަން މާދަމާ ސައިކަލް ބުރެއް ބާއްވަނީ\nޑީއާރުޕީ ޕްރޮމޯޓްކޮށް އިތުރަށް ވަރުގަދަ ކުރަން މާދަމާ ސައިކަލް ބުރެއް ބާއްވަން ތައްޔާރުވެއްޖެ އެވެ.\nމިހާރު މޫކައިހޮޓެލްގައި ކުރިއަށްދާ ނޫސްވެރިންގެ ބައްދަލުވުމެއްގައި ޑީއާރުޕީގެ ލީޑަރު އަދި ކާށިދޫ ދާއިރާގެ މެންބަރު ޖާބިރު ވިދާޅުވީ މާދަމާ ޕާޓީ ޕްރޮމޯޓް ކުރަން ސައިލް ބުރެއް ބާއްވާއިރު މެންބަރުން އިތުރު ކުރުމަށް އަތޮޅު ތެރެއަށް ވެސް ވަޑައިގަންނަވާނެ ކަމަށެވެ.\n"ޑީއާރުޕީގެ ހަރަކާތްތަށް އިރާދަކުރެއްވިޔާ ދާނީ ބާރަށް ކުރިއަށް, ޑީއާރުޕީ އޮޕޮޒިޝަންގައި އޮތުމަކުން އަދި ދަތި ކަމެއް ނުލިބޭ ސަރުކާރާއި ސިފައިންނާއި ފުލުހުންގެ އެއްބާރުލުން ވެސް ދަނީ ޑީއާރުޕީއަށް ލިބެމުން" ޖާބިރު ވިދާޅުވިއެވެ.\nއޮގަސްޓް 8, 2019 01:02\nކިތައްމެ ސައިކަލް ބުރެއް ޖެހިޔަސް ލާހިކެއްނޫން ކެސިނޯ އަޅާކަށް . ކެސިނޯ ޔާ ކެހެރުވަކާ ތިހިރީ އެޅިފަ


Jihaadhu aai Munahvaru adhi Ameeru majileehah haazirukuranee – Iru\nއަންނަމަސް ނިމޭއިރު ރާއްޖެއަށް މަދުވެގެން 18 އެއަރލައިނަކުން ދަތުރު ކުރާނެ: ޓޫރިޒަމް މިނިސްޓަރ\nގައުމެއްގެ ތަރައްގީ އާއި ކުރިއެރުން އެންމެ ބޮޑަށް ގުޅިފައި ވަނީ ޒުވާނުންގެ ހުނަރާއި ފަންނުވެރިކަމުގެ މައްޗަށް: ނައިބު ރައީސް\nޖިހާދު އާއި މުނައްވަރު އަދި އަމީރު މަޖިލީހަށް ހާޒިރުކުރަނީ\nކުރީގެ ރައީސް އަބްދުﷲ ޔާމީންގެ ސަރުކާރުގެ ދަރަނީގެ ހިސާބުތައް ސާފުނުވާތީ އެ ކަން އޮޅުންފިލުވުމުގެ ގޮތުން އެމަނިކުފާނުގެ ސަރުކާރުގައި ފިނޭންސް މިނިސްޓަރުކަން ކުރެއްވި އަބްދުﷲ ޖިހާދާއި، އަހުމަދު މުނައްވަރާއި، މިހާރުގެ ފިނޭންސް މިނިސްޓަރު އިބްރާހިމް އަމީރު ހާޒިރުކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މި މައްސަލަަ ހުށަހެޅުއްވީ މަޖިލީހުގެ ރައީސް މުހައްމަދު ނަޝީދެވެ. އެ މައްސަލަ މުޅި މަޖިލީހުގެ ކޮމިޓީއަކުން ދިރާސާކުރަން މިއަދުގެ ޖަލްސާގައި ފާސްކުރުމުން އެ ކޮމިޓީގެ ފުރަތަމަ ބައްދަލުވުން ވެސް ހަމަ މިއަދު ރައީސް ނަޝީދު ފެށްޓެވި އެވެ.\nމުޅި މަޖިލީހުގެ ކޮމިޓީގައި މެންބަރުން މަޝްވަރާ ކުރެއްވުމަށް ފަހު ފަސް ބޭފުޅަކު އެ ކޮމިޓީއަށް ހާޒިރު ކުރަން 56 މެންބަރުންގެ ވޯޓުން ފާސްކުރި އެވެ. އެއީ ކުރީގެ ނައިބު ރައީސް ޖިހާދާއި، ކުރީގެ މިނިސްޓަރު މުނައްވަރާއި، މިހާރުގެ މިނިސްޓަރު އަމީރުގެ އިތުރުން އެމްއެމްއޭގެ ގަވަރުނަރު އަލީ ހާޝިމް އާއި އޮޑިޓަ ޖެނެރަލް ހަސަން ޒިޔަތެވެ.\nމަޖިލީހުގެ ޖަލްސާގައި ރައީސް ނަޝީދު މިއަދު ވިދާޅުވީ އެ މައްސަލަ އެމަނިކުފާނު ހުށަހަޅުއްވަން ނިންމެވި ސަބަބަކީ މިދިޔަ އަހަރުގެ ޖޫން މަހު ފިނޭންސް މިނިސްޓްރީން މަޖިލީހަށް ފޮނުވާފައިވާ ދަރަނީގެ ހިސާބުތަކާއި އޭގެ ކުރިން މަޖިލީހުގައި ހުރި ދަރަނީގެ ހިސާބުތަކާ ދިމާ ނުވާތީ ކަމަށެވެ.\nރައީސް ނަޝީދު ފާހަގަ ކުރެއްވި ގޮތުގައި، ފިނޭންސްއިން ފަހުން ފޮނުވި ލިއުމުގައިވާ ހަތަރު ލޯނެއްގެ މައުލޫމާތު ކުރިން މަޖިލީހަށް ލިބިފައެއް ނުވެ އެވެ. އަދި ކުރިން މަޖިލީހަށް ލިބުނު ދެ ގެރެންޓީއެއްގެ މައުލޫމާތެއް ފަހުން ފިނޭންސް އިން ފޮނުވި ލިއުމުގައި ނެތް ކަން ވެސް އެމަނިކުފާނު ފާހަގަކުރެއްވި އެވެ.\nކުޅުދުއްފުށީ އެއަރޕޯޓުގެ ރަންވޭ ހިމެނޭ ސަރަޙައްދަށް ޤަވާއިދާ ޚިލާފަށް ނުވަނުމަށް އަންގައިފި\nނަމަވެސް ނަޝީދު ވިދާޅުވާ ހަތަރު ލޯނުގެ މައުލޫމާތު ލިބިފައިވާ ކަމަށް މަޖިލީހުގެ މާލިއްޔަތު ކޮމިޓީގެ މުގައްރިރު، ކިނބިދޫ ދާއިރާގެ މެންބަރު މުހައްމަދު ނާޝިޒް ވިދާޅުވި އެވެ. އެ މައުލޫމާތުތައް މަޖިލީހަށް ލިބުނު ތާރީހުތަކާ އެކު ނާޝިޒް ވިދާޅުވި އެވެ. ފަހުން އަމީންއާންމު ފާތިމަތު ނިއުޝާ ވިދާޅުވީ މަޖިލީހަށް އެ ހަތަރު ލޯނުގެ މައުލޫމާތު ހަމަ ނުލިބޭ ކަމަށެވެ.\nމި މައްސަލާގައި ކުރީގެ ދެ މިނިސްޓަރުން ކަމުގައިވާ ޖިހާދާއި މުނައްވަރާއި މިހާރުގެ މިނިސްޓަރު އަމީރު ހާޒިރު ކުރަން ފާސްކުރިއިރު، މަޖިލީހުގެ މިއަދުގެ ޖަލްސާގައި ރައީސް ނަޝީދު ވަނީ އެ ތިން މިނިސްޓަރުންނަށް ވެސް ފާޑުވިދާޅުވެފަ އެވެ.


Dhiriulhumugai Evves Kameh Sababeh Nethi Nuvaane, Filaavalhu Libiganey: Mufti Menk - Vaguthu\nދިރިއުޅުމުގައި އެއްވެސް ކަމެއް ސަބަބެއް ނެތި ނުވާނެ، ފިލާވަޅު ލިބިގަނޭ: މުފްތީ މެންކު\nމުފްތީ މެންކު ނުވަތަ އިސްމާއިލް އިބްނު މޫސާ މެންކުއަކީ އެންމެ ގިނަ ބަޔަކު ބަލައިގަންނަ ދީނީ އިލްމުވެރިންގެ ތެރޭގައި ހިމެނޭ މީހެެކެވެ. އެތައް މިިލިއަން ފޮލޯވަރުންނެއް މީސްމީޑިއާގައި ވެސް ތިބި މުފްތީއަކީ ދިރިއުޅުމުގެ ކަންކަމާ މެދު އެހެން ދީނީ އިލްމުވެރިންނަށް ވުރެ ތަފާތު މޭރުމަކުން އިރުޝާދު ދެއްވާ ބޭފުޅެކެވެ. ޒިމްބާބުވޭ އަށް އުފަން މުފްތީއަކީ އޭނާގެ ސަމާސާ މިޒާޖުގެ ތެރެއިން އިސާލާމީ ރިވެތި ރިސާލަތު ފަތުރުއްވަވާ ބޭފުޅެކެވެ.\nއޭނާ އަކީ ދިރިއުޅުމުގައި ދިމާވާ ކަންކަމާ މެދު މާޔޫސް ނުވުމަށް އިރުޝާދު ދޭ ޑިޕްރެޝަން އާއި އެންޒައިޓީ ފަދަ ކަންކަމާއި ގުޅޭ ގޮތުން ވެސް ދީނީ ނަޒަރަކުން ވާހަކަދައްކަވާ ބޭފުޅެކެވެ. އޭނާ ޓްވިޓާގައި ހިއްސާ ކުރެއްވި މެސެޖެއްގައި ވަނީ ދިރިއުޅުމުގައި ދިމާވާ ކަންކަމުން ފިލާވަޅު ލިބިގަތުމުގެ މުހިންމުކަން ފާހަގަކޮށްފައެވެ.\nއެގޮތުން ދިރިއުޅުމުގައި ދިމާވާ އެއްވެސް ކަމަކީ ސަބަބަކާ ނުލާ ދިމާވާ ކަމެއް ނޫންކަން އޭނާ ވަނީ ހަނދާންކޮށް ދެއްވައިފައެވެ. އަދި މިވަގުތު ކޮންމެ މީހަކުވެސް ހުރި ތަނަކީ އެ މީހަކު ހުރުން އެންމެ އެކަށީގެންވާ ތަން ކަމާއި، އެއީ ތަގުދީރުގައި އެކަން އޮތްގޮތްކަން މުފްތީ ވިދާޅުވިއެވެ.\nމީގެ އިތުރުން ދިރިއުުމުގެ ކޮންމެ ކަމެއްވެސް ވަނީ ﷲގެ އިރާދަފުޅާއި އެއްގޮތަށް ކަމާއި، ﷲގެ ނިންމެވުމަށް ވުރެ ފުރިހަމަ ނިންމުމެއް ނުވާކަން މުފްތީ ވަނީ ހަނދުމަކޮށް ދެއްވައިފައެވެ.\nއަދި މިހާރު ހުރި ފައްތަރަކީ ފިލާވަޅެއް ކަމަށް ދެކި އެ ހާލަތުން ކަންކަން ދަސްކުރުމަކީ ވަރަށް މުހިންމު ކަމެއް ކަމަށް އޭނާ ވިދާޅުވިއެވެ.\nThere's nothing random about your life & where you are right now. Every step has been carefully planned by the Lord of the Worlds. This is where you need to be. This is where He wants you to be at this stage in your journey. Learn the lessons. They’re your greatest blessings!\n— Mufti Menk (@muftimenk) January 24, 2021\nކްރިސްމަސް ތަހުނިޔާ ކިއުމަކީ މައްސަލައެއް ނޫންކަމަށް މުފްތީ މެންކް ވިދާޅެއް ނުވޭ


Fahu Vaguthaa Jehen Dhenves Thibeynee Palestine Rayyithunge Dhifaaugai: Turkey – adduLIVE\nފަހުވަގުތާ ޖެހެންދެން ވެސް ތިބޭނީ ފަލަސްތީނުގެ ދިފާއުގައި: ތުރުކީ\nSep 11, 2019, 21:02 ހަސަން ރަޝީދު\nއެންމެފަހު ވަގުތާ ޖެހެންދެން ވެސް ތިބޭނީ ފަލަސްތީނު ރައްޔިތުންގެ ދިފާއުގައި ކަމަށް ތުރުކީގެ ހާރިޖީ ވަޒީރު މެވްލުތް ކަވުސޮގްލޫ ވިދާޅުވެއްޖެއެވެ.\nތުރުކީން މިހެން ބުނެފައިމިވަނީ އަންނަ ހަފުތާގައި އިޒްރޭލުގައި ބާއްވާ އާއްމު އިންތިޚާބު ކާމިޔާބު ކުރެވިއްޖެނަމަ ހުޅަނގު އައްސޭރީގެ ޖޯޑަން ވެލީ އާއި އެހެނިހެން ބައެއް ތަންތަން އިޒްރޭލުގެ ތަނެއްގެ ގޮތުގައި ހަމަޖައްސާނެ ކަމަށް އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ވިދާޅުވުމާ ގުޅިގެންނެވެ.\nނަތަންޔާހޫގެ މި ވައުދާ ގުޅިގެން ތުރުކީގެ ފޮރިން މިނިސްޓަރު ކަވުސޮގްލޫ ވިދާޅުވީ ނަތަންޔާހޫގެ ވައުދަކީ ކަނޑައެޅިގެން ގާނޫނުތަކާ ހިލާފު ވައުދެއް ކަމަށާއި މިކަމުގައި ބައިނަލްއަގުވާމީ ދުނިޔެ އިން ވެސް އިޒްރޭލާއި ދެކޮޅަށް ތެދުވާންޖެހޭ ކަމަށެވެ.\n"ތުރުކީން ފަލަސްތީނު ރައްޔިތުންގެ ހައްގުތައް އެންމެފަހު ވަގުތާ ހަމައަށް ވެސް ދިފާއުކުރާނަން" އޭނާ ވިދާޅުވިއެވެ.\nތުރުކީގެ އިތުރުން ވެސް އަރަބި ބައެއް ގައުމުތަކުން ވަނީ ނަތަންޔާހޫގެ މި ވައުދާ ގުޅިގެން ފާޑުކިޔާފައެވެ. އެގޮތުން މި ވައުދަކީ އިޒްރޭލާއި ފަލަސްތީނުގެ މެދުގައި ސުލްހަ ގާއިމުކުރުމަށް ވަރަށް ބޮޑަށް ހުރަސް އެޅޭނެ ވައުދެއް ކަމަށް އެ ގައުމުތަކުން ވަނީ ބުނެފައެވެ.